Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/03/148491/	ကျိုင်းတုံနှင့် တာချီလိတ်တို့တွင် လားဟူနှင့် အခါတိုင်းရင်းသားများကို စစ်ကောင်စီက စစ်သင်တန်းပေးပြီး ပြည်သူ့စစ်အဖြစ် စုဆောင်းနေ	["ကျိုင်းတုံနှင့် တာချီလိတ်တို့တွင် လားဟူနှင့် အခါတိုင်းရင်းသားများကို စစ်ကောင်စီက စစ်သင်တန်းပေးပြီး ပြည်သူ့စစ်အဖြစ် စုဆောင်းနေ", "ရန်ကုန်၊ မတ် ၂", "ရှမ်းပြည်နယ်အရှေ့ပိုင်း၊ ကျိုင်းတုံမြို့နယ်နှင့် တာချီလိတ်တို့တွင် လားဟူနှင့်အခါတိုင်းရင်းသားများကို စစ်ကောင်စီတပ်က စစ်သင်တန်းပေးပြီး ပြည်သူ့စစ်အဖြစ် စုဆောင်းနေကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "တာချီလိတ်မြို့နယ်တွင် လွန်ခဲ့သော သီတင်းပတ်များအတွင်း လားဟူတိုင်းရင်းသား ၃၀၀ ခန့်ကို စစ်ကောင်စီတပ်က စုဆောင်းပြီး စစ်သင်တန်းပေးခဲ့ကြောင်း၊ ယင်းနောက် ယနေ့တွင် စစ်သင်တန်းပြီးဆုံးသွားပြီဖြစ်ပြီး ရှေ့တန်းသို့ လွှတ်လိမ့်မည်ဖြစ်ကြောင်း ဒေသပြည်သူတစ်ဦးက ရှင်းပြသည်။", "“တာချီလိတ်မှာ လားဟူတွေကိုပြည်သူ့စစ်သင်တန်းပေးတယ်။ လားဟူတွေက အရမ်းရိုးတော့ ဘာမှသိကြတာမဟုတ်ဘူး။ ရှမ်းအရှေ့ကတောင်ပေါ်လားဟူတော်တော်များများက ပြည်သူ့စစ်သင်တန်းတက်ရတယ်။ လားဟူတော်တော်များများက ဒီနိုင်ငံရေး ဆက်စပ်ပြီး သိပ်မသိတော့ တစ်ဖက်က စားဝတ်နေရေးနဲ့ မက်လုံးပေးပြီး ဆွယ်တာ။ သူတို့ကလည်း စားဝတ်နေရေးအဆင်ပြေရင်ပြီးတာပဲ ဆိုပြီး တက်ကြတာ။ လားဟူပြည်သူ့စစ်တွေဖြစ်ကုန်တာ။ စစ်သင်တန်းပြီးတော့ အကြမ်းဖက်စစ်တပ်နဲ့ပေါင်းပြီး စစ်ရေးလေ့ကျင့်နေတာ ရှေ့တန်းထွက်ဖို့ထင်တယ်” ဟု တာချီလိတ်မှ ဒေသပြည်သူတစ်ဦးက ရှင်းပြသည်။", "အလားတူ ကျိုင်းတုံမြို့နယ်တွင်လည်း လားဟူနှင့် အခါတိုင်းရင်းသားများ အပါအဝင် လူနည်းစု တိုင်းရင်းသားများကို စစ်ကောင်စီက ပြည်သူ့စစ်များအဖြစ်စုဆောင်းပြီး စစ်သင်တန်းပေးနေကြောင်း၊ ကျိုင်းတုံတွင်လည်း ရာကြီးဂဏန်းအထက် ပြည်သူ့စစ်များကို စစ်တပ်က သင်တန်းပေးနေကြောင်း သိရှိရသည်။", "“ရှမ်းအရှေ့က လားဟူတွေ အာခါလူမျိုးတွေ တော်တော်များများ ပြည်သူ့စစ်သင်တန်းတွေ တက်နေကြရတာ။ တာချီလိတ် ၃၀၀ ၊ ကျိုင်းတုံမှာလည်း ရာဂဏန်းဆိုတော့ နည်းမှာမဟုတ်ဘူး” ဟု ပြည်သူ့စစ်သင်တန်းများ အကြောင်း သိရှိထားသော သတင်းရင်းမြစ်က ပြောဆိုသည်။"]
https://yktnews.com/2024/05/163287/	ကျီခါးမြို့ ကို ချင်းပြည်တော်လှန်ရေးအစိုးရတပ်များက သိမ်းပိုက်လိုက်ပြီး တွန်းဇံမြို့သိမ်းတိုက်ပွဲ ဆင်နွှဲနေကာ မကြာမီ သတင်းကောင်းကြားရမည်ဟုဆို	["ကျီခါးမြို့ ကို ချင်းပြည်တော်လှန်ရေးအစိုးရတပ်များက သိမ်းပိုက်လိုက်ပြီး တွန်းဇံမြို့သိမ်းတိုက်ပွဲ ဆင်နွှဲနေကာ မကြာမီ သတင်းကောင်းကြားရမည်ဟုဆို", "ရန်ကုန်၊ မေ ၁၉", "ချင်းပြည်နယ်၊ တွန်းဇံမြို့နယ်၊ ကျီခါးမြို့ကို ချင်းပြည်အစိုးရတပ်များ (Chinland Government Army)က သိမ်း ပိုက်လိုက်ကြောင်း CNF/CNA သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့မေလ ၁၉ ရက်နေ့ ချင်းပြည်နယ်၊ တွန်းဇံမြို့နယ်၊ ကျီခါးမြို့ရှိ စစ်ကောင်စီတပ်စခန်းကို ချင်းပြည်အစိုးရတပ်များဖြစ်ကြသည့် CNA ၊ CDFs ပူးပေါင်းတပ်ဖွဲ့များက သိမ်းပိုက်လိုက်ကြောင်း၊ စစ်ကောင်စီတပ်သားများ ဖရိုဖရဲထွက်ပြေးသွားပြီး လက်နက်ခဲယမ်းတချို့လည်း သိမ်းရရှိကြောင်း၊ လက်ရှိတွင် ကျီခါးမြို့ကို ချင်းတော်လှန်ရေးအစိုးရတပ်များက ထိန်းချုပ်လိုက်ကြောင်း သိရှိရသည်။", "“ကျီခါးမြို့ကိုတော့ ကျနော်တို့ သိမ်းပိုက်ရရှိသွားပါပြီ။ Chinland Government Army တပ်တွေက ထိန်းချုပ်ထားပြီ” ဟု CNF/CNA တပ်သတင်းရင်းမြစ်က ပြောဆိုသည်။", "အလားတူ ချင်းပြည်နယ်၊ တွန်းဇံမြို့ကိုလည်း Chinland Government Army တပ်များက မြို့သိမ်းတိုက်ပွဲ ဆင်နွှဲနေကြောင်း၊ လက်ရှိတွင် ရဲစခန်းကို သိမ်းပိုက်ရရှိထားပြီး စစ်တပ်စခန်းကို လည်း မကြာမီ သိမ်းပိုက်ရရှိမည်ဖြစ်ကြောင်း သိရှိရသည်။", "“တွန်းဇံမြို့ထဲက အိမ်တွေကို စစ်သားတွေနဲ့ လက်အောက်ခံ ZRA တပ်သားတွေက ထွက်ပြေး ပုန်းအောင်းနေကြတယ်။ တွန်းဇံမြို့ကိုတော့ သိမ်းနိုင်ပြီလို့ ပြောလို့မရသေးဘူး။ ၉၀ ရာခိုင်နှုန်းလောက်တော့ ရနေပြီ။ သတင်းကောင်းတော့ ကြားရမှာပါ” ဟု CNF/CNA သတင်းရင်းမြစ်က ဆိုသည်။", "ကျီခါးမြို့နှင့် တွန်းဇံမြို့ စစ်ဆင်ရေးတွင် ဒေသခံတော်လှန်ရေးတပ်ဖွဲ့များနှင့် Chinland Government Army တပ်ပေါင်းစု ပါဝင်တိုက်ခိုက်နေခြင်းဖြစ်ကြောင်း သိရှိရသည်။", "ဓာတ်ပုံ- ကျီခါးမြို့ကို ထိန်းချုပ်လိုက်သော ချင်းပြည်အစိုးရတပ်များ။"]
https://yktnews.com/2023/09/123261/	ကျုံဒိုနှင့် ကော့ကရိတ် မြို့နယ်အတွင်း စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၂ ဦး ထိခိုက်ဒဏ်ရာရ	["ကျုံဒိုနှင့် ကော့ကရိတ် မြို့နယ်အတွင်း စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၂ ဦး ထိခိုက်ဒဏ်ရာရ", "ရန်ကုန်၊ စက်တင်ဘာ ၂၀", "ကရင်ပြည်နယ် ကျုံဒိုးမြို့နယ်နှင့် ကော့ကရိတ်မြို့နယ်အတွင်း အကြမးဖက် စစ်တပ်က လက်နက်ကြီးများဖြင့် ပစ်ခတ်မှုကြောင့် စက်တင်ဘာလ ၁၆ ရက်နေ့တွင် ကလေးငယ် ၂ ဦး လက်နက်ကြီး ထိမှန် ဒဏ်ရာရရှိခဲ့ကြောင်း ဒူးပလာယာခရိုင် – သတင်းနှင့်ပြန်ကြားရေးမှ သတင်းထုတ်ပြန်သည်။", "ကျုံဒိုးမြို့နယ် တောင်ကြာအင်းကျေးရွာစာသင်ကျောင်းတွင် တပ်စွဲထားသည့် အကြမ်းဖက်စစ်တပ်၏ တပ်မ ၄၄ လက်အောက်ခံ ခမရ ၅၄၆၊ ခမရ ၂၃၀ နှင့် ခလရ ၂၀၈ တပ်ရင်းမှ ၆၀မမ လက်နက်ကြီးများဖြင့် ရမ်းသမ်းပစ်ခတ်မှုကြောင့် ကျုံဒိုးမြို့နယ် နောင်တလာကျေးရွာတွင်း ကျရောက်ပေါက်ကွဲပြီး နောင်တလာကျေးရွာနေ အသက် ၁၅ နှစ်အရွယ်‌ မောင်သန်း၏ နှဖူးပြင်ကျည်စ ထိမှန်ဒဏ်ရာရရှိခဲ့ခြင်းဖြစ်ကြောင်း ဒူးပလာယာခရိုင် – သတင်းနှင့်ပြန်ကြားရေး၏ ထုတ်ပြန်ချက်တွင် ပါရှိသည်။", "ထို့ပြင် စက်တင်ဘာ ၁၆ ရက်နေ့ ည ၉ နာရီ ၂၄ မိနစ်အချိန်တွင်လည်း အကြမ်းဖက်စစ်တပ်၏ ကျိုက်ဒုံ အခြေစိုက် စကခ ၁၃ ဗျူဟာမှူး သော်ဇင်နိုင် လက်အောက်ခံ ခလရ ၅၆၁ တပ်ရင်းမှ ၆၀မမ လက်နက်ကြီးများဖြင့် ရမ်းသမ်းပစ်ခတ်ရာ ကျိုက်ဒုံမြို့နေ အသက် ၁၅ နှစ်အရွယ် မပုပု ညာဘက်ခြေသလုံးကျည်စထိမှန်ဒဏ်ရာရရှိခဲ့ကြောင်း ထုတ်ပြန်ချက်တွင် ဖော်ပြထားသည်။", "ကော့ကရိတ်မြို့နယ်၊ ကျိုက်ဒုံ အခြေစိုက် စကခ ၁၃ မှ ဗျူဟာမှူး သော်ဇင်နိုင်၏ ညွန်ကြားမှုဖြင့် အကြမ်းဖက်စစ်သားများသည် ဒေသပြည်သူနေထိုင်ရာ ကျေးရွာများဘက်သို့ လက်နက်ကြီးများဖြင့် ရမ်းသမ်းပစ်ခတ်လျက်ရှိပြီး ပြည်သူများကို အကြောင်းမဲ့ ဖမ်းဆီးခေါ်ဆောင် ညှင်းပန်နှိပ်စက်ခြင်းများလည်း ရှိကြောင်း သိရှိရသည်။"]
https://yktnews.com/2025/04/212582/	ကျုံဒိုးမြို့ကို KNLA နှင့် မဟာမိတ်များ ပိတ်ဆို့ တိုက်ခိုက်မှုကြောင့် မူးယစ်ဆေးဝါးနှင့် ချမ်းသာနေသည့် BGF ဗိုလ်မောင်ဝင်းအောင် မိသားစုနှင့် တပ်ဖွဲ့များ မော်လမြိုင်နှင့် ဘားအံ ဘက်သို့ ထွက်ပြေး တိမ်းရှာင်နေ	["ကျုံဒိုးမြို့ကို KNLA နှင့် မဟာမိတ်များ ပိတ်ဆို့ တိုက်ခိုက်မှုကြောင့် မူးယစ်ဆေးဝါးနှင့် ချမ်းသာနေသည့် BGF ဗိုလ်မောင်ဝင်းအောင် မိသားစုနှင့် တပ်ဖွဲ့များ မော်လမြိုင်နှင့်ဘားအံ ဘက်သို့ ထွက်ပြေး တိမ်းရှာင်နေ", "ရန်ကုန်၊ ဧပြီ ၂၆", "ကရင်ပြည်နယ်၊ ကျုံဒိုးမြို့ကို KNLA နှင့် မဟာမိတ်များ ပိတ်ဆို့ တိုက်ခိုက်မှုကြောင့် မူးယစ်ဆေးဝါးနှင့် ချမ်းသာနေသည့် BGF ဗိုလ်မောင်ဝင်းအောင် မိသားစုနှင့် တပ်ဖွဲ့များ မော်လမြိုင်နှင့် ဘားအံ ဘက်သို့ ထွက်ပြေး တိမ်းရှာင်နေရကြောင်း ဒေသတွင်း သတင်းရင်းမြစ်က ရန်ကုန်ခေတ်သစ် သတင်းဌာနထံသို့ ပြောဆိုသည်။", "ထိုသို့ တိုက်ခိုက်မှုကြောင့် ကျုံဒိုးမြို့နယ် တစ်ဝိုက်တွင် မူးယစ်ဆေးဝါး၊ လောင်းကစားဝိုင်းနှင့် ဂိတ်ထိုင် ငွေညှစ်မှုများ လုပ်ဆောင်နေသည့် BGF ကရင်နယ်ခြားစောင့်တပ်ဖွဲ့ ဗိုလ်မောင်ဝင်းအာင်နှင့် ဆွေမျိုး မိသားစုများ အပါအဝင် တပ်ဖွဲ့ဝင် အင်အား ၅၀ ခန့်သည် မော်လမြိုင်မြို့နှင့် ဘားအံမြို့ ဘက်သို့ ထွက်ပြေး တိမ်းရှောင်သွားကြောင်း သိရှိရသည်။", "ဧပြီလ ၁၅ ရက်နေ့က KNLA မဟာမိတ် ပူးပေါင်းတပ်များက ကျုံဒိုး/ကော့ကရိတ်လမ်းပိုင်းရှိ BGF ဗိုလ်မောင်ဝင်းအောင်၏ ဂိမ်းရုံ၊ မူးယစ်ဆေးဖြန့်သည့် နေရာနှင့် ကုန်ကားငွေတောင်းဂိတ် နေရာများဖြစ်သည့် လေးတိုင်၊ ချောင်းဖျား၊ နွားခြံကုန်းဂိတ်များကိုတိုက်ခိုက် သိမ်းပိုက် ဖျက်စီးလိုက်သည့်အတွက် ဂိတ်များကို စွန့်လွှတ်ထွက်ပြေးရပြီး တပ်ဖွဲ့အလိုက် ထွက်ပြေး တိမ်းရှောင်နေကြောင်း သိရသည်။", "” BGF မောင်ဝင်းအာင်က မူးယစ်ဆေး၊ ဂိမ်းရုံ၊ အာဝါဒေး၊ မောင်းတံဂိတ် အကုန်လုပ်တယ်လေ အဲ့တာနဲ့ ချမ်းသာနေတာ မော်လမြိုင်ရော ဘားအံရော အိမ်တွေတက် ဝယ်ဆောက်ထားတာ အခုသူဂိတ်တွေ သူဆေးဖြန့်တဲ့နေရာတွေ PDF /ကရင်အဖွဲ့၊ လက်သုံးချောင်းအဖွဲ့တွေ ဝင်တိုက်တော့ပြေးရပြီ အခုကျုံဒိုးမြို့ထဲ ဝင်သိမ်းရင် သူအိမ်တွေ မိသားစုတွေထိတော့မှာ ကြောက်တော့တပ်ဖွဲ့လိုက် အကုန် မော်လမြိုင်၊ ဘားအံပြေးရှောင်ကြပြီ နောက်တစ်ခုက သူတို့အခု BGF က KNA ဖွဲ့ ပြီး စကစကို ပြန်တိုက်မယ့်ကိစ္စ အကောင်အထည်ဖော်လာပြီဆိုရင် သူမပါရဲဘူးဆိုပြီးတော့ သူလူတွေခေါ်ပြီးပြေးရှောင်တာပေါ့ ” ဟု ဒေသတွင်း သတင်းရင်းမြစ်က ပြောဆိုသည်။", "အဆိုပါ ကျုံဒိုး အခြေစိုက် BGF တပ်ဖွဲ့ ဗိုလ်မောင်ဝင်း အောင်ဆိုသူသည် ယခင်က ကျုံဒိုးမြို့တွင် ဆိုင်ကယ်အငှားမောင်းသူဖြစ်ပြီး KNU/KLNA /PC ငြိမ်းချမ်းရေးကောင်စီတပ်ဖွဲ့သို့ ဝင်ရောက်ကာ မူးယစ်ဆေးဝါး ပို့ဆောင်ရောင်းဝယ်မှုဖြင့် အရှေ့တောင်တိုင်းစစ်ဌာနချုပ်မှ လာရောက်ဖမ်းဆီးခံရစဉ် ငွေသိန်းရာချီ လာဘ်ထိုးကာ ပြန်လည် လွတ်မြောက်လာပြီးနောက် လှိုင်းဘွဲမြို့နယ်BGF တပ်ဖွဲ့သို့ ဘက်ပြောင်းဝင်ရောက်ရာက ကျုံဒိုးမြို့ BGF အဖြစ် လာဘ်ငွေ‌ပေး၍ ဗိုလ်အဆင့်ရာထူးရယူကာ ညီဖြစ်သူ မြင့်အောင်ကိုထပ်မံပြီး‌‌ ဗိုလ်ရာထူးဖြင့် တပ်ဖွဲ့ဝင် လုပ်ဆောင်စေပြီးနောက် ကျုံဒိုးမြို့နယ် ကျေးရွာများတွင် တရားမဝင် လောင်းကစားဂိမ်းရုံ၊ အာဝါဒေးပွဲ၊ မူးယစ်ဆေးဝါး ဖြန့်ဖြူး ရောင်းချမှုနှင့် တရားမဝင် လုပ်ငန်းမျိုးစုံ လုပ်ဆောင်နေသူဖြစ်ကြောင်း သိရှိရသည်။", "” အခုသူ့တပည့်တွေ မိသားစုတွေကို ဘားအံအပိုင်ထဲက ဇာသပြင်ကျားကလေးရွာဘက် ရွေ့နေခိုင်းတယ်။ အာဝါဒေးခုံတွေ ငါးပစ်ဂိမ်းခုံတွေ အိမ်ပစ္စည်းတွေ ခွေးတွေကြောင်တွေ မိသားစုတွေအကုန် ရွေ့နေခိုင်းတာ ကျုံဒိုးတိုက်ပွဲဖြစ်မယ်။ သုံးလလောက်ကြာမယ်။ ကျုံဒိုးကို ပြန်ဝင်နေဖို့မလွယ်ဘူး။ KNA ဘက်ပြောင်းပြီး စစ်ဝင်တိုက်ရရင်ရှောင်ပြီးနေကြဖို့ သူ့တပည့်တွေကို မှာထားတယ်” ဟု BGF ဗိုလ်မောင်ဝင်းအောင်တပ်ဖွဲ့နှင့် နီးစပ်သည့် သတင်းအရင်းအမြစ်က ပြောဆိုသည်။", "ယခင် ကျုံဒိုးဒေသ တစ်ဝိုက်တိုက်ပွဲများ မဖြစ်ပွားခင်က ကျုံဒိုး အထက ကျောင်းအနောက် ဦးကွဲဇရပ်အနီးတွင် ဇနီးဖြစ်သူ မကေသီဝင်းနှင့် သားတစ်ဦး၊ သမီးတစ်ဦးနှင့် အတူနေထိုင်ကာ မူးယစ်ဆေးဖြန့်သည့် လုပ်ငန်းလုပ်ဆောင်ပြီး လာရောက် ဝယ်ယူသုံးစွဲသူလူငယ်များကို ရဲသတင်းပေး ဖမ်းဆီးခိုင်းခြင်း၊ စစ်မှုထမ်းစစ်သားသစ် စုဆောင်းပေးခြင်း၊ BGF တပ်သားသစ်အဖြစ် စုဆောင်းပြီးမူးယစ်ဆေး၊ အာဝါဒေး၊ တရားမဝင် လုပ်ငန်းပေါင်းစုံတွင် ပါဝင်ခိုင်းစေခြင်းများ ရှိခဲ့ကြောင်း သိရသည်။"]
https://yktnews.com/2023/03/94132/	ကျုံဒိုးမြို့တွင်း တိုက်ပွဲပြင်းထန်နေပြီး စစ်တပ်၏ ပစ်ခတ်မှုကြောင့် ပြည်သူ ၁ ဦးသေဆုံးပြီး ဒဏ်ရာရသူများလည်း ရှိ	["ကျုံဒိုးမြို့တွင်း တိုက်ပွဲပြင်းထန်နေပြီး စစ်တပ်၏ ပစ်ခတ်မှုကြောင့် ပြည်သူ ၁ ဦးသေဆုံးပြီး ဒဏ်ရာရသူများလည်း ရှိ", "ရန်ကုန်၊ မတ် ၂၅", "ကရင်ပြည်နယ်၊ ကော့ကရိတ်မြို့နယ်၊ ကျုံဒိုးမြို့တွင် KNLA ၊ PDF မဟာမိတ်ပူးပေါင်းတပ်များနှင့် စစ်ကောင်စီတပ်များအကြား တိုက်ပွဲများ ပြင်းထန်နေပြီး စစ်တပ်က လက်နက်ကြီးများ၊ စစ်ရဟတ်ယာဉ်များဖြင့် ကျုံဒိုးမြို့အတွင်းသို့ ပစ်ခတ်သဖြင့် ပြည်သူ ၁ ဦးသေဆုံးပြီး အများအပြားဒဏ်ရာရရှိကြောင်း ဒေသပြည်သူများက ပြောသည်။", "မတ်လ၂၅ ရက်နေ့ နံနက်ပိုင်းမှစတင်ပြီး ကရင်ပြည်နယ်၊ ကျုံဒိုးမြို့တွင် စစ်တပ်နှင့် ပြည်သူ့ကာကွယ်ရေးတပ်မတော် မဟာမိတ် တပ်များ အပြန်အလှန် တိုက်ပွဲများ ဖြစ်ပွားခဲ့ကြောင်း၊ ယင်းသို့ ဖြစ်ပွားပြီးနောက် စစ်တပ်က ပြည်သူများနေထိုင်သော နေအိမ်နှင့်ရပ်ကွက်များကို ရည်ရွယ်ချက်ရှိရှိ ပစ်ခတ်နေကြောင်း၊ ပြည်သူ ၁ ဦးသေဆုံးပြီး အများအပြားဒဏ်ရာရရှိသည့်အပြင် နေအိမ်များလည်း ပျက်စီးဆုံးရှုံးကြောင်း သိရှိရသည်။", "“ဒီနေ့မနက် ကျုံဒိုးမြို့တွင်းတိုက်ပွဲမှာ အကြမ်းဖက်စစ်ကောင်စီက ရဟတ်ယာဉ်၊လက်နက်ကြီးများဖြင့် ကျုံဒိုးမြို့တွင်းသို့ ရည်ရွယ် ချက်ရှိရှိပစ်ခတ်ခဲ့တယ်။ လက်ရှိ အမှတ် ၄ ရပ်ကွက် တောင်ကရင်စုမှ အိမ်များပျက်စီးတယ်။ အခုလက်ရှိပစ်နေတုန်းပဲ။ ပြည်သူ ၁ ဦးသေတယ်။ သေတဲ့ပြည်သူက အမှတ် ၃ ရပ်ကွက်က စောငယ်ပါ” ဟု ဒေသပြည်သူတစ်ဦးက ပြောဆိုသည်။"]
https://yktnews.com/2023/05/105198/	ကျုံဒိုးမြို့နယ်တွင် စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၁ ဦးနှင့် ပြည်သူ ၂ ဦး ထိခိုက် ဒဏ်ရာရရှိပြီး နေအိမ် ၆ လုံး ပျက်စီး	["ကျုံဒိုးမြို့နယ်တွင် စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၁ ဦးနှင့် ပြည်သူ ၂ ဦး ထိခိုက် ဒဏ်ရာရရှိပြီး နေအိမ် ၆ လုံး ပျက်စီး", "ရန်ကုန်၊ မေ ၃၀", "ကရင်ပြည်နယ်၊ ကျုံဒိုးမြို့နယ်တွင် အကြမ်းဖက် စစ်တပ်က လက်နက်ကြီးဖြင့် ပစ်ခတ်သောကြောင့် ကလေးငယ် ၁ ဦးနှင့် အမျိုးသမီး ၂ ဦး ထိခိုက် ဒဏ်ရာ ရရှိခဲ့ကြောင်း KNU−ဗဟိုက ထုတ်ပြန်ထားသည်။", "မေလ၂၈ ရက်နေ့ ည ၈ နာရီခန့်တွင် ကျုံဒိုးမြို့နယ် အတွင်းရှိ ကော့ကာကျေးရွာအတွင်းကို အကြမ်းဖက် စစ်တပ်၏ ကျုံဒိုးမြို့ အခြေစိုက် ခမရ ၅၄၆ တပ်ရင်းက ၁၂၀ မမ နှင့် ၁၀၅ မမ ဟောင်ဝစ်ဇာ လက်နက်ကြီးများဖြင့် ပစ်ခတ်ခဲ့ရာ ကျေးရွာ အတွင်း လက်နက်ကြီး ၂ လုံး ကျရောက် ပေါက်ကွဲခဲ့ပြီး ပြည်သူ ၃ ဦး ထိခိုက် ဒဏ်ရာရရှိကာ နေအိမ် ၆ လုံး ပျက်စီးခဲ့ကြောင်း သိရသည်။", "အကြမ်းဖက် စစ်တပ်၏ ရည်ရွယ်ချက်ရှိရှိ ပစ်ခတ်သော လက်နက်ကြီး ထိမှန်ပြီး ကော့ကာကျေးရွာနေ အသက် ၁၅ နှစ်အရွယ် စောထိန်လင်းအောင် ဘယ်ဘက်ပါးစောင်း နှင့် ဘယ်ဘက်နားထင် လက်နက်ကြီး ကျည်စထိမှန်၊ အသက် ၂၁ နှစ်အရွယ် နော်အေးမာန်ထက် ညာဘက်နောက်ကျော ကျည်စ ရှပ်ထိ၊ အသက် ၅၇ နှစ်အရွယ် ဒေါ်သိန်းရွှေ ဘယ်ဘက် လက်မောင်း ကျည်စ ရှပ်ထိပြီး ဒဏ်ရာ ရရှိခဲ့ကြောင်း၊ ထို့ပြင် ကျေးရွာအတွင်းရှိ ပြည်သူပိုင် နေအိမ် ၆ လုံးလည်း ထိမှန် ပျက်စီးခဲ့ကြောင်း သိရှိရသည်။", "မေလ အတွင်း အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် ကေအဲန်ယူ-ကျုံဒိုးမြို့နယ် ကော့ကာကျေးရွာ အတွင်းရှိ ပြည်သူ ၆ ဦး လက်နက်ကြီး ကျည်စ ထိမှန် ဒဏ်ရာရရှိခဲ့ပြီး ပြည်သူပိုင် နေအိမ် ၁၀ လုံး ထက်မနည်း ပျက်စီးခဲ့ကြောင်း သိရသည်။"]
https://yktnews.com/2023/07/114171/	ကျုံဒိုးမြို့နယ်တွင် စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၂ ဦးဒဏ်ရာရ၊ မြိုင်ရှိ ကန်ကလေးရွာမှ ပြည်သူပိုင် ပစ္စည်းများကို စစ်တပ်က ခိုးယူပြီး ပြည်သူ ၂ ဦးကို ဖမ်းဆီးသွား	["ကျုံဒိုးမြို့နယ်တွင် စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၂ ဦးဒဏ်ရာရ၊ မြိုင်ရှိ ကန်ကလေးရွာမှ ပြည်သူပိုင် ပစ္စည်းများကို စစ်တပ်က ခိုးယူပြီး ပြည်သူ ၂ ဦးကို ဖမ်းဆီးသွား", "ရန်ကုန်၊ ဇူလိုင် ၂၁", "ကရင်ပြည်နယ်၊ ကျုံဒိုးမြို့နယ်ရှိ ရွှေဝါချောင်ရွာကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်သောကြောင့် ကလေးငယ် ၂ ဦးထိခိုက်ဒဏ်ရာရရှိခဲ့ကြောင်း KNU ဗဟိုထံမှ သိရသည်။", "ဇူလိုင်လ ၂၀ ရက်နေ့ နံနက် ၁၀ နာရီ ၃၅ မိနစ်ခန့်တွင် မုဒုံ−ခုနှစ်ခွေတောင်ရှိ အကြမ်းဖက် စစ်တပ်၏ အမတ-၃၁၃ က ၁၂၀ မမ လက်နက်ကြီးများဖြင့် ရွှေဝါချောင်ကျေးရွာကို ပစ်ခတ်ခဲ့သောကြောင့် အသက် ၈ နှစ်အရွယ် ထွန်းထွန်းမှာ ဘယ်ဘက်နားထင် ကျည်စထိမှန် ဒဏ်ရာရခဲ့ပြီး အသက် ၆ နှစ်အရွယ် မောင်ဇာနည်လင်း မှာ ဦးခေါင်း ကျည်စ ထိမှန် စိုးရိမ်ရ ဒဏ်ရာဖြင့် ဆေးရုံသို့အရေးပေါ် ပို့ဆောင်ခဲ့ရကြောင်း သိရှိရသည်။", "ကျုံဒိုးမြို့နယ်တွင် အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ ပြည်သူများ နေထိုင်သည့် ကျေးရွာများ အတွင်းကို လက်နက်ကြီးများဖြင့် ပစ်ခတ်ခြင်းကြောင့် ဒေသပြည်သူ စိုးရိမ် ထိတ်လန့်စွာ နေထိုင်နေရကြောင်း KNU ဗဟိုက ထုတ်ပြန်ထားသည်။", "ထို့ပြင် မကွေးတိုင်း၊ မြိုင်မြို့နယ်ရှိ ကန်ကလေးရွာမှ ပြည်သူပိုင် ပစ္စည်းများကို အကြမ်းဖက် စစ်တပ်က ခိုးယူပြီး ပြည်သူ ၂ ဦးကို ဖမ်းဆီးသွားကြောင်း နွေဦးတော်လှန်ရေး-မြိုင်မြို့အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၂၀ ရက်နေ့ နံနက်ပိုင်းတွင် မြိုင်မြို့နယ်၊ ကန်ကလေးရွာကို အကြမ်းဖက် စစ်တပ်က ဝင်ရောက်စီးနင်းပြီး ပြည်သူပိုင် ဖုန်းအလုံး ၂၀ ခန့်အပြင် ပြည်သူပိုင်ပစ္စည်းများကို ခိုးယူသွားကာ ဒေသ ပြည်သူ အမျိုးသား ၂ ဦးကို ဖမ်းဆီး ခေါ်ဆောင်သွားကြောင်း သိရသည်။", "” စစ်ခွေးတွေက ပစ္စည်းတွေ မွှေနှောက်ပြီး ခိုးယူသွားတယ်။ ပြည်သူ ၂ ဦးကိုလည်း ဖမ်းဆီးသွားတယ်” ဟု နွေဦးတော်လှန်ရေး-မြိုင်မြို့အဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် သရက်ကန်ပျူစောထီးရွာကို နံနက် ၁၀ နာရီခန့်တွင် ပြန်လည်ဝင်ရောက် သွားကြောင်း သိရှိရသည်။"]
https://yktnews.com/2024/10/188632/	ကျုံဒိုးမြို့နယ်ရှိ ကျေးရွာများကို စစ်တပ်က လက်နက်ကြီးပစ်ခတ်မှု ပြည်သူ ၁ ဦး သေဆုံးပြီး နေအိမ်များ ပျက်စီး	["ကျုံဒိုးမြို့နယ်ရှိ ကျေးရွာများကို စစ်တပ်က လက်နက်ကြီးပစ်ခတ်မှု ပြည်သူ ၁ ဦး သေဆုံးပြီး နေအိမ်များ ပျက်စီး", "ရန်ကုန်၊ အောက်တိုဘာ ၁၉", "ကရင်ပြည်နယ်၊ ကျုံဒိုးမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးပစ်ခတ်ခြင်းကြောင့် ပြည်သူ ၁ ဦး သေဆုံးပြီး နေအိမ်များ ပျက်စီးခဲ့ကြောင်း KNU ဗဟိုက ပြောဆိုသည်။", "အောက်တိုဘာလ ၁၈ ရက်နေ့ မွန်းလွဲ ၁၂ နာရီ ၄၅ မိနစ်ခန့်တွင် ကျုံဒိုးမြို့နယ်အတွင်း (စကခ-၁၂) လက်အောက်ခံ (ခမရ-၂၃၁) တပ်ရင်း လက်အောက် တပ်သစ်အမြှောက်ကုန်းမှ အကြမ်းဖက် စစ်ကောင်စီ တပ်သားများက ဟောင်ဝှစ်ဇာ လက်နက်ကြီးများဖြင့် ပြည်သူများ နေထိုင်ရာ ကျေးရွာများအတွင်းကို ပစ်မှတ်ထား ပစ်ခတ်ခြင်းကြောင့် တောင်ကြာအင်း ကျေးရွာနှင့် မြောက်ကြာအင်းကျေးရွာကို လက်နက်ကြီး ၆ လုံး ကျရောက်ပေါက်ကွဲခဲ့ကြောင်း သိရှိရသည်။", "အဆိုပါ လက်နက်ကြီး ကျရောက်ပေါက်ကွဲမှုကြောင့် မြောက်ကြာအင်းကျေးရွာတွင် နေထိုင်သော အသက် ၇၁ နှစ်အရွယ် ဦးဖိုးအိုမှာ လက်နက်ကြီး ထိမှန်ကာ သေဆုံးခဲ့ပြီး အသက် ၇၀ နှစ်အရွယ် ဦးဖိုးသိန်းလည်း ထိခိုက်ဒဏ်ရာရရှိခဲ့ကြောင်း၊ ထို့ပြင် ကျေးရွာအတွင်းရှိ ပြည်သူပိုင် နေအိမ် ၁ လုံးလည်း ပျက်စီးခဲ့ကြောင်း သိရသည်။", "KNU တပ်မဟာ ၆ နယ်မြေအတွင်း တပ်စွဲထားသော အကြမ်းဖက် စစ်ကောင်စီ တပ်သားများသည် လက်နက်ကြီးနှင့် လေယာဥ်များ အသုံးပြု၍ အကြောင်းမဲ့ ကျေးရွာများကို ရမ်းသမ်းပစ်ခတ်ခြင်း၊ ရည်ရွယ်ချက်ရှိရှိ ဗုံးကျဲ ပစ်ခတ်လျှက်ရှိပြီး အကြမ်းဖက် စစ်တပ်၏ လူသားမဆန်သော လူ့အခွင့်အရေးချိုးဖောက်မှုများကြောင့် အပြစ်မဲ့ ပြည်သူများ ထိမှန်သေဆုံး ဒဏ်ရာ ရခဲ့ပြီး ပြည်သူပိုင် အိုးအိမ်ပစ္စည်းများလည်း ထိမှန်ပျက်စီး ဆုံးရှုံးခဲ့ရသည့်အပြင် ၎င်းတို့၏ ဗုံးကျဲ တိုက်ခိုက် မှုများကြောင့် ဆေးရုံဆေးခန်းများ၊ စာသင်ကျောင်းများ နှင့် ဘာသာရေးအဆောက်အဦးများလည်း ထိမှန် ပျက်စီး ခဲ့ရကြောင်း KNU ဗဟိုက ပြောဆိုသည်။"]
https://yktnews.com/2023/08/119339/	ကျုံဒိုးမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး နေအိမ်များ ထိခိုက်ပျက်စီး	["ကျုံဒိုးမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး နေအိမ်များ ထိခိုက်ပျက်စီး", "ရန်ကုန်၊ သြဂုတ် ၂၂", "ကရင်ပြည်နယ်၊ ကျုံဒိုးမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၁ ဦးသေဆုံးပြီး နေအိမ်များ ထိခိုက် ပျက်စီးခဲ့ကြောင်း ကေအဲန်ယူ – ဒူးပလာယာခရိုင်က ထုတ်ပြန်ထားသည်။", "သြဂုတ်လ ၁၈ ရက်နေ့ နံနက် ၁၀ နာရီ ၄၅ မိနစ်ခန့်တွင် ကျုံဒိုးမြို့နယ်၊ တောင်ကြာအင်း စာသင်ကျောင်းတွင်တပ်စွဲထားသော စကခ-၁၂ လက်အောက်ခံ ခမရ-၅၄၆ အား KNDO – ပူးပေါင်းတပ်ဖွဲ့မှ ဒရုန်းဖြင့် ဗုံးကျဲ တိုက်ခိုက်ရာ ဗိုလ်ကြီး အောင်ကောင်းမာန်ထိမှန် သေဆုံးခဲ့ကြောင်း၊ ထို့နောက် အကြမ်းဖက် စစ်တပ်က ၁၂၀ မမ လက်နက်ကြီးများဖြင့် ကျုံဒိုးမြို့နယ်၊ တောင်တလာကျေးရွာကို ပစ်ခတ်ခဲ့ပြီး နောင်တလာကျေးရွာနေ ဒေါ်မူးထွန့်လှိုင်၏ နေအိမ်၌ မွေးမြူထားသည့် နွား ၄ ကောင် ထိမှန် ဒဏ်ရာရခဲ့ကြောင်း သိရသည်။", "သြဂုတ်လ ၁၉ ရက်နေ့တွင်လည်း တောင်ကြာအင်းတံတားထိပ်၌ လမ်းပိတ်ပြီး အင်အား ဖြည့်တင်းနေသော အကြမ်းဖက် စစ်သားများကို KNDO – ပူးပေါင်းတပ်ဖွဲ့များက ဒရုန်းဖြင့် ဗုံးကျဲ တိုက်ခိုက်ရာ ခလရ-၂၀၈ မှ အရာရှိ ၁ ဦး နှင့် တပ်ကြပ် ၁ ဦး ကျဆုံးပြီး ၆ ဦး ဒဏ်ရာရခဲ့ကြောင်း သိရသည်။", "အဆိုပါ ပစ်ခတ်မှုဖြစ်ပွားပြီးနောက် အကြမ်းဖက် စစ်တပ်က ၁၂၀ မမ၊ ၈၀ မမ၊ ၆၀ မမ နှင့် လက်နက်ငယ်များဖြင့် ကျေးရွာများအတွင်း ပစ်ခတ်ထည့်ခဲ့သောကြောင့် အသက် ၅၀ နှစ်အရွယ် မန်းမြင့်ကျော် လက်နက်ကြီးကျည် ထိမှန် သေဆုံးခဲ့ကြောင်း၊ မန်းအေးငြိမ်း၏ နေအိမ်နောက်ခြမ်း ၁၂၀ မမ လက်နက်ကြီးထိမှန်၊ ဒေါ်အေးမြင့်ဌေး၏ နေအိမ်အပေါ်ထပ် ၁၂၀ မမလက်နက်ကြီးထိမှန်၊ ဦးစိန်သောင်း၏ ဆိုင်ခန်း အတွင်း ၆၀ မမလက်နက်ကြီး ထိမှန်ပျက်စီးခဲ့ကြောင်း သိရှိရသည်။"]
https://yktnews.com/2023/08/118219/	ကျုံဒိုးမြို့နယ်၊ ကရင်ကျောက်ဖျာရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦး ပြင်းထန်းဒဏ်ရာရပြီး နေအိမ်နှင့် ပစ္စည်းများ ပျက်စီး	["ကျုံဒိုးမြို့နယ်၊ ကရင်ကျောက်ဖျာရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦး ပြင်းထန်းဒဏ်ရာရပြီး နေအိမ်နှင့် ပစ္စည်းများ ပျက်စီး", "ရန်ကုန်၊ သြဂုတ် ၁၄", "ကရင်ပြည်နယ်၊ ကျုံဒိုးမြို့နယ်၊ ကရင်ကျောက်ဖျာရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်သောကြောင့် ပြည်သူ ၂ ဦး ပြင်းထန်းဒဏ်ရာရပြီး နေအိမ်နှင့် ပစ္စည်းများ ပျက်စီးခဲ့ကြောင်း ကေအဲန်ယူ – ဒူးပလာယာ ခရိုင်က ထုတ်ပြန်ထားသည်။", "သြဂုတ်လ ၁၂ ရက်နေ့ နံနက် ၁၀ နာရီခန့်တွင် အကြမ်းဖက် စစ်တပ်၏ ခမရ-၅၄၅ မှ ၁၂၀ မမ လက်နက်ကြီးများဖြင့် ကျုံဒိုးမြို့နယ်၊ ကရင်ကျောက်ဖျာရွာကို ပစ်ခတ်ခဲ့သောကြောင့် အသက် ၅၃ နှစ်အရွယ် နော်ချစ်သန်း ညာဖက်လက် တစ်ဖက်လုံးကြေမွ ပြင်းထန်ဒဏ်ရာရပြီး အသက် ၆၉ နှစ်အရွယ် ဦးတလက်မ ဘယ်ဖက် ပုခုံးစွန်း ထိမှန်ဒဏ်ရာ ရရှိခဲ့ကြောင်း သိရသည်။", "အဆိုပါ လက်နက်ကြီးကျည် ကျရောက်မှုကြောင့် ကရင်ကျောက်ဖျာရွာနေ အသက် ၆၅ နှစ်အရွယ် ဒေါ်မယ်ကြည်၏ နေအိမ် ၁ လုံး ထိမှန် ပျက်စီးခဲ့ပြီး အသက် ၆၀ နှစ်အရွယ် ဦးညိမ်၏ လယ်ထွန်စက် ၁ စီး လည်း ကျည်စထိမှန်ခဲ့ကြောင်းကြောင်း သိရှိရသည်။"]
https://yktnews.com/2023/06/105918/	ကျုံဒိုးမြို့နယ်၊ ညောင်ရိပ်သာရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံး	["ကျုံဒိုးမြို့နယ်၊ ညောင်ရိပ်သာရွာကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံး", "ရန်ကုန်၊ ဇွန် ၃", "ကရင်ပြည်နယ်၊ ကျုံဒိုးမြို့နယ်၊ ညောင်ရိပ်သာရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်သောကြောင့် ပြည်သူ ၁ ဦးသေဆုံးခဲ့ကြောင်း KNU−ဗဟိုက ထုတ်ပြန်ထားသည်။", "မေလ၃၀ ရက်နေ့ နံနက် ၈ နာရီ ၁၅ မိနစ်ခန့်တွင် ဒူးပလာယာခရိုင် တပ်မဟာ ၆၊ ကျုံဒိုးမြို့နယ်၊ ညောင်ရိပ်သာကျေးရွာအတွင်းကို အကြမ်းဖက် စစ်တပ်၏ ကျုံဒိုးမြို့အခြေစိုက် ခမရ ၅၄၅ တပ်ရင်းက ၁၂၀ မမ လက်နက်ကြီး ၅ လုံးဖြင့် ပြည်သူလူထု နေထိုင်ရာ ကျေးရွာများ အတွင်းကို ရည်ရွယ်ချက် ရှိရှိ ပစ်ခတ်ခဲ့ကြောင်း သိရသည်။", "အကြမ်းဖက် စစ်တပ် ပစ်ခတ်သော လက်နက်ကြီး ကျည်ကျရောက်ပြီး ကျုံဒိုးမြို့နယ် သရက်တော ကျေးရွာနေ အသက် ၃၄ နှစ်အရွယ် ဦးမင်အေးဝင်း (ခေါ်) အဖောင့် လက်နက်ကြီး ကျည်စ ဦးခေါင်းထိမှန် သေဆုံးခဲ့ကြောင်း၊ ကျေးရွာနေ ပြည်သူ အသက် ၃၈ နှစ်အရွယ် ဦးတင်ထွန်းဦးမှာ လက်နက်ကြီး ကျည်စ ထိမှန်ပြီး ဝမ်းဗိုက်တွင် ဒဏ်ရာရရှိကာ အရေးပေါ် ဆေးရုံသို့ ပို့ဆောင်ခဲ့ရကြောင်း၊ ကျုံဒိုးမြို့နယ် ကျောက်ဖျာကျေးရွာနေ အသက် ၄၀ နှစ်အရွယ် ဦးလှဝင်းဌေး (ခေါ်) ဖိုးဒေါ်လည်း ဘယ်ဘက်ပေါင် တင်ပါးအောက် လက်နက်ကြီးကျည်စ ရှပ်ထိ ဒဏ်ရာရရှိခဲ့ကြောင်း သိရသည်။"]
https://yktnews.com/2023/08/118153/	ကျုံဒိုးမြို့ရဲစခန်းနှင့် ခမရ ၅၄၅ တပ်အတွင်းသို့ ဒရုန်းဖြင့် ဗုံးကျဲတိုက်ခိုက်မှု တပ်ရင်းမှူး ကတော်အပါအဝင် ၄ ဦးဒဏ်ရာရ၊ ကားတစ်စီးပျက်စီး	["ကျုံဒိုးမြို့ရဲစခန်းနှင့် ခမရ ၅၄၅ တပ်အတွင်းသို့ ဒရုန်းဖြင့် ဗုံးကျဲတိုက်ခိုက်မှု တပ်ရင်းမှူး ကတော်အပါအဝင် ၄ ဦးဒဏ်ရာရ၊ ကားတစ်စီးပျက်စီး", "ရန်ကုန်၊ ဩဂုတ် ၁၃", "ကရင်ပြည်နယ်၊ ကော့ကရိတ်မြို့နယ်၊ ကျုံဒိုးမြို့ရဲစခန်းနှင့် ခမရ ၅၄၅ တပ်အတွင်းသို့ ဒရုန်းဖြင့် ဗုံးကျဲတိုက်ခိုက်ခဲ့ရာ ခမရ ၅၄၅ တပ်ရင်းမှူး ကတော်အပါအဝင် ၄ ဦးဒဏ်ရာရှိပြီး ကားတစ်စီးပျက်စီးခဲ့ကြောင်း Galon Column – ဂဠုန်စစ် ကြောင်းမှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံ သို့ ပြောကြားသည်။", "ယမန်နေ့ ဩဂုတ်လ ၁၂ ရက် နံနက်ပိုင်းက ၇၃ နှစ်မြောက် ကရင့်အမျိုးသား အာဇာနည်နေ့ အထိမ်းအမှတ်အဖြစ် ကျုံဒိုးရဲစခန်းအတွင်းသို့ ဗုံးသီး ၁ လုံးနှင့် ကျုံဒိုးအခြေစိုက် ခမရ ၅၄၅ တပ်ရင်းအတွင်းသို့ ဗုံးသီး ၁ လုံး ကျဲချတိုက်ခိုက်ခဲ့ရာ ခမရ ၅၄၅ တပ်ရင်းမှူးကတော်နှင့် တပ်သား ၃ ဦးထိခိုက်ဒဏ်ရာရရှိပြီး ကားတစ်စီးပျက်စီးခဲ့ကြောင်း၊ အကြမ်းဖက်စစ်တပ်မှ လက်နက်ကြီးများဖြင့် ရမ်းသမ်းပစ်ခတ်ခဲ့ရာ ပြည်သူ ၂ ဦးထိခိုက်ဒဏ်ရာရရှိခဲ့ကြောင်း သိရသည်။", "“ဗုံးသီးကတော့ ရဲစခန်းထဲတစ်လုံး၊ ၅၄၅ တပ်ထဲ တစ်လုံးပဲချတာပါ၊ ကားတစ်စီးပျက်စီးတယ်၊ စကစ တပ်သား ၃ ဦးဒဏ် ရာရတယ်၊ ၅၄၅ တပ်ရင်းမှူးကတော် ဦးခေါင်းဒဏ်ရာ ပြင်း ထန်လို့ ဆေးရုံတင် ထားရတယ်လို့ သိရတယ်၊ သူတို့ဘက်က ပြန်ပစ်တဲ့လက်နက်ကြီးထိလို့ အနီးအနားကျေးရွာက ပြည်သူ ၂ ဦးထိခိုက်ဒဏ်ရာရတယ်၊ မစိုးရိမ်ရဘူးလို့ သိရပါတယ်” ဟု Galon Column – ဂဠုန်စစ်ကြောင်းမှ တာဝန်ရှိသူ တစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "အဆိုပါတိုက်ခိုက်မှုကို ဂဠုန်စစ်ကြောင်းမှ Spring UAV Force G3 (Fixed Wings) အဖွဲ့က တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိအောင် မြင်စွာ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/04/95423/	ကျုံဒိုးမြို့ရှိ ရပ်ကွက်များကို စစ်တပ်က လက်နက်ကြီးများဖြင့် ပစ်ခတ်မှု ပြည်သူ ၁ ဦးသေဆုံးပြီး အများအပြား ထွက်ပြေး တိမ်းရှောင်နေရ	["ကျုံဒိုးမြို့ရှိ ရပ်ကွက်များကို စစ်တပ်က လက်နက်ကြီးများဖြင့် ပစ်ခတ်မှု ပြည်သူ ၁ ဦးသေဆုံးပြီး အများအပြား ထွက်ပြေး တိမ်းရှောင်နေရ", "ရန်ကုန်၊ ဧပြီ ၂", "ကရင်ပြည်နယ်၊ ကျုံဒိုးမြို့ပေါ်ရှိ ရပ်ကွက်များကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်မှု ပြည်သူ ၁ ဦးသေဆုံးပြီး အများအပြား ထွက်ပြေး တိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၂၆ ရက်နေ့က စတင်ကာ ကျုံဒိုးမြို့၌ တိုက်ပွဲများ စတင်ဖြစ်ပွားခဲ့ပြီး အကြမ်းဖက် စစ်တပ်က ပြည်သူများ နေထိုင်သည့် ရပ်ကွက်များကို လက်နက်ကြီးများဖြင့် ပစ်ခတ်ခဲ့ပြီး ကရင်စု မြောက်ပိုင်း အမှတ် ၁ ရပ်ကွက်တွင်နေထိုင်သည့် ဒေါ်သန်းမြင့်ကို လက်နက်ကြီးကျည် ထိမှန်ကာ သေဆုံးခဲ့ကြောင်း သိရသည်။", "ဧပြီလ ၁ ရက်နေ့တွင်လည်း အကြမ်းဖက် စစ်တပ်က လက်နက်ကြီးများဖြင့် မြို့ပေါ် ရပ်ကွက်များကို ထပ်မံပစ်ခတ်ခဲ့သောကြောင့် ရပ်ကွက်နေ ပြည်သူများအများအပြား ထွက်ပြေးတိမ်းရှောင်နေရကြောင်း သိရသည်။", "” ၂၆ ရက်လောက်ကစပြေးရတာ မနေ့ကနဲ့ ဒီနေ့တော့ အကုန်နီးပါးရှောင်နေကျပြီ တစ်မြို့လုံးနီးပါးဆိုတော့ အရေအတွက် မခန့်မှန်းနိုင်ဘူး။ စစ်ခွေးတွေ ပစ်ခတ်တဲ့ လက်နက်ကြီးကျည် ထိမှန်လို့ ကရင်စု မြောက်ပိုင်း အမှတ် ၁ ရပ်ကွက်က ဒေါ်သန်းမြင့် သေဆုံးသွားတယ်။ တခြား ထိခိုက်တဲ့သူတွေလည်းရှိတယ်။ ဒဏ်ရာကတော့ မစိုးရိမ်ရပါဘူး” ဟု ပြည်သူ တစ်ဦးကပြောဆိုသည်။"]
https://yktnews.com/2023/12/136924/	ကျုံဒိုးမြို့၊ တောင်ကြာအင်းကျေးရွာကို စစ်တပ်က ၂ ရက်ဆက် လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး ၂ ဦးဒဏ်ရာရ	["ကျုံဒိုးမြို့၊ တောင်ကြာအင်းကျေးရွာကို စစ်တပ်က ၂ ရက်ဆက် လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး ၂ ဦးဒဏ်ရာရ", "ရန်ကုန်၊ ဒီဇင်ဘာ ၂၂", "ကရင်ပြည်နယ်၊ ကျုံဒိုးမြို့၊ တောင်ကြာအင်းကျေးရွာကို အကြမ်းဖက် စစ်တပ်က ၂ ရက်ဆက် လက်နက်ကြီးဖြင့် ပစ်ခတ်ရာ ပြည်သူ ၁ ဦးသေဆုံးပြီး ၂ ဦးဒဏ်ရာရရှိခဲ့ကြောင်း KNU−ဒူးပလာယာခရိုင် သတင်းနှင့် ပြန်ကြားရေးထံမှ သိရသည်။", "ဒီဇင်ဘာလ ၁၈ ရက်နေ့ နံနက် ၁၀ နာရီ ၄၇ မိနစ်ခန့်တွင် အကြမ်းဖက် စစ်တပ်၏ စကခ ၁၂ လက်အောက်ခံ ခလရ ၂၃၀ တပ်ရင်းက ၁၂၀ မမ လက်နက်ကြီးများဖြင့် ကျုံဒိုးမြို့၊ တောင်ကြာအင်းကျေးရွာကို ပစ်ခတ်ခဲ့ရာ ကျေးရွာနေပြည်သူ အသက် ၄၆ နှစ်အရွယ် နန်းမီစုသည် ကျည်စထိမှန် ဒဏ်ရာများဖြင့် ပွဲချင်းပြီး သေဆုံးသွားခဲ့ကြောင်း သိရှိရသည်။", "အလားတူ ဒီဇင်ဘာလ ၁၉ ရက်နေ့ ညနေ ၅ နာရီ ၃၀ မိနစ်ခန့်တွင် အကြမ်းဖက် စစ်တပ်၏ စကခ ၁၂ လက်အောက်ခံ ခလရ ၂၃၀ တပ်ရင်းက ထပ်မံ၍ ၁၂၀ မမ လက်နက်ကြီးများဖြင့် တောင်ကြာအင်း ကျေးရွာကို ပစ်ခတ်ခဲ့ရာ ကျေးရွာနေပြည်သူ အမျိုးသမီး ၂ ဦး လက်နက်ကြီး ကျည်စထိမှန် ဒဏ်ရာရရှိခဲ့ကြောင်း သိရသည်။", "အဆိုပါ လက်နက်ကြီး ကျရောက်ပေါက်ကွဲမှုကြောင့် တောင်ကြာအင်းကျေးရွာနေ အသက် ၇၁ နှစ်ရှိ ဒေါ်ခင်ရီနှင့် အသက် ၆၈ နှစ်ရှိ နန်းမူးလားအန် တို့ ထိခိုက် ဒဏ်ရာရရှိပြီး ဆေးဝါးကုသမှု ခံယူနေရကြောင်း သိရှိရသည်။"]
https://yktnews.com/2023/06/108848/	ကျုံဒိုး၊ ၇ တိုင် လျှပ်စစ်ရုံအတွင်း တပ်စွဲထားသော စစ်သားများကို မောင်းသူမဲ့ လေယာဥ်ငယ်ဖြင့် ဗုံးကျဲ တိုက်ခိုက်မှု စစ်သား ၂ ဦးသေဆုံး	["ကျုံဒိုး၊ ၇ တိုင် လျှပ်စစ်ရုံအတွင်း တပ်စွဲထားသော စစ်သားများကို မောင်းသူမဲ့ လေယာဥ်ငယ်ဖြင့် ဗုံးကျဲ တိုက်ခိုက်မှု စစ်သား ၂ ဦးသေဆုံး", "ရန်ကုန်၊ ဇွန် ၂၀", "ကရင်ပြည်နယ်၊ ကျုံဒိုးမြို့အနီး၊ ၇ တိုင်လျှပ်စစ်ရုံး၌ တပ်စွဲထားသော စစ်သားများကို 010 Fixed-Wing Drone ဖြင့် ဗုံးကျဲ တိုက်ခိုက်ခဲ့ရာ ၂ ဦးသေဆုံးခဲ့ကြောင်း ဂဠုန်စစ်ကြောင်း မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံ သို့ပြောကြားသည်။", "ယမန်နေ့ ဇွန်လ ၁၉ ရက်နေ့က ကျုံးဒိုးမြို့မှ ကော့ကရိတ်မြို့နယ်ဘက်အထွက်ရှိ ခုနှစ်တိုင် လျှပ်စစ်ရုံး၌ အင်အား ၃၀ ခန့်ဖြင့် တပ်စွဲထားသော အကြမ်းဖက် စစ်သားများကို ဂဠုန် စစ်ကြောင်းက နည်းပညာ အဆင်မြှင့်တင်ပြီး ကိုယ်တိုင်တီထွင် စမ်းသပ် ထုတ်လုပ်ထားသော 010 Fixed-Wing Drone ဖြင့် တိုက်ခိုက်ခဲ့ရာ အကြမ်းဖက်စစ်သား ၂ ဦး သေဆုံးပြီး ၃ ဦးဒဏ်ရာရရှိခဲ့ကြောင်း သိရသည်။", "“ဗုံးသီးက ၁ လုံးပဲ သွားချခဲ့တာပါ၊ သူတို့ဘက်က တန်ပြန်တဲ့အနေအထားနဲ့ ပစ်မှတ်ထိခိုက်မှုပေါ်မူတည်ပြီး ဆက်ပြီးချဖို့ လိုရင် ချပါတယ်၊ မနေ့ တိုက်ခိုက်တဲ့အချိန် ပြန်ပစ်တာမျိုးမရှိဘူးဗျ၊ ဒီနေ့ ၁၁ နာရီလောက်မှာ ရွာတွေဘက်ကို ရမ်းသမ်းပစ် နေတယ်။” ဟု ဂဠုန်စစ်ကြောင်း မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံ သို့ပြောကြားသည်။", "အဆိုပါတိုက်ခိုက်မှုကို ဂဠုန်စစ်ကြောင်း Fixed-Wing Drone တပ်ဖွဲ့မှ Fixed-Wing Drone တပ်ဖွဲ့ (Spring UAV Force – G3)တို့ ပူးပေါင်းတိုက်ခိုက်ခဲ့ခြင်းဖြစ်ကြောင်း သိရသည်။"]
https://yktnews.com/2025/04/212808/	ကျုံဒုံးမြို့ အခြေစိုက် ခမရ ၅၄၅ တပ်ရင်းကို ရှော့တိုက်ဒုံးဖြင့် တိုက်ခိုက်မှု ဖုန်းတာဝါတိုင် ပျက်စီးပြီး အရာရှိ ၁ ဦးနှင့် တပ်သား ၁ ဦး ပြင်းထန် ဒဏ်ရာရ	["ကျုံဒုံးမြို့ အခြေစိုက် ခမရ ၅၄၅ တပ်ရင်းကို ရှော့တိုက်ဒုံးဖြင့် တိုက်ခိုက်မှု ဖုန်းတာဝါတိုင် ပျက်စီးပြီး အရာရှိ ၁ ဦးနှင့် တပ်သား ၁ ဦး ပြင်းထန် ဒဏ်ရာရ", "ရန်ကုန်၊ ဧပြီ ၂၈", "ကရင်ပြည်နယ်၊ ကျုံဒုံးမြို့ အခြေစိုက် ခမရ ၅၄၅ တပ်ရင်းကို ရှော့တိုက်ဒုံးဖြင့် တိုက်ခိုက်ရာ ဖုန်းတာဝါတိုင် ပျက်စီးပြီး အရာရှိ ၁ ဦးနှင့် တပ်သား ၁ ဦး ပြင်းထန် ဒဏ်ရာရရှိခဲ့ကြောင်း KNLA မဟာမိတ် ပူးပေါင်းတပ် စစ်ရေး သတင်းအရင်းအမြစ်က ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဧပြီလ ၂၇ ရက်နေ့ မွန်းလွဲပိုင်းတွင် ကျုံဒုံးမြို့ အခြေစိုက် ခမရ ၅၄၅ တပ်ရင်းကို တော်လှန်ရေး တပ်ဖွဲ့များက ရှော့တိုက်ဒုံး ၃ လုံးဖြင့် ပစ်ခတ် တိုက်ခိုက်ခဲ့ခြင်းဖြစ်ကြောင်း သိရသည်။", "ယင်း ပစ်ခတ် တိုက်ခိုက်မှု အတွင်း ခမရ ၅၄၅ တပ်ရင်းအတွင်းကို ရှော့တိုက်ဒုံး ၁ လုံး ကျရောက် ပေါက်ကွဲခဲ့ပြီး အရာရှိ ၁ ဦးနှင့် တပ်သား ၁ ဦး ပြင်းထန် ဒဏ်ရာရရှိကာ ကျန် ၁ လုံးသည် တပ်ရင်းထိပ် အမှတ် ၁ ရပ်ကွက်ရှိ တယ်လီနော တာဝါတိုင်ကို ထိမှန်ခဲ့ကြောင်း သိရှိရသည်။", "“မနေ့က မွန်းလွဲပိုင်းပေါ့။ ၅၄၅ တပ်ရင်းထဲကို ရှော့တိုက်ဒုံး ၃ လုံး ပစ်ခတ်တိုက်ခိုက်တာ ၅၄၅ တပ်ထိပ်နားက အမှတ် ၁ ရပ်ကွက် တယ်လီနော ဖုန်းတိုင်ကို ထိတယ်။ နောက်တစ်လုံးက တပ်ဝင်းထဲကျတာ့ အရာရှိတစ်ယောက်နဲ့ စစ်သားတစ်ယောက်ထိတာဒဏ်ရာ ပြင်းတယ်ကြားသိရတယ်။ တတိယအလုံးကတော့ တပ်ရင်းနောက်ဘက်ကျတော့ လူတော့မထိဘူး။ တပ်ခြံစည်းရိုးထိတယ်” ဟု ကျုံဒိုး စစ်ရေးနယ်မြေအတွင်းရှိ စစ်ရေး သတင်းရင်းမြစ်က ပြောဆိုသည်။", "ထိုသို့ တိုက်ခိုက်ခံရမှု အပြီး အကြမ်းဖက် စစ်ကောင်စီ တပ်ဘက်က ကျုံဒိုးကျေးရွာများဘက်ကို လက်နက်ကြီးများဖြင့် လှည့်ပတ် ရမ်းသန်း ပစ်ခတ်ခဲ့ပြီး သရက်တောကျေးရွာဘက်တွင် အရပ်သားပြည်သူများ ထိခိုက်မှုရှိသော်လည်း အရေအတွက်ကို အတည်ပြုနိုင်ခြင်းမရှိသေးကြောင်း သိရသည်။", "လက်ရှိချိန်တွင် ကျုံဒိုးမြို့တွင်း ရပ်ကွက်များ၌ အကြမ်းဖက် စစ်ကောင်စီ တပ်သားများ၊ ပျုစောထီးများ နှင့် ပြည်သူ့စစ် တပ်ဖွဲ့များအရပ်ဝတ်ဖြင့် လက်နက်ကိုင်ဆောင်ကာ စစ်ဘေးရှောင်နေအိမ်များ ဈေးဆိုင်များကို ဖောက်ထွင်းပြီး နေအိမ် အသုံးအဆောင်နှင့်စားသာက်စရာများကို ယူဆောင်မှုများရှိနေကြောင်း သိရှိရသည်။", "” ကျုံဒိုးကလူတွေက ဂျိုင်းဘက်ပြေးကြပြီဆိုတော့ ရဲစခန်းကုန်းမှာရှိတဲ့ စကစ တွေ ပျူတွေ ပြည်သူ့စစ်တွေက ကမ်းနားတန်းဆိုင်တွေ အိမ်တွေကို လိုက်ဖောက်စားနေတယ်။ အိမ်စောင့်ကျန်နေတဲ့ အိမ်တွေတော့ ကပ်မလာဘူး။ အရပ်ဝတ် သေနတ်လွယ်ပြီး စစ်ရှောင်အိမ်တွေ ဝင်မွှေယူနေကြတာမျိုးပေါ့။ ပိုဆိုးတာက ကျုံးဒိုးက ကြံဖွတ် အိမ်တွေဆိုင်တွေပါ ဖောက်နေတာတွေ့ရတယ်” ဟု ဒေသပြည်သူတစ်ဦးက ပြောဆိုသည်။", "ယနေ့ ဧပြီလ ၂၈ ရက်နေ့တွင် အကြမ်းဖက် စစ်ကောင်စီတပ်နှင့် KNLA မဟာမိတ် ပူးပေါင်းတပ်များက ကျုံဒိုး ကော့ဝါလဲရွာဘက်တွင် ပစ်ခတ်မှုများ ဆက်ရှိနေပြီး ကော့ကရိတ်မြို့ ကိုးတိုင်စစ်ကတုတ်နှင့် ရန်ကုတ်ရွာစစ်ကတုတ်ဘက်တွင်လည်း မြေပြင်တိုက်ပွဲနှင့် လက်နက်ကြီး၊ ဒရုန်း အပြန်အလှန် တိုက်ပွဲများ ဆက်လက်ပြင်းထန်နေကြောင်း သိရှိရသည်။"]
https://yktnews.com/2023/03/93858/	ကျုံပျော်မြို့နယ်၊ အင်ဖျားကျေးရွာတွင် စစ်ကောင်စီခန့် အုပ်ချုပ်ရေးမှူး ထွန်း ဆန်း ပစ်ခတ်ခံရပြီး သေဆုံး	["ကျုံပျော်မြို့နယ်၊ အင်ဖျားကျေးရွာတွင် စစ်ကောင်စီခန့် အုပ်ချုပ်ရေးမှူး ထွန်း ဆန်း ပစ်ခတ်ခံရပြီး သေဆုံး", "ရန်ကုန်၊ မတ် ၂၃", "ဧရာ၀တီတိုင်း၊ ကျုံပျော်မြို့နယ်၊ အင်ဖျားကျေးရွာအုပ်စုမှ စစ်ကောင်စီခန့် အုပ် ချုပ် ရေးမှူး ထွန်းဆန်း ပစ်ခတ်ခံရပြီး သေဆုံးသွားကြောင်း ကျုံပျော်မြို့ ပြပြောက် ကျားတပ်ဖွဲ့(KSTF) မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံသို့ ပြောဆိုသည်။", "မတ်လ၂၂ ရက်နေ့ ညနေ ၆ နာရီအချိန် ဧရာဝတီတိုင်းဒေသကြီး ကျုံပျော်မြို့ နယ် အင်ဖျားအုပ်စုမှ စစ်ကောင်စီခန့် အုပ်ချုပ်ရေးမှူး ထွန်းဆန်းကို ကျုံပျော်မြို ပြပြောက် ကျားအဖွဲ(KSTF)က ရှင်းလင်းခဲ့ကြောင်း၊ ထွန်းဆန်းကို အင်းဖျား ရွာနှင့် လိန်ကုန်းရွာကြားရှိ နတ်စင်နားတွင် သေနတ်ဖြင့် အနီးကပ် ၃ ချက် ပစ် ခတ် ကာ ရှင်းလင်းခဲ့ ခြင်းဖြစ်ကြောင်း သိရှိရသည်။", "“ထွန်းဆန်းက စစ်အာဏာသိမ်းပြီးနောက်ပိုင်းမှ အုပ်ချုပ်ရေးမှူ ဖြစ်လာတာ။ အုပ် ချုပ်ရေးမှူး မဖြစ်ခင်ကတည်းက စစ်အာဏာသိမ်းမှုကို ဆန့်ကျင်ဆန္ဒပြတဲ့ လှေဆွဲကျေးရွာသား ဆန္ဒပြလူငယ်များနှင့် ရွာခံပြည်သူတွေရဲ့ သတင်းကို မြို့ နယ်စစ်ကောင်စီဆီ သတင်းပို့တိုင်ကြားတယ်။ နည်းမျိုးစုံ အကွက်ဆင်ပြီး စစ် တပ် နှင့်ရဲကို သတင်းပို့တိုင်ကြားလို့ကြောင့် ကျေးရွာတွင်း မတရား ဖမ်းဆီး ရှာဖွေမှုများ ဖြစ်ပေါ်လာခဲ့ပါတယ်” ဟု ပြောက်ကျားတပ်ဖွဲ့မှ တာဝန်ရှိသူက ဆိုသည်။", "ထွန်းဆန်းက ၂၀၂၁ ခုနှစ် ဇွန်လ ၅ ရက်နေ့ စစ်တပ်ကို ခေါ်၍ လှေဆွဲကျေးရွာ အတွင်း ပစ်ခတ်ခိုင်းသဖြင့် ခလရ ၃၆ တပ်နှင့် ရဲများက လှေဆွဲရွာအတွင်း အကြမ်း ဖက် ပစ်ခတ်ခဲ့ကြကြောင်း၊ ထိုပစ်ခတ်မှုကြောင့် ပြည်သူ၄ ဦး ကျဆုံး ခဲ့ရပြီး ပြည်သူအများအပြား ထွက်ပြေးခဲ့ရကြောင်း သိရှိရသည်။", "“ထွန်းဆန်းက ကျေးရွာအုပ်စုအတွင်းရှိ ပြည်သူတွေကို မဟုတ်မမှန် သတင်း ပေးတိုင်ကြားလို့ လှေဆွဲပစ်ခတ်မှုဖြစ်ရုံမကဘဲ စစ်ကောင်စီခန့် အုပ်ချုပ် ရေးမှူး တစ်ဦးအနေနဲ့ ရပ်ရွာပြည်သူတွေကို ဆက်လက်ဒုက္ခပေးနေတာကြောင့် ကျုံ ပျော် မြို့ ပြပျောက်ကျား အဖွဲ့က ရှင်းလင်းခဲ့ရတာဖြစ်ပါတယ်” ဟု ကျုံပျော် မြို့ ပြပြောက်ကျားတပ်ဖွဲ့(KSTF) မှ တာဝန်ရှိသူက ရှင်းလင်းပြောဆိုသည်။"]
https://yktnews.com/2023/05/101308/	ကျုံပျော်မြို့နယ်၊ အောင်ဆန်းရပ်ကွက်အုပ်ချုပ်ရေးမှူးရုံးတွင် ဗုံး ၃ ကြိမ်ပေါက်ကွဲမှု မြို့နယ်ရဲတပ်ဖွဲ့မှူး ရဲမှူး ကျော်မိုးနှင့် ရဲအုပ် ကိုကိုလင်းတို့ ဒဏ်ရာ အပြင်းအထန်ရ	["ကျုံပျော်မြို့နယ်၊ အောင်ဆန်းရပ်ကွက်အုပ်ချုပ်ရေးမှူးရုံးတွင် ဗုံး ၃ ကြိမ်ပေါက်ကွဲမှု မြို့နယ်ရဲတပ်ဖွဲ့မှူး ရဲမှူး ကျော်မိုးနှင့် ရဲအုပ် ကိုကိုလင်းတို့ ဒဏ်ရာ အပြင်းအထန်ရ", "ရန်ကုန်၊ မေ ၇", "ဧရာ၀တီတိုင်း၊ ကျုံပျော်မြို့နယ်၊ အောင်ဆန်းရပ်ကွက်အုပ်ချုပ်ရေးမှူးရုံးတွင် ဗုံး ၃ ကြိမ်ပေါက်ကွဲမှုဖြစ်ပွားပြီး မြို့ နယ်ရဲတပ်ဖွဲ့မှူး ရဲမှူး ကျော်မိုးနှင့် ရဲအုပ် ကိုကိုလင်းတို့ ဒဏ်ရာ အပြင်းအထန်ရကြောင်း ရဲသတင်းရပ်ကွက်ထံမှ သိရှိရသည်။", "မေလ၇ ရက်နေ့ နံနက် ၈ နာရီခွဲအချိန် ကျုံပျော်မြို့၊ အောင်ဆန်းရပ်ကွက်၊ ဦးဖိုးခလမ်းရှိ အောင်ဆန်းရပ်ကွက်အုပ် ချုပ်ရေးမှူးရုံးခန်းအတွင်း လက်လုပ်ဗုံး ၁ လုံးပေါက်ကွဲခဲ့သဖြင့် ရဲတပ်ဖွဲ့က သွားရောက်စစ်ဆေးစဉ် နံနက် ၈ နာရီ ၅၅ မိနစ် အချိန် ရုံးရှေ့ခြံစည်းအနီး၌ လမ်းပေါ်တွင် ဒုတိယမြောက် လက်လုပ်မိုင်း ၁ လုံးထပ်မံပေါက်ကွဲခဲ့ကြောင်း၊ မိုင်းပေါက်ကွဲမှုကြောင့် အောင်ဆန်းရပ်ကွက်အုပ်ချုပ်ရေးမှူးရုံး ပျက်စီးသွားကြောင်း၊ နံနက် ၉ နာရီ ၁၅ မိနစ်အချိန်တွင် ထပ်မံ တတိယဗုံးပေါက်ကွဲခဲ့ကြောင်း၊ ယင်းပေါက်ကွဲမှုကြောင့် ကျုံပျော်မြို့နယ်ရဲတပ်ဖွဲ့မှူး ရဲမှူး ကျော်မိုးနှင့် ရဲအုပ် ကိုကိုလင်းတို့ ၂ ဦး အပြင်းအထန်ဒဏ်ရာရရှိကြောင်း သိရှိရသည်။", "“ဗုံးတွေက တစ်လုံးပြီး တစ်လုံး ပေါက်တယ်။ ကျုံပျော်မြို့ပေါ်မှာတော့ လူငယ်တွေ ရမ်းသမ်း အဖမ်းခံရမှာ ကြောက်နေကြတယ်” ဟု ဒေသပြည်သူတစ်ဦးက ပြောဆိုသည်။"]
https://yktnews.com/2023/06/110300/	ကျုံအိတ်တံတား မိုင်းခွဲမှုကို လာစစ်ဆေးသည့် စစ်တပ်နှင့် ဌာနဆိုင်ရာအဖွဲ့ကို တိုက်ခိုက်မှု ဗိုလ်မှူးကြီး ၊ ဒုဗိုလ်မှူးကြီး အပါ အဝင် အရာရှိ ၆ ဦး ဒဏ်ရာရပြီး ဗိုလ်ကြီး ၁ ဦး သေဆုံးရန်ရှိ	["ကျုံအိတ်တံတား မိုင်းခွဲမှုကို လာစစ်ဆေးသည့် စစ်တပ်နှင့် ဌာနဆိုင်ရာအဖွဲ့ကို တိုက်ခိုက်မှု ဗိုလ်မှူးကြီး ၊ ဒုဗိုလ်မှူးကြီး အပါ အဝင် အရာရှိ ၆ ဦး ဒဏ်ရာရပြီး ဗိုလ်ကြီး ၁ ဦး သေဆုံးရန်ရှိ", "ဒဏ်ရာရရှိသူ ၂၆ ဦးတွင် ဒုရဲမှူးကြီးနှင့်အရာရှိများ ပါဝင်", "ရန်ကုန်၊ ဇွန် ၂၉", "မွန်ပြည်နယ်၊ သထုံမြို့နယ်နှင့် ဘီးလင်းမြို့နယ်အကြား ရွှေရောင်ပြ ကျေးရွာ အနီး ကျုံအိတ်တံတား မိုင်းခွဲခံရမှုကို လာရောက် စစ်ဆေးသည့် စစ်တပ်နှင့် ဌာနဆိုင်ရာအဖွဲ့ကို တိုက်ခိုက်မှုဖြစ်ပွားခဲ့ရာ စစ်တပ်ဘက်မှ စစ်တပ်ဘက်မှ ဗိုလ်မှူးကြီး ၊ ဒုဗိုလ်မှူးကြီး အပါအဝင် အရာရှိ ၆ ဦး ဒဏ်ရာရပြီး ဗိုလ်ကြီး ၁ ဦး သေဆုံးဖွယ်ရှိကြောင်း စစ်ဘက် ကြေးနန်းသတင်းအရ သိရှိရသည်။", "ယနေ့ နံနက် ၄ နာရီဝန်းကျင်အချိန် မိုင်းခွဲခံရ၍ ပြိုကျသွားသော ကျုံအိတ် တံတား ကို ယနေ့ နံနက် ၇ နာရီ ၅၀ မိနစ်အချိန် စစ်တပ်နှင့်ဌာနဆိုင်ရာများက လာ ရောက် စစ်ဆေးစဉ် ပစ်ခတ်တိုက်ခိုက်မှုဖြစ်ပွားပြီး စစ်ကောင်စီ ဝန်ထမ်း ၁ ဦး သေဆုံးကြောင်း၊စစ်တပ်ဘက်မှ ဗိုလ်မှူးကြီး ၊ ဒုဗိုလ်မှူးကြီး အပါအဝင် အရာရှိ ၆ ဦး ဒဏ်ရာရပြီး ဗိုလ်ကြီး ၁ ဦး သေဆုံးဖွယ်ရှိကြောင်းသိရှိရသည်။", "စစ်တပ်ဘက်မှ ဒဏ်ရာရရှိသူများတွင် တပ်နယ်မှူး ဗိုလ်မှူးကြီး အောင်အောင် ဟိန်းသည် ဝဲနဖူး ပွန်းပဲ့ဒဏ်ရာ ရရှိကြောင်း၊ အမှတ် ၃၀၁၄ လေကြောင်းရန် ကာ ကွယ်ရေး တပ်ရင်းမှ တပ်ရင်းမှူး ဒုတိယဗိုလ်မှူးကြီး သက်ထွန်းဝင်းတွင် ခြေ ထောက် ပေါက်ပြဲ၊ လက်မောင်း ပေါက်ပြဲဒဏ်ရာ၊ ယာပေါင်ရင်း ပေါက်ပြဲ ဒဏ်ရာများ ရရှိကြောင်း၊ သထုံမြို့နယ်စီမံအုပ်ချုပ်ရေးအဖွဲ့ဝင် ဗိုလ်မှူး ဆန်း ဝင်းအောင်မှာ ယာတင်ပါး ပေါက်ပြဲဒဏ်ရာ ရရှိကြောင်း၊ အမှတ် ၃၀၁၄ လေ ကြောင်း ရန် ကာကွယ်ရေးတပ်မှ ဗိုလ်ကြီး ထင်ကျော်မင်းတွင် ဝဲ/ယာ ခြေမျက် စေ့ စုတ်ပြဲဒဏ်ရာ၊ ဝဲခြေသကျဉ်း စုတ်ပြဲဒဏ်ရာရရှိကြောင်း၊အမှတ် ၉ စစ် အခြေခံ လေ့ကျင့်ရေးတပ်မှ ဗိုလ်ကြီး နေဇော်ထွန်းမှာ ပါးစပ်သွေးများ ဆက် တိုက်ထွက်နေပြီး အသက် အန္တရာယ်စိုးရိမ်ရကြောင်း၊ အမှတ် ၉ စစ် အခြေခံ လေ့ကျင့်ရေးတပ်မှ ဗိုလ်ကြီး မင်းညီညီထွန်းမှာမူ ဝမ်းဗိုက် ပွန်းပဲ့ ဒဏ်ရာ (ယာ) ခြေသလုံးပြတ်ရှ ဒဏ်ရာ၊ (ယာ)လက်ဖဝါး ပြတ်ရှဒဏ်ရာများ ရရှိထား ကြောင်း သိရှိရသည်။", "ထို့ပြင် တပ်ကြပ်ကြီး မိုးဦး၊ တပ်ကြပ် သိန်းဇော်၊ တပ်သား တင်ကျော်ဝင်း၊ ဒုတပ်ကြပ် မောင်မောင်၊ တပ်သားမျိုးဇော်၊ တပ်သား အောင်ကိုမြင့်တို့လည်း ဒဏ်ရာများရရှိကြောင်း သိရှိရသည်။", "ရဲတပ်ဖွဲ့ဝင် ၉ ဦးဒဏ်ရာရရှိရာတွင် သထုံ ခရိုင်ရဲမှူးကြီး ဒုရဲမှူးကြီး စိုးပိုင် တွင် (ဝဲ/ယာ)ခြေထောက်ပေါက်ပြဲ ဒဏ်ရာ၊ သိမ်ဆိပ်နယ်မြေရဲစခန်းမှူး ရဲအုပ် ယဉ်ထွေး တွင် (ဝဲ)နားရွက်စုတ်ပြဲဒဏ်ရာ၊ ခရိုင်ရဲတပ်ဖွဲ့မှ ဒုရဲအုပ် ရဲမင်းခန့် တွင် (ယာ)ခြေသလုံးဖောက်ဝင် ဒဏ်ရာ၊ (ဝဲ)ခြေဖမိုး ပေါက်ပြဲဒဏ်ရာ၊ ရဲအုပ် လွင်လွင်ထွန်း တွင် (ဝဲ)ဘက် လက်ဖျံပွန်းပဲ့ဒဏ်ရာ၊ (ယာ)ဘက် ခါးအောင်ပိုင်း ပွန်းပဲ့ ဒဏ်ရာ၊ ရဲတပ်ကြပ် ကျော်ကျော်လင်းတွင် (ဝဲ)လက်မောင်း ဖောက်ဝင် ဒဏ်ရာ၊ ရဲတပ်ကြပ်ကြီး ထွန်းထွန်းဦးတွင် (ဝဲ)လက်ဖမိုး ပေါက်ပြဲ ဒဏ်ရာ (ဝဲ)ခြေသလုံးဒဏ်ရာ(ယာ)လက်မောင်း ဖောက်ဝင်ဒဏ်ရာ၊ ရဲတပ်သား သန်းတိုး အောင် တွင် (ယာ)ခြေဖမိုးစုတ်ပြဲ ဒဏ်ရာ၊ (ယာ)လက် မောင်းစုတ်ပြဲဒဏ်ရာ၊ (ယာ)နောက်ကျော ပေါက်ပြဲဒဏ်ရာ၊ ရဲတပ်ကြပ် သက်မင်းအောင် တွင် (ဝဲ)ခြေ မျက် စေ့ စုတ်ပြဲ၊ (ယာ)ဒူး စုတ်ပြဲဒဏ်ရာ၊ ရဲတပ်သား သန်းထွေးအောင်တွင် (ဝဲ/ယာ)ခြေထောက် ပေါက်ပြ ဒဏ်ရာ ၊ ရင်ဘတ်အောင့် ဒဏ်ရာ ရရှိကြောင်း သိရှိရသည်။", "ထို့ပြင် ထွေ/အုပ်ဝန်ထမ်းများ၊ မီးသတ်များ စုစုပေါင်း ၂၆ ဦးဒဏ်ရာရရှိကြောင်း သိရှိရသည်။"]
https://yktnews.com/2024/07/172552/	ဝက်လက်မြို့နယ်ကျောင်းသားများသမဂ္ဂအဖွဲ့ဝင် ကိုမြင့်မြတ်ဦး သတ်ဖြတ်ခံရမှု NUG အစိုးရ ဖြေရှင်း ပေးရန် ဗကသများအဖွဲ့ချုပ်က တောင်းဆို	["ကျူးလွန်သူများကို အပြစ်ပေး အရေးယူနိုင်ရေး အလျှင်အမြန် ဆောင်ရွက်သွားမည်ဟု NUG ထုတ်ပြန်", "ရန်ကုန်၊ ဇူလိုင် ၁၁", "စစ်ကိုင်းတိုင်း၊ ဝက်လက်မြို့နယ် ကျောင်းသားများသမဂ္ဂ အဖွဲ့ဝင် ကျောင်းသား ကိုမြင့်မြတ်ဦး သတ်ဖြတ်ခံရမှုနှင့် ပတ်သက်ပြီး NUG အစိုးရ က ဖြေရှင်းပေးရန် အိတ်ဖွင့်ပေးစာ ပေးပို့တောင်းဆိုခဲ့ကြောင်း ဗကသများ အဖွဲ့ချုပ် ဥက္ကဋ္ဌ ကိုအောင်ပြည့်စုံဖြိုးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၀ ရက်နေ့တွင် NUG အစိုးရ၏ ပြည်ထဲရေးနှင့် လူဝန်မှုကြီးကြပ်ရေးဝန်ကြီးဌာန ၊ ကာကွယ်ရေးဝန် ကြီးဌာန နှင့် ပညာရေး ဝန်ကြီးဌာနတို့ကို ဗကသများ အဖွဲ့ချုပ်က အိတ်ဖွင့်ပေးစာ ပေးပို့ခဲ့ခြင်းဖြစ်ကြောင်း သိရသည်။", "ဇူလိုင်လ ၈ ရက်နေ့ ည ၉ နာရီခန့်တွင် ဝက်လက်မြို့နယ်၊ စိုင်နိုင်ကြီးကျေးရွာတွင် နေထိုင်သော ဝက်လက်မြို့နယ်ကျောင်းသားများသမဂ္ဂအဖွဲ့ဝင် G-11 ကျောင်း သား အသက် ၁၆ နှစ်အရွယ် ရဲဘော် မြင့်မြတ်ဦး သည် ရွာပြင် သုဿာန်၌ အင်တာနက်သုံးပြီး နေအိမ်ကို ပြန်လာစဉ် လမ်းတွင် လည်ပင်းကို လှီးဖြတ်၍ အသတ်ဖြတ်ခံလိုက်ရခြင်းဖြစ်ကြောင်း သိရသည်။", "“အိမ်အပြန်လမ်းမှာ လည်ပင်းကို ဓားနဲ့လှီးပြီး အသတ်ခံရတာလို့ ကျွန်တော်တို့ကြားထားပါတယ်။ နာရေးတော့ လုပ်ပြီးသွားပြီး ဒီကိစ္စနဲ့ ပတ်သက်ပြီးတော့ ဘယ်သူကလုပ်တယ်။ ဘယ်သူက သတ်လဲဆိုတာတော့ ကျွန်တော်တို့ တိတိ ကျကျ သိရတာတော့ မရှိသေးပါဘူး။ ရပ်ကျေး ပကဖ တွေနဲ့ ပအဖ တွေ လုံခြုံရေးပေါ့လျော့မှုကြောင့် ဖြစ်တယ်ဆိုတာကတော့ ရှင်းပါတယ်။ ဒီထက်ပိုတဲ့ ဆက်နွယ်မှုလည်း ရှိနေနိုင်တယ်လို့ ကျွန်တော် တစ်ဦး အအမြင်ရ ယူဆတာတော့ရှိပါတယ်။ စိုင်နိုင်ကြီး ကျောင်းသားသမဂ္ဂကို အစောကတည်းက ရပ်ကျေး ပအဖ၊ ပကဖတွေက သဘောမကျတာ လက်မခံချင်တာတွေလည်း အရင်က ဖြစ်ခဲ့ဖူးပါတယ်” ဟု ဗကသများ အဖွဲ့ချုပ် ဥက္ကဋ္ဌ ကိုအောင်ပြည့်စုံဖြိုးက ပြောဆိုသည်။", "ထို့ပြင် ပကဖ၊ ပအဖ များ၏ လုပ်ဆောင်ချက် အမှားများ၊ စာသင်ကျောင်းတွင်း စီမံခန့်ခွဲမှု အလွဲများကို သမဂ္ဂကျောင်းသားများက ထောက်ပြဝေဖန်မှုများ လုပ်ဆောင်ခြင်းကြောင့် ကျောင်းသား သမဂ္ဂရဲဘော်များ ဖိနှိပ်ခံရမှုများရှိကြောင်း ဗကသများ အဖွဲ့ချုပ် ဥက္ကဋ္ဌ ကိုအောင်ပြည့်စုံဖြိုးက ဆက်လက်ပြောဆိုသည်။", "“အဓိကကတော့ ကျောင်းသားသမဂ္ဂ ဖွဲ့တာကိုတောင် သူတို့က မကြိုက်တာက စတယ်။ ပအဖ၊ ပကဖတွေရဲ့ လုပ်ရပ်အမှားတွေ၊ စာသင်ကျောင်းအတွင်းက စီမံခန့်ခွဲမှုအလွဲတွေကို ကျောင်းသားရဲဘော်တွေက ထောက်ပြ ဝေဖန်တာမျိုးတွေရှိခဲ့ပါတယ်။ အဲ့ဒီအချိန်ကစပြီး သူတို့က ကျောင်းသား သမဂ္ဂရဲဘော်တွေကို အကုန်ဖိနှိပ်တော့တာပါပဲ။ ရဲဘော်မြင့်မြတ်ဦး သတ်ဖြတ်ခံမှုနဲ့ ပတ်သက်ပြီး ပအဖတွေ ပကဖတွေက လက်ရှိထိတော့ ထိထိရောက်ရောက် ဆောင်ရွက်တာမျိုး မကြားရသေးပါဘူး။ အာဏာရှင်ဆန်တယ်ဆိုတာ ရှင်းရှင်းလေးပါ။ သူတို့မကြိုက်တာ လုပ်ရင် ဟိန်းတယ် ဟောက်တယ်။ ချိန်းတယ် ခြောက်တယ်။ ရှေ့မှာ အများကြီး ကျွန်တော်တို့ ရဲဘော်တွေ ကြုံခဲ့ရဖူးပြီးပါပြီ။ သူတိ့်ရဲ့ဖောက်ပြန်တဲ့ လုပ်ရပ်တွေကို ထောက်ပြတဲ့အခါ မခံနိုင်ဖြစ်ကြပြီး လုပ်ပိုင်ခွင့် အလွဲသုံးစားလုပ်ကြတာပါ။ ဒါအာဏာရှင်ဆန်တာပေါ့ဗျာ။ ဘယ်မှာလဲ ဒီမိုကရေစီရဲ့ လက္ခဏာ ကျွန်တော်တို့ မတရားမှုကို တွန်းလှန်နေကြတာပါ။ မတရားမှုလုပ်တဲ့သူမှန်သမျှ လူ့အခွင့်အရေးနဲ့ ဒီမိုကရေစီ ချိုးဖောက်တဲ့လူမှန်သမျှကို ကျွန်တော်တို့က ရန်သူလို သတ်မှတ်မှာပါပဲ”ဟု ကိုအောင်ပြည့်စုံဖြိုးက ရှင်းပြသည်။", "ကိုမြင့်မြတ်ဦး သတ်ဖြတ် ခံရမှုကိစ္စနှင့် ပတ်သက်၍ အမြန်ဖြေရှင်း ဆောင်ရွက်ပေးရန်အတွက် ရည်ရွယ်ကာ ပြည်ထဲရေးနှင့် လူဝန်မှု ကြီးကြပ်ရေးဝန်ကြီးဌာန၏ အတွင်းဝန်နှင့် Signal မှ တဆင့် ဆက်သွယ်ခဲ့ကြောင်း၊ ဝန်ကြီးဌာန၏ မြေပြင်တွင် တာဝန်အကြီးဆုံးသူနှင့် ဆက်သွယ်ပေးပါရန် တောင်းဆိုခဲ့သော်လည်း ယခုအချိန်အထိ တောင်းဆိုသော အဆက်သွယ် မရရှိသေးကြောင်း၊ ထို့ပြင် ကာကွယ်ရေးဝန်ကြီးဌာန၏ အတွင်းဝန်ကိုလည်း Signal မှ ဆက်သွယ်ခဲ့ကြောင်း သိရသည်။", "ကျောင်းသားသမဂ္ဂ ရဲဘော်များ မြေပြင်တွင် ဖိနှိပ်ခံရခြင်းများနှင့် ပတ်သက်၍ ဝန်ကြီးဌာနများထံ တွေ့ဆုံ ဆွေးနွေးလိုပါကြောင်း စာပေးပို့ခဲ့သည်မှာ အကြိမ်ကြိမ်ပင်ဖြစ်ကြောင်း၊ သို့သော် ဝန်ကြီးဌာနများဘက်မှ မည်သို့မျှပင် တုံ့ပြန်ခဲ့ခြင်းမရှိကြောင်း၊ ယခုအခါတွင်မူ ရဲဘော်အသက်တချောင်းကို ပေးဆပ်လိုက်ရပြီဖြစ်ပြီး ဝန်ကြီး ဌာန တာဝန်ရှိသူများ၏ လျစ်လျူရှုမှုကြောင့် ရဲဘော်၏ အသက်ဆုံးရှုံးရခြင်းဟုပင် သတ်မှတ်နိုင်ကြောင်း ဗကသများ အဖွဲ့ချုပ်ကပြောဆိုသည်။", "သက်ဆိုင်ရာ တာဝန်ရှိ လူကြီးမင်းများအနေဖြင့် ဗကသများ အဖွဲ့ချုပ်နှင့် အမြန်ဆုံး တွေ့ဆုံစကားပြော ဖြေရှင်းပေးရန် နောက်ဆုံးအကြိမ် တောင်းဆို အသိပေးလိုက်ပြီး လူကြီးမင်းတို့ လျစ်လျူရှုခဲ့ပါကလည်း နောက်ဆက်တွဲ ကိစ္စရပ်များသည် လူကြီးမင်းတို့၏ တာဝန်ပင်ဖြစ်ကြောင်းကို ထပ်လောင်းသတိပေးလိုက်သည်ဟု ဗကသများ အဖွဲ့ချုပ်၏ အိတ်ဖွင့်ပေးစာတွင် ဖော်ပြထားသည်။", "“ဝန်ကြီးဌာနက လူတွေက တော်လှန်ရေးကို zoom ကနေ လုပ်နေသရွေ့ မြေပြင်ကို ဆင်းမလာသရွေ့ ပကဖ တွေ ပအဖ တွေကိုဘယ်လိုမှ ထိန်းသိမ်းလို့ရမယ်မထင်ဘူး။ အခုတောင်အချိန်နှောင်းနေပြီ” ဟု ဗကသများ အဖွဲ့ချုပ် ဥက္ကဋ္ဌ ကိုအောင်ပြည့်စုံဖြိုးက ဆက်လက်ပြောဆိုသည်။", "လက်ရှိတွင် ဝက်လက်မြို့နယ် ကျောင်းသားများ သမဂ္ဂအဖွဲ့ဝင် ကိုမြင့်မြတ်ဦး သတ်ဖြတ်ခံရမှုဖြစ်စဉ်နှင့် ပတ်သက်၍ NUG အစိုးရ ပညာရေး ဝန်ကြီးဌာန ဇူလိုင်လ ၁၀ ရက်နေ့ ညပိုင်းတွင် ကျူးလွန်သူများကို အပြစ်ပေး အရေးယူနိုင်ရန် အလျင်အမြန် ဆောင်ရွက်သွားမည်ဟု ကြေညာချက်တစ်စောင် ထုတ်ပြန်လိုက်သည်။", "“မောင်မြင့်မြတ်ဦးအား လူမဆန်ရက်စက်စွာအသတ်ခံရမှုဖြစ်စဉ်နှင့် ပတ်သက်ပြီး ပညာရေးဝန်ကြီး ဌာနသည် သက်ဆိုင်ရာအဖွဲအစည်းအသီးသီးနှင့် ပူးပေါင်းပြီး ဖြစ်စဉ်မှန်ပေါ်ပေါက်ပြီး ကျူးလွန်သူများအား အပြစ်ပေးအရေးယူနိုင်ရန် အလျင်အမြန်ဆောင်ရွက်သွားမည် ဖြစ်ပါသည်” ဟု ကြေညာချက်တွင် ဖော်ပြထားသည်။", "နွေဦးတော်လှန်ရေးတွင် ကလေးသူငယ်များ၏ အသက်ရှင်သန်ခွင့်၊ လွတ်လပ်စွာပညာသင်ယူခွင့်၊ ဘေးကင်းလုံခြုံစွာ နေထိုင်ခွင့်တိုအား ချိုးဖောက်မှု ဖြစ်စဉ်များနှင့်ပတ်သက်၍ အမိန့်ပေးစေခိုင်းသူများ၊ ကိုယ်တိုင်ကျူးလွန်သူများ အားလုံးအနေဖြင့် တာဝန်ခံရမည် ဖြစ်ကြောင်း၊ အမျိုးသားညီညွတ်ရေးအစိုးရ၊ ပညာရေး၀န်ကြီးဌာနသည် လူ့အခွင့်အရေး ချိုးဖောက်မှုများ၊ ဥပဒေမဲ့ သတ်ဖြတ်မှုများနှင့် မတရားညှဉ်းပန်း နှိပ်စက်မှုများအား အပြင်းအထန် ရှုတ်ချပြီး ပြစ်မှုကျူးလွန်မှု ဖြစ်စဥ်များကို အသေးစိတ်မှတ်တမ်းတင်လျက် ကျူးလွန်ခံရသူများအတွက် တရားမျှတမှုကို နည်းလမ်း အမျိုးမျိုးဖြင့် ဖော်ဆောင်နိုင်ရန် တစိုက်မတ်မတ် ကြိုးပမ်းဆောင်ရွက်သွားမည်ဖြစ်ကြောင်း ကတိပြုကြောင်း ထုတ်ပြန်ချက်တွင် ပါရှိသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/10/189343/	ကျောက္ကာကျေးရွာအနီး ပင်လယ်ပြင်တွင် ခရီးသည်တင်လှေနစ်မြုပ်မှုမှ ခရီးသည် ၉ ဦးပျောက်ဆုံးနေဆဲဖြစ်သော်လည်း လှေနှင့်အလောင်း ရှာဖွေရေးလုပ်ငန်းအများစု ရပ်နား၊ အသက်ရှင်သူ ၇၅ ဦးနှင့် အလောင်း ၁၇ လောင်း စာရင်းချုပ်ထား	["ကျောက္ကာကျေးရွာအနီး ပင်လယ်ပြင်တွင် ခရီးသည်တင်လှေနစ်မြုပ်မှုမှ ခရီးသည် ၉ ဦးပျောက်ဆုံးနေဆဲဖြစ်သော်လည်း လှေနှင့်အလောင်း ရှာဖွေရေးလုပ်ငန်းအများစု ရပ်နား၊ အသက်ရှင်သူ ၇၅ ဦးနှင့် အလောင်း ၁၇ လောင်း စာရင်းချုပ်ထား", "ရန်ကုန်၊ အောက်တိုဘာ ၂၄", "တနင်္သာရီတိုင်း၊ ပုလောမြို့နယ်၊ ကျောက္ကာကျေးရွာအနီး ပင်လယ်ပြင်တွင် ခရီးသည်တင်လှေနစ်မြုပ်မှုမှ အတည်ပြုနိုင်သော ခရီးသည် ၉ ဦးပျောက်ဆုံးနေဆဲဖြစ်သော်လည်း နစ်မြုပ်လှေနှင့်အလောင်းများ ရှာဖွေရေးလုပ်ငန်းအများစု ရပ်နားသွားပြီဖြစ်ကြောင်း ကူညီကယ်ဆယ်ရေးတွင်ပါဝင်နေသူ အရှင်ဣန္ဒက ကျောက္ကာကျွန်း က ရန်ကုန်ခေတ်သစ်သတင်းဌာနထံသို့ မိန့်ကြားသည်။", "အောက်တိုဘာလ ၂၀ ရက်နေ့ ညပိုင်း ပုလောမြို့နယ်၊ ကျောက္ကာကျေးရွာအနီး ပင်လယ်ပြင်တွင် ခရီးသည်တင်လှေ နစ်မြုပ်သွားခဲ့ခြင်းဖြစ်ပြီး ယခုနောက်ဆုံး စာရင်းများအရ အလောင်း ၁၇ လောင်း၊ အသက်ရှင်သူ အမျိုးသား ၃၉ ဦး၊ အမျိုးသမီး ၃၆ ဦး စုစုပေါင်း ၇၅ ဦး ပြန်လည် တွေ့ရှိရကြောင်း၊ အတည်ပြုနိုင်သော ခရီးသည် ၉ ဦး ပျောက်ဆုံးနေဆဲဖြစ်သော်လည်း ရှာဖွေရေးလုပ်ငန်းအများစုကို ရပ်ဆိုင်းလိုက်ပြီဖြစ်ကြောင်း သိရှိရသည်။", "“သက်ဆိုင်ရာ မိသားစုဝင်လေးတွေကတော့ ရှာနေကြတော့။ ပရဟိတအဖွဲ့တွေနဲ့ ရေငုပ်အဖွဲ့တွေ လာပြီး ကူညီရှာဖွေပေးတာကတော့ ရပ်နားသွားပြီ ပြောရမှာပေါ့” ဟု ရှင်ဣန္ဒက ကျောက္ကာကျွန်း က မိန့်ဆိုသည်။", "လက်ရှိစာရင်းများအရ နစ်မြုပ်သွားသော ခရီးသည်တင် လှေပေါ်တွင် လူစုစုပေါင်း ၁၀၁ ဦး လိုက်ပါသည်ဟု အဖြေထွက်ထားသော်လည်း ယင်းလှေပေါ်တွင် လိုက်ပါသည့် အတိအကျ ခရီးသည်တင်စာရင်းကိုမူ အတိအကျ မပြောနိုင်ဘဲ ပိုမိုများနိုင်ကြောင်း သိရှိရသည်။", "အောက်တိုဘာလ ၂၀ ရက်နေ့ညပိုင်း နစ်မြုပ်သွားခဲ့သော ခရီးသည်တင် လှေပေါ်တွင် လိုက်ပါသူများတွင် သီတင်းကျွတ်ကာလ ပုလောမြို့နယ်ရှိ နေအိမ်သို့ ခဏ ပြန်လာကြပြီး ထိုင်းနိုင်ငံဘက်သို့ ပြန်တက်မည့်သူများ၊ စစ်ဘေးရှောင်များ၊ သီတင်းကျွတ် ကျောင်းပိတ်ရက် အိမ်ပြန်လာကြသည့် ကျောင်းသားကျောင်းသူများ ပါဝင်ကြောင်း၊ လှေသည် ညပိုင်း ထွက်ခွာခဲ့ခြင်းဖြစ်ပြီး ထွက်ခွာခဲ့ပြီးနောက် ၁၅ မိနစ်အကြာတွင်ပင် နစ် မြုပ်သွားခဲ့ကြောင်း သိရှိရသည်။", "ဓာတ်ပုံ- လှေနစ်မြုပ်မှုတွင် သေဆုံးသွားခဲ့သော လသာအရွယ်ကလေးငယ်နှင့် ပြည်သူတစ်ဦး။"]
https://yktnews.com/2024/10/188910/	ကျောက္ကာမှ မြိတ်သို့ သွားသည့် လူဦးရေ ၇၀ နီးပါး ခရီးသည်လှေ နစ်မြုပ်မှုမှ ပျောက်ဆုံးသူများကို ရှာဖွေနေဆဲ၊ နစ်မြုပ်နေသော လှေကို ရေအောက်တွင် တွေ့ရှိရပြီး ဖော်ယူရန် ကြိုးစားနေဆဲ	["ကျောက္ကာမှ မြိတ်သို့ သွားသည့် လူဦးရေ ၇၀ နီးပါး ခရီးသည်လှေ နစ်မြုပ်မှုမှ ပျောက်ဆုံးသူများကို ရှာဖွေနေဆဲ၊ နစ်မြုပ်နေသော လှေကို ရေအောက်တွင် တွေ့ရှိရပြီး ဖော်ယူရန် ကြိုးစားနေဆဲ", "ရန်ကုန်၊ အောက်တိုဘာ ၂၁", "တနင်္သာရီတိုင်း၊ ပုလောကမြို့နယ်၊ ကျောက္ကာကျေးရွာမှ မြိတ်မြို့သို့ သွားသည့် လူဦးရေ ၇၀ နီးပါး လိုက်ပါသော ခရီးသည်တင်လှေသည် ယမန်နေ့ညပိုင်း နစ်မြုပ်သွားခဲ့ရာ နစ်မြုပ်သွားခဲ့သောကို လှေကို တွေ့ရှိထားပြီး ပျောက်ဆုံးသူများကိုလည်း ဆက်လက်ရှာဖွေနေဆဲဖြစ်ကြောင်း ဒေသပြည်သူတချို့ထံမှ သိရှိရသည်။", "ယမန်နေ့ အောက်တိုဘာလ ၂၀ ရက်နေ့ ည ၁၀ နာရီဝန်းကျင်အချိန် ပင်လယ်ပြင်တွင် လှေနစ်မြုပ်ခဲ့ခြင်းဖြစ်ပြီး ခရီးသည်တင် လှေပေါ်တွင် လိုက်ပါသူများတွင် သီတင်းကျွတ်ကာလ ပုလောမြို့နယ်ရှိ နေအိမ်သို့ ခဏ ပြန်လာကြပြီး အောက်တိုဘာလ ၂၁ ရက်နေ့ တနင်္လာနေ့ ထိုင်းနိုင်ငံဘက်သို့ ပြန်တက်မည့်သူများ၊ စစ်ဘေးရှောင်များ၊ သီတင်းကျွတ် ကျောင်းပိတ်ရက် အိမ်ပြန်လာကြသည့် ကျောင်းသားကျောင်းသူများ ပါဝင်ကြောင်း သိရှိရသည်။", "“ပျောက်နေတဲ့သူတွေကိုတော့ ရှာဖွေနေဆဲပါပဲ။ အလောင်းကတော့ ၁၀ ဦးကျော်လောက်တော့ရထားပြီးပါပြီ။ ဘယ်လောက်သေပြီး ဘယ် လောက်ရှင်မလဲ အတိအကျ မသိရသေးဘူး။ ရှင်တဲ့သူကတော့ နည်းနိုင်ပါတယ်။ လှေကတော့ မြုပ်နေတာ ပြန်တွေ့ပြီ။ ရေပေါ် ဆွဲတင်ဖော်ဖို့ လုပ်နေတုန်းပဲ ” ဟု ဒေသပြည်သူတစ်ဦးက ပြောဆိုသည်။", "လက်ရှိ ဆယ်ယူရရှိသော အလောင်းများကို ပိုင်ရှင်ရှိပါက ချက်ချင်း သဂြိုလ်မှုများပြုလုပ်နေပြီး ကျောက္ကာတိုက်နယ်ဆေးရုံတွင်လည်း အလောင်းတချို့ ရှိနေဆဲဖြစ်ကြောင်း သိရှိရသည်။", "ဓာတ်ပုံ- ယမန်နေ့ညပိုင်း နစ်မြုပ်သွားသော ခရီးသည်တင်လှေကို ယခု ဖော်ယူရန် လုပ်ဆောင်နေကြစဉ်။", "Photo- CJ။"]
https://yktnews.com/2024/10/188860/	ကျောက္ကာမှ မြိတ်သို့ သွားသည့် လူဦးရေ ၇၀ နီးပါး ခရီးသည်လှေ ပင်လယ်ပြင်တွင် လှိုင်းကြီး၍ နစ်မြုပ်၊ လူ ၇ ဦးအလောင်းသာ ဆယ်ယူနိုင်ပြီး အများစု ပျောက်ဆုံးနေ	["ကျောက္ကာမှ မြိတ်သို့ သွားသည့် လူဦးရေ ၇၀ နီးပါး ခရီးသည်လှေ ပင်လယ်ပြင်တွင် လှိုင်းကြီး၍ နစ်မြုပ်၊ လူ ၇ ဦးအလောင်းသာ ဆယ်ယူနိုင်ပြီး အများစု ပျောက်ဆုံးနေ", "ရန်ကုန်၊ အောက်တိုဘာ ၂၁", "တနင်္သာရီတိုင်း၊ ပုလောမြို့နယ်၊ ကျောက္ကာကျေးရွာမှ မြိတ်မြို့သို့ သွားသည့် လူဦးရေ ၇၀ နီးပါး လိုက်ပါသော ခရီးသည်တင်လှေသည် ယမန်နေ့ညပိုင်း လှိုင်ကြီးလှေထန်၍ နစ်မြုပ်သွားခဲ့ရာ လူ ၇ ဦး၏ အလောင်းကိုသာ ဆယ်ယူနိုင်ပြီး အများစု ပျောက်ဆုံးနေကြောင်း ပျောက်ဆုံးနေသူတစ်ဦး၏ မိသားစုဝင်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ခရီးသည်တင် လှေပေါ်တွင် လိုက်ပါသူများတွင် သီတင်းကျွတ်ကာလ ပုလောမြို့နယ်ရှိ နေအိမ်သို့ ခဏ ပြန်လာကြပြီး အောက်တိုဘာလ ၂၁ ရက်နေ့ တနင်္လာနေ့ ထိုင်းနိုင်ငံဘက်သို့ ပြန်တက်မည့်သူများ၊ စစ်ဘေးရှောင်များ၊ သီတင်းကျွတ် ကျောင်းပိတ်ရက် အိမ်ပြန်လာကြသည့် ကျောင်းသားကျောင်းသူများ ပါဝင်ကြောင်း၊ လှေသည် ညပိုင်း ထွက်ခွာခဲ့ခြင်းဖြစ်ပြီး ထွက်ခွာခဲ့ပြီးနောက် ၁၅ မိနစ်အကြာတွင်ပင် နစ်မြုပ်သွားခြင်းဖြစ်ကြောင်း၊ စတင်ထွက်ခွာချိန် လှေပေါ်တွင် လိုက်ပါသူတစ်ဦးက လှိုင်းများ အရမ်းကြီး၍ လေအလွန်တိုက်ကာ လှေလူးနေသည်ဟု မိသားစုထံသို့ ဖုန်းဆက်သွယ်ပြောဆိုခဲ့ကြောင်း၊ ယင်း နောက် အဆက်အသွယ် ပြတ်တောက်သွားခြင်းဖြစ်ကြောင်း သိရှိရသည်။", "“၇ ဦးအလောင်းတော့ ရပြီပြောတယ်။ လှေသမားတွေပြောတာက ၂၀ လောက်တော့ အလောင်းတွေ့ပြီလည်း ပြောတယ်။ ကျနော့်ညီအလောင်း တော့မရသေးဘူး” ဟု ပျောက်ဆုံးနေသူတစ်ဦး၏ မိသားစုဝင်က ပြောဆိုသည်။", "နစ်မြုပ်သွားသော လှေမှာ ဦးဝင်းရှီပိုင်ဆိုင်သော ခရီးသည်တင်လှေတင်ဖြစ်ပြီး ပလမြို့မှ စစ်ဘေးရှောင်များက မြိတ်မြို့ဘက်သို့ စစ်ဘေးရှောင်ရန် စီးနင်းကြခြင်းဖြစ်ကြောင်း သိရှိရသည်။", "လက်ရှိ ဘင်္ဂလားပင်လယ်အော်တွင် လေဖိအားနည်းဆဲလ်သည် ပိုမိုအား ကောင်းလာနိုင်ကာ လာမည့် ၆နာရီအတွင်း လေဖိအားနည်းရပ်ဝန်း(Low Pressure Area) အဖြစ်သို့လည်းကောင်း၊ ထိုမှတစ်ဆင့် အနောက်-အနောက် မြောက်ဘက်သို့ ဆက်လက်ရွေ့လျားနိုင်ကြောင်း၊ အောက်တိုဘာလ ၂၂ ရက်နေ့ တွင် မုန်တိုင်းငယ်(Depression)အဖြစ်သို့လည်းကောင်း၊ အောက်တိုဘာလ ၂၃ ရက်နေ့ ဘင်္ဂလား ပင်လယ်အော်အရှေ့အလယ်ပိုင်း၌ ဆိုင်ကလုန်းမုန်တိုင်း(Cyclonic Storm)အဖြစ်သို့ လည်းကောင်း ရောက်ရှိနိုင်ကြောင်း ၊ မြန်မာ့ကမ်းရိုးတန်းတစ်လျှောက်နှင့် ကမ်းလွန်ပင်လယ်ပြင်တို့တွင် ရံဖန်ရံခါ မိုးသက်လေပြင်းများ ကျရောက်ပြီး လှိုင်းကြီးမည်ဖြစ်ကြောင်း မိုးသက်လေပြင်းကျစဉ် ရေပြင်/မြေပြင်လေသည် တစ်နာရီလျှင် မိုင် ၄၀ အထိ တိုက်ခတ်နိုင်ကြောင်း၊ လှိုင်းအမြင့်မှာ မြန်မာ့ကမ်းရိုးတန်းတစ်လျှောက်နှင့် ကမ်းလွန်ပင်လယ်ပြင် တို့တွင် ၉ ပေမှ ၁၁ ပေခန့် ရှိနိုင်ကြောင်း၊ မိုးလေဝသနှင့်ဇလဗေဒညွှန်ကြားမှုဦးစီးဌာနက ယနေ့ နံနက်ပိုင်း သတိပေးချက် ထုတ်ပြန်ထား သည်။", "ဓာတ်ပုံ- ယနေ့ နံနက် ၂ နာရီဝန်းကျင်အချိန် လှေနစ်မြုပ်မှုမှ ပြန်လည် ဆယ်ယူရရှိသည့် အလောင်းတချို့။"]
https://yktnews.com/2023/01/80322/	ကျောက်ကြီးတွင် CDM ကျောင်းဆရာ ကျဆုံးမှုအတွက် စစ်တောင်းတံတား ဂိတ် စစ်တပ်ကို လက်နက်ကြီးဖြင့် တိုက်ခိုက်မှု စစ်သား ၁ ဦး သေဆုံး၊ ညောင် လေး ပင် တွင်လည်း စစ်တပ်တပ်ရင်းကို ဗုံးသီးဖြင့် တိုက်ခိုက်	["ကျောက်ကြီးတွင် CDM ကျောင်းဆရာ ကျဆုံးမှုအတွက် စစ်တောင်းတံတား ဂိတ် စစ်တပ်ကို လက်နက်ကြီးဖြင့် တိုက်ခိုက်မှု စစ်သား ၁ ဦး သေဆုံး၊ ညောင် လေး ပင် တွင်လည်း စစ်တပ်တပ်ရင်းကို ဗုံးသီးဖြင့် တိုက်ခိုက်", "ရန်ကုန်၊ ဇန်နဝါရီ ၁၀", "ပဲခူးတိုင်း၊ ကျောက်ကြီးမြို့နယ်၊ စစ်တောင်းတံတားဂိတ်‌စောင့် စစ်သားများကို လက်နက်ကြီးဖြင့် ပစ်ခတ်တိုက် ခိုက်ခဲ့ရာ စစ်‌ကောင်စီတပ်သား ၁ ဦးသေဆုံးခဲ့ ကြောင်း ပဲခူးတိုင်း”ရိုးမ” တပ်ဖွဲ့ ၃၇၀၂ PDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ ဇန်နဝါရီလ ၉ ရက် ညပိုင်းက အကြမ်းဖက်စစ်သားများတပ်စွဲထားရာ စစ်တောင်းတံတားကို လက်နက် ကြီးဖြင့် ပစ်ခတ်တိုက်ခိုက်ခဲ့ရာ စစ်သား ၁ ဦး သေဆုံးပြီး ၃ ဦးဒဏ်ရာရရှိခဲ့ကြောင်း ၊ ယမန်နေ့ နံနက်ပိုင်းတိုက်ပွဲတွင် ကျဆုံး ခဲ့ သော ရန်ကင်းပညာရေးကောလိပ်မှ CDM ကျောင်းဆရာ စောလဲဘွယ်ထူး အတွက် လက်စားချေ တိုက်ခိုက်ခဲ့ခြင်းဖြစ်ကြောင်း သိရသည်။", "“မနက်က ကျနော်တို့ ချစ်ခင်ရတဲ့ CDM ဆရာလေး တိုက်ပွဲအတွင်း ကျဆုံး ခဲ့ပါတယ်၊ အဲဒီညမှာပဲ စစ်တောင်းတံ တားကို လက်နက်ကြီးနဲ့ လှမ်းပစ် လိုက် တာ ခွေး ၁ ကောင် သေပြီး ၃ ဦးဒဏ်ရာရ ပါတယ်၊ အပြည့်အစုံကတော့ KNU မထုတ်ပြန်သေးလို့ စည်းကမ်းအရ အတိအကျပေးမရတာ နား လည် ပေးပါ” ဟု ပဲခူးတိုင်း”ရိုးမ” တပ်ဖွဲ့ ၃၇၀၂ PDF တပ်ဖွဲ့မှ တာဝန်ရှိသူတစ်ဦးက ရန်ကုန် ခေတ် သစ်သတင်းဌာနထံသို့ ပြောဆိုသည်။", "ဇန်နဝါရီလ ၉ ရက်နံနက် ၉ နာရီ ခန့်တွင် ပဲခူးတိုင်း၊ကျောက်ကြီးမြို့နယ်၊ နောင် ကုန်းရွာအနီး၌ အကြမ်းဖက် စစ်ကောင်စီ ခလရ ၆၀ နှင့် ပြည်သူ့ ကာ ကွယ် ရေးတပ်ဖွဲ့၊ “ရိုးမ” ပဲခူးတိုင်း၊ တပ်ဖွဲ့ ၃၇၀၂ ၊ BPDF –Yoma တပ်ဖွဲ့ တို့ကြား ၂ နာရီခန့်အကြာ တိုက်ပွဲပြင်းထန်ခဲ့ပြီး ရန်ကင်းပညာရေးကောလိပ်မှ CDM ကျောင်းဆရာ စောလဲဘွယ်ထူး ကျဆုံးခဲ့ကြောင်း သိရသည်။", "အဆိုပါတိုက်ပွဲတွင် အကြမ်းဖက်စစ်ကောင်စီတပ်မှ ဒုတပ်ရင်းမှူးအပါအဝင် ၁၄ ဦးကျဆုံးခဲ့ကြောင်း သိရသော် လည်း ရန်ကုန်ခေတ်သစ်သတင်းဌာနအနေဖြင့် သီးခြားအတည်ပြုနိုင်ခြင်းမရှိပေ။", "တိုက်ပွဲအတွင်း ကျဆုံးသူ CDM ကျောင်းဆရာ စောလဲဘွယ်ထူးသည် ရန်ကင်း ပညာရေးကောလိပ် BTED (18/13) S 1၊ ရန်ကင်းပညာရေး ကောလိပ် ကျောင်း သား များသမဂ္ဂ(ဗကသများအဖွဲ့ချုပ်)အဖွဲ့ဝင်တစ်ဦးဖြစ်ကြောင်း၊ ဒီမိုက ရေစီ တိုက်ပွဲ တွင် ဂုဏ်ရောင်ပြောင်မြောက်စွာ အသက်ပေးလှူ တိုက်ပွဲဝင် သွားသူ ဖြစ်ကြောင်း ရန်ကင်းပညာရေး ကော်လိပ် ကျောင်းသားများ သမဂ္ဂ (ဗကသများ အဖွဲ့ချုပ်)က အတည်ပြုထုတ်ပြန်ထားသည်။", "အလားတူ ပဲခူးတိုင်း၊ ညောင်လေးပင်မြို့နယ်၊ ပိန်းဇလုပ်မြို့အခြေစိုက် စစ် ကောင် စီ ၏ ခြေမြန်တပ်ရင်း ၂၆၄ တပ်ဝန်းအတွင်းသို့ M 79 နှစ်လုံး ပစ် ခတ်တိုက်ခိုက်ခဲ့ရာ စစ်သားတစ်ဦး သေဆုံးခဲ့ကြောင်း Bago Region PDF မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ယနေ့ ဇန်နဝါရီလ ၁၀ ရက် မွန်းတည့် ၁၁ နာရီ ၄၅ မိနစ်ခန့်အချိန် စစ်ကောင် စီ တပ်ရင်းအား M 79 နှစ်လုံးပစ်ခတ်တိုက်ခိုက်ခဲ့ရာ တပ်ရင်းမှူး နေအိမ် ရှေ့ တည့် တည့် ကျရောက်ပေါက်ကွဲပြီး စစ်သားတစ်ဦး သေ ဆုံးခဲ့ခြင်း ဖြစ်ကြောင်း၊ နောက်ဆက်တွဲထိခိုက်ပျက်စီးမှုများလည်း ရှိနိုင်သဖြင့် အတည် ပြု စုံစမ်း နေဆဲဖြစ်ကြောင်း သိရသည်။", "အလားတူ ယနေ့ နေ့လည် ၁၂ နာရီခန့်တွင် စစ်ကောင်စီ၏ ဆက်သွယ်ရေး လမ်းကြောင်းဖြစ်သော ခင်ကန့်လန့်ရွာနှင့် ကညင်ကျိုးရွာကြားရှိ တံတား တစ် စင်းကို ဖောက်ခွဲဖျက်ဆီးခဲ့ကြောင်း၊ နေ့လည် ၁၂ နာရီခွဲခန့် တွင်လည်း အခြား တံတား တစ်စင်းကို ထပ်မံဖောက်ခွဲဖျက်ဆီးခဲ့ကြောင်း သိရသည်။", "ဓာတ်ပုံ- ကျဆုံးသွားသော ရန်ကင်းပညာရေးကောလိပ်မှ CDM ကျောင်းဆရာ စောလဲဘွယ်ထူး ။"]
https://yktnews.com/2023/04/99004/	ကျောက်ကြီးတွင် KNU နှင့် PDF ပူးပေါင်းတပ်များ၏ တိုက်ခိုက်မှု၊ နောင်ချို တွင် PDF တပ်များ၏ တိုက်ခိုက်မှုကြောင့် စစ်ကောင်စီတပ်ဘက်မှ သေဆုံးသူ ၁၂၁ ဦးအထိရှိ	["ကျောက်ကြီးတွင် KNU နှင့် PDF ပူးပေါင်းတပ်များ၏ တိုက်ခိုက်မှု၊ နောင်ချို တွင် PDF တပ်များ၏ တိုက်ခိုက်မှုကြောင့် စစ်ကောင်စီတပ်ဘက်မှ သေဆုံးသူ ၁၂၁ ဦးအထိရှိ", "ရန်ကုန်၊ ဧပြီ ၂၃", "ပဲခူးတိုင်း၊ ကျောက်ကြီးမြို့နယ်တွင် KNU နှင့် PDF တပ်များ၏ တိုက်ခိုက်မှု၊ ရှမ်းပြည်နယ်၊ နောင်ချိုမြို့နယ်တွင် PDF တပ်များ၏ တိုက်ခိုက်မှုကြောင့် စစ်ကောင်စီတပ်ဘက်မှ သေဆုံးသူ ၁၂၁ ဦးအထိရှိကြောင်း သက်ဆိုင်ရာ PDF တပ်ရင်း တပ်ဖွဲ့များ၏ သတင်းထုတ်ပြန်ချက်အရ သိရှိရသည်။", "ဧပြီလ ၂၂ ရက်နေ့ ပဲခူးတိုင်း၊ ကျောက်ကြီးမြို့နယ်တွင် စစ်ကောင်စီစခန်း ၄ ခုကို KNLA နှင့် PDF ပူးပေါင်းတပ်များတိုက်ခိုက်ခဲ့ရာ စစ်ကောင်စီတပ် ဘက်မှ ဒုတပ်ရင်းမှူး အပါအဝင် ၂၁ ဦးသေဆုံးကြောင်း၊ ကျောက်ကြီးမြို့နယ် အတွင်း စစ်ကောင်စီစခန်းများဖြစ်သည့် ရန်ကြီးအောင်စခန်း ညောင်ကုန်းစခန်း နောင်ကုန်းစခန်း ကျွန်းစခန်း များကို KNLA နှင့် PDF ပူးပေါင်းဗျူဟာ စစ်ကြောင်းများက ဝင်ရောက်တိုက်ခိုက်ခဲ့ခြင်းဖြစ်ကြောင်း သိရှိရသည်။", "KNLA နှင့် PDF ပူးပေါင်းစစ်ကြောင်းတွင် Spring Warriors Column ၊ Royal Peacock Column နှင့် တပ်မဟာ ၃ နယ်မြေရှိ PDF စစ်ကြောင်းများ ပူးပေါင်း ပါဝင်တိုက်ခိုက်နေကြောင်း သိရသည်။", "အလားတူ ရှမ်းပြည်နယ်၊ နောင်ချိုမြို့နယ်နှင့် မန္တလေးတိုင်း ပြင်ဦးလွင်မြို့နယ် အစပ်တွင် ဧပြီလ ၅ ရက်နေ့မှ ၂၂ ရက်နေ့အထိ ဖြစ်ပွားခဲ့သော တိုက်ပွဲများ တွင် စစ်ကောင် စီဘက်မှ ဒုတိယဗိုလ်မှူးကြီး မြတ်မင်းထွန်း အပါအဝင် စစ်တပ် ဘက်မှ ၁၀၀ ဦးဝန်းကျင်သေဆုံးကြောင်း NUG ကာကွယ်ရေး ဝန်ကြီးဌာနက တရားဝင် သတင်းထုတ်ပြန်သည်။", "ဧပြီလ ၅ ရက်နေ့ မှ ၂၂ ရက်နေ့အထိ နောင်ချိုမြို့နယ်နှင့်ပြင်ဦးလွင်မြို့နယ် နယ်စပ်ဒေသ များတွင် အမျိုးသားညီညွတ်ရေးအစိုးရ၊ကာကွယ်ရေးဝန်ကြီးဌာန၊ ပြည်သူ့ကာကွယ်ရေးတပ်မတော် (PDF) (မန္တလေး)နှင့် စစ်ကောင်စီတပ် များ အကြား တိုက်ပွဲပြင်းထန်စွာ ဖြစ်ပွားခဲ့ကြောင်း၊ စစ်တပ်ဘက်မှ အင်အား ၉၀၀ နှင့် ၁၀၀၀ အကြားရှိခဲ့ကြောင်း ၊ ၁၈ ရက်တာတိုက်ပွဲအတွင်း တစ်နေကုန် ရင်ဆိုင် တိုက်ခိုက်ရသော တိုက်ပွဲကြီး ၄ ကြိမ်နှင့် တိုက်ပွဲငယ် ၁၈ ကြိမ် ဖြစ်ပွားခဲ့ကြောင်း သိရှိရသည်။", "ဧပြီလ ၂၂ ရက်နေ့တွင် မြေပြင်သတင်းအရ စစ်ကောင်စီတပ် အခြေ ပြု တပ်စွဲထားသည့် ခလရ ၁၄၇ စခန်းကုန်းသို့ နံနက် ၃ နာရီခန့်တွင် ချဥ်းကပ်ခဲ့ပြီး ထိုးစစ်ဆင်တိုက်ခိုက်ခဲ့ရာ စစ်သားများက စခန်းကုန်း စွန့်ခွာ ထွက်ပြေးသဖြင့် PDF တပ်ဖွဲ့ဝင်များက စခန်းကို အစားထိုး နေရာယူသိမ်းပိုက် ခဲ့ကြောင်း၊ ထို့နောက် PDF တပ်များက စခန်းသိမ်းထားစဉ် အိမ်စီးကား ၂ စီး ရောက်ရှိ လာရာ ကားပေါ်တွင် စစ်ယူနီဖောင်းဝတ်တစ်ဦး ပါလာသဖြင့် တားမြစ် စစ်ဆေးခဲ့ကြောင်း၊ ကား မရပ်ပေးသဖြင့် ပစ်ခတ်ဖမ်းဆီးခဲ့ရာ ကားပေါ်မှ ခလရ ၁၄၇ တပ်ရင်းမှူး ဒုတိယဗိုလ်မှူးကြီး မြတ်မင်းထွန်းကို သက်သေခံ ပစ္စည်းများ နှင့်တကွ အသေဖမ်းဆီးရရှိခဲ့ကြောင်း သိရှိရသည်။", "ဧပြီလ ၂၂ ရက်နေ့တွင်ပင်နောင်ချိုမြို့ပေါ်ရှိရန်သူ့တပ်၏ခလရ ၁၁၄ နှင့်ခလရ ၁၁၅ တို့ကို ရှော့တိုက်ဒုန်း များဖြင့် သွားရောက်ပစ်ခတ်တိုက်ခိုက်ခဲ့ရာ ခလရ ၁၁၄ တပ်ဝန်းအတွင်းသို့ ကျရောက် ပေါက်ကွဲပြီး စစ်သား ၅ ဦးသေ ဆုံး ခဲ့ကြောင်း၊ ခလရ ၁၁၄ ဒုတပ်ရင်းမှူး သေဆုံးသည်ဟု သိရှိရသော်လည်း ဆက်လက် စုံစမ်း နေဆဲဖြစ်ကြောင်း NUG က သတင်းထုတ်ပြန်သည်။", "၁၈ ရက်တာ တိုက်ပွဲကာလအတွင်း ခလရ ၁၄၇ တပ်ရင်းမှုး ဒုတိယဗိုလ်မှူးကြီး တစ်ဦး ၊ ခလရ ၂၅၈ မှ တပ်ခွဲမှုး ဗိုလ်ကြီးတစ်ဦးနှင့်ခလရ ၂၅၃ မှ တပ်ခွဲမှုး ဗိုလ်ကြီးတစ်ဦး အပါအဝင် စစ်ကောင်စီဘက်မှ ၁၀၀ ဦး ဝန်းကျင်ထိ သေဆုံး ခဲ့ပြီး ခလရ ၂၅၃ မှ စစ်ကြောင်းမှူးအပါအဝင် အများအပြားထိခိုက်ဒဏ်ရာ ရရှိခဲ့ကြောင်း၊ ပြည်သူ့ကာကွယ်ရေးရဲဘော် ၁၁ ဦး အသက်ပေးလှူခဲ့ရပြီး ထိခိုက်ဒဏ်ရာရမှု တစ်ချို့ ရှိခဲ့ကြောင်း သိရှိရသည်။"]
https://yktnews.com/2023/01/81226/	ကျောက်ကြီးတွင် စစ်ကောင်စီတပ်သားများ ဒရုန်းဖြင့် ၈ ကြိမ်တိုက်ခိုက်ခံရပြီး ၁၀ ဦးသေဆုံး	["ကျောက်ကြီးတွင် စစ်ကောင်စီတပ်သားများ ဒရုန်းဖြင့် ၈ ကြိမ်တိုက်ခိုက်ခံရပြီး ၁၀ ဦးသေဆုံး", "ရန်ကုန်၊ ဇန်နဝါရီ ၁၅", "ပဲခူးတိုင်း၊ ကျောက်ကြီးမြို့နယ်အတွင်း၌ အကြမ်းဖက်စစ်ကောင်စီတပ်သားများကို ဒရုန်းဖြင့် ၈ ကြိမ် တိုက်ခိုက်ခဲ့ရာ စစ်သား ၈ ဦးသေဆုံးပြီး ပျူစောထီး ၂ ဦးသေဆုံးခဲ့ကြောင်း Bago Region PDF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာထံသို့ ပြောကြားသည်။", "ယနေ့ဇန်နဝါရီလ ၁၅ ရက် နံနက် ၈ နာရီ မိနစ် ၅၀ ခန့်က နောင်ကုန်းရွာရှိ အကြမ်းဖက်စစ်ကောင်စီ တပ်စခန်းကို ဒရုန်းဖြင့် တိုက်ခိုက်ခဲ့ရာ စစ်သား ၂ ဦးသေဆုံးခဲ့ကြောင်း၊ နေ့လည် ၂ နာ ရီ ၁၅ မိနစ်တွင် တစ်ကြိမ်၊ ၂ နာရီ ၄၃ မိနစ်တွင်တစ်ကြိမ် လယ်ဝိုင်းကြီးရွာသစ်ရှိ အကြမ်းဖက်စစ်ကောင်စီတပ်သားများ ကို ထပ်မံတိုက်ခိုက်ခဲ့ကြောင်း သိရသည်။", "“မဟာမိတ်အဖွဲ့ရဲ့ကွက်ကဲမှုနဲ့ PDF တပ်ရင်း ၃၇၀၂ ဒရုန်းတပ် ဖွဲ့က တိုက်ခဲ့တာပါ၊ ပစ်မှတ် ၄ ခုကို ဒရုန်းနဲ့ ၈ ကြိမ်တိုက်ခိုက်ခဲ့တယ်၊ မိုင်းခွဲမှု တစ်ကြိမ်လုပ်ခဲ့တယ်၊ စစ်ခွေး ၈ ကောင်၊ ပျူ ၂ ကောင် သေတယ်၊ ၄ ကောင် ဒဏ်ရာရတယ်၊ စစ်ခွေး ထောက်ပို့တံတားတစ်ခုပျက်စီးခဲ့ပါတယ်၊ စစ်ခွေး တချို့ ထိ ခိုက်သေဆုံးမှုတွေရှိနိုင်ပါသေးတယ်” ဟု Bago Region PDF မှတာဝန်ရှိသူတစ်ဦးက ပြောဆိုသည်။", "ဇန်နဝါရီ ၁၃ ရက် နံနက် ၁၀ နာရီတွင် ကျောက်ကြီး- နတ်သံ ကွင်း လမ်းမပေါ် ဘုံသတောတံတားရှိ အကြမ်းဖက်စစ်ကောင် စီတပ်ဖွဲ့ကို ဒရုန်းဖြင့် တိုက်ခိုက်ခဲ့ရာ ဘုံသတောတံတား ပျက် စီးကာ စစ်ကောင်စီ တပ်သား(၄)ဦးနှင့် ပျူ‌စောထီး(၂) ဦး သေ ဆုံးခဲ့ကြောင်း သိရသည်။", "ဇန်နဝါရီ ၁၄ ရက်နေ့တွင် ပျက်စီးသွားသည့် ဘုံသတောတံ တားကို လာရောက်ပြင်ဆင်နေသည့် အကြမ်းဖက်စစ်ကောင်စီတပ်သားများကို နံနက် ၇ နာရီ ၄၄ မိနစ်တွင် တစ်ကြိမ်၊ နံနက် ၈ နာရီတွင် တစ်ကြိမ်၊ နေ့လယ် ၁ နာရီ ၁၀ မိနစ်တွင် တစ်ကြိမ်နှင့် ညနေ ၅ နာရီ မိနစ် ၅၀ တွင် တစ်ကြိမ် ဒရုန်းဖြင့် ဗုံး ကြဲ တိုက်ခိုက်ခဲ့ရာ အကြမ်းဖက်စစ်ကောင်စီတပ်ဖွဲ့ဝင် ၂ ဦးသေဆုံးပြီး ၄ ဦး အပြင်းအထန် ဒဏ်ရာရရှိခဲ့ကြောင်း သိရသည်။", "ထို့ပြင် ဇန်နဝါရီလ ၁၄ ရက် ညနေ ၆ နာရီ ၁၅ မိနစ်တွင် အ ကြမ်းဖက်စစ်ကောင်စီတပ်ဖွဲ့မှ ထောက်ပို့အဖြစ် အသုံးပြုနေသော နရွဲပင်တံတားကို PDF တပ်ရင်း ၃၇၀၂၊ မြေပြင်တပ်ဖွဲ့ တပ်ခွဲ ၁ က မိုင်းဖြင့် ဖောက်ခွဲ ဖျက်စီးခဲ့ကြောင်း သိရသည်။"]
https://yktnews.com/2024/11/190478/	ကျောက်ကြီးတွင် စစ်တပ် စစ်ကြောင်းကို တိုက်ခိုက်မှူ စစ်ကောင်စီ တပ်သား ၁၀ ဦးသေဆုံး၊ ဆားတောင်မြို့ရှိ စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်	["ကျောက်ကြီးတွင် စစ်တပ် စစ်ကြောင်းကို တိုက်ခိုက်မှူ စစ်ကောင်စီ တပ်သား ၁၀ ဦးသေဆုံး၊ ဆားတောင်မြို့ရှိ စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်", "ရန်ကုန်၊ နိုဝင်ဘာ ၂", "ပဲခူးတိုင်း၊ ကျောက်ကြီးမြို့နယ်၊ ရွာကြီးအင်းကျေးရွာထိပ် ကျွန်းဘုရားသို့ ဝင်ရောက်လာသော အကြမ်းဖက် စစ်သားများကို တိုက်ခိုက်ခဲ့ရာ စစ်သား ၁၀ ဦး သေဆုံးခဲ့ကြောင်း တောင်ပိုင်းတိုင်း စစ်ဒေသက ပြောဆိုသည်။", "ယမန်နေ့ နိုဝင်ဘာလ ၁ ရက်နေ့တွင် ကျောက်ကြီးမြို့နယ်၊ ရွာကြီးအင်းကျေးရွာထိပ် ကျွန်းဘုရားသို့ ဝင် ရောက်လာသော စစ်တပ် စစ်ကြောင်းကို ပြည်သူ့ကာကွယ်ရေး ပူးပေါင်းတပ်ဖွဲ့က တိုက်ခိုက်ခဲ့ရာ အကြမ်းဖက် စစ်သား ၁၀ ဦး သေဆုံးပြီး ၁၅ ဦး ဒဏ်ရာရရှိခဲ့ကြောင်း သိရသည်။", "ယင်းတိုက်ပွဲအတွင်း အကြမ်းဖက် စစ်တပ်ဘက်မှ စစ်ကူများ အဆက်မပြတ် ပို့ဆောင်ခဲ့ပြီး ဂျက်ဖိုက်တာဖြင့် ပစ်ကူပေးခဲ့သော်လည်း ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရှိရသည်။", "အဆိုပါ တိုက်ခိုက်မှုကို ပြည်သူ့ကာကွယ်ရေးတပ်မတော်၊ တောင်ပိုင်းစစ်ဒေသ၊ အမှတ် ၂ စစ်ဒေသခွဲ၊ P2-7803 ရိုးမ ၁ စစ်ကြောင်း၊ အထူးကွန်မန်ဒိုတပ်ရင်း P2-9914 ရိုးမ ၂ စစ်ကြောင်း၊ ဖြူးပြည်သူ့ကာ ကွယ်ရေးအဖွဲ့ နှင့် KNLA ပူးပေါင်းတပ်တို့က တိုက်ခိုက်ခဲ့ခြင်းဖြစ်ကြောင်း သိရသည်။", "ထို့ပြင် စစ်ကိုင်းတိုင်း၊ စစ်ကိုင်းမြို့နယ်၊ ဆားတောင်မြို့ရှိ အကြမ်းဖက် စစ်သားနှင့် ပျူစောထီးများကို ဒရုန်းဖြင့် ဗုံးကျဲပြီး မိုင်းဆွဲတိုက်ခိုက်ရာ စစ်ကောင်စီ တပ်သား ၃ ဦး အပြင်းအထန် ဒဏ်ရာရရှိခဲ့ကြောင်း Royal Falcon Guerrilla Force တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ နိုဝင်ဘာလ ၁ ရက် ညနေ ၅ နာရီ ၃၀ မိနစ်အချိန်ခန့်က စစ်ကိုင်းမြို့နယ်၊ ဆားတောင် ရဲစခန်းမှ ရဲအချို့နှင့် ညောင်ငုတ်တိုရွာမှ ပျူစောထီးများသည် ဆားတောင်မြို့ အထက်တန်းကျောင်းအတွင်း အထိုင်ချတပ်စွဲ၍ ဘောလုံးကန်နေစဉ် ဒရုန်းဖြင့် ဗုံးသီးများ ကျဲချ တိုက်ခိုက်ခဲ့ရာ အကြမ်းဖက် စစ်သားနှင့် ပျူစောထီး ၃ ဦး ထက်မနည်း ဒဏ်ရာရရှိခဲ့ကြောင်း သိရသည်။", "“ဆားတောင်ရဲစခန်း၊ အထက ကျောင်းထဲမှာ တပ်စွဲနေတဲ့ စခ တွေကို ဒရုန်းနဲ့ ဗုံးကျဲခဲ့တာပါ။ ဗုံးသီး ၄ လုံးချခဲ့တယ်။ တစ်လုံးက မကွဲဘူး။ ၃ ဦးထက်နည်း ထိခိုက်မှုတော့ရှိတယ်။ သေမသေကတော့ စုံ စမ်း မရသေး ဘူး ။ လက်နက်ငယ်တွေနဲ့ ပြန်ပစ်တာ လည်းရှိပါတယ်။ ကျနော်တို့ရဲဘော်တွေ အထိ အခိုက်မရှိခဲ့ပါဘူး” ဟု Royal Falcon Guerrilla Force တပ်ဖွဲ့မှ တာဝန်ရှိသူတစ်ဦးက ပြောဆိုသည်။", "အလားတူ ဆားတောင်ရဲစခန်းရှေ့၌ ပြည်သူများထံမှ ဆက်ကြေးကောက်၊ ငွေညှစ်အနိုင်ကျင့်နေသော ရဲများကို ဒရုန်းဖြင့် ဗုံးကျဲတိုက်ခိုက်ခဲ့ကြောင်း၊ အောက်တိုဘာလ ၂၉ ရက်နေ့ ည ၉ နာရီခန့်ကလည်း ဆားတောင်ရဲစခန်းမှ ရဲများ ကင်းပတ် ထွက်လာစဉ် ပြည်သူ့ကာကွယ်ရေးတပ်ဖွဲ့ဝင်ရဲဘော်များက မိုင်းဆွဲ တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုများကို Royal Falcon Guerrilla Force (Sadaung Falcon) ၊ Phoenix -Sagaing ၊ Unicorn Guerrilla Force နှင့် စစ်ကိုင်းခရိုင် အမှတ် ၇ တပ်ရင်း တို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည်ဆုတ်ခွာ နိုင်ခဲ့ကြောင်း သိရှိရသည်။"]
https://yktnews.com/2023/08/118520/	ကျောက်ကြီးတွင် စစ်တပ်က ပြည်သူ ၁၁ ဦးကို သတ်ဖြတ်ခဲ့ပြီး ရွာပေါင်း ၄၀ ကျော်မှ ပြည်သူ ၈၀၀၀ ကျော် စစ်ဘေးရှောင်ထွက်ပြေး နေရ	["ကျောက်ကြီးတွင် စစ်တပ်က ပြည်သူ ၁၁ ဦးကို သတ်ဖြတ်ခဲ့ပြီး ရွာပေါင်း ၄၀ ကျော်မှ ပြည်သူ ၈၀၀၀ ကျော် စစ်ဘေးရှောင်ထွက်ပြေး နေရ", "ရန်ကုန်၊ သြဂုတ် ၁၆", "ပဲခူးတိုင်း၊ ကျောက်ကြီးမြို့နယ်တွင် ၄ လတာအတွင်း အကြမ်းဖက် စစ်တပ်က ပြည်သူ ၁၁ ဦးကို သတ်ဖြတ်ပြီး ကျေးရွာများကို စစ်ကြောင်းထိုးနေသဖြင့် ရွာပေါင်း ၄၀ ကျော်မှ ပြည်သူ ၈၀၀၀ ကျော် စစ်ဘေးရှောင် ထွက်ပြေး နေရကြောင်း ကျောက်ကြီးမြို့နယ် ကရင်အရေးပေါ် ကူညီကယ်ဆယ်ရေး ကော်မတီထံမှ သိရသည်။", "မေလမှ ဩဂုတ်လ ၁၅ ရက်နေ့အထိ အကြမ်းဖက် စစ်တပ်က ကျောက်ကြီးမြို့နယ်ရှိ ကျေးရွာများကို လေကြောင်းမှ တိုက်ခိုက်မှု ၃၃ ကြိမ်၊ Drone ဖြင့် ၁ ကြိမ် နှင့် လက်နက်ကြီး ၃၇ ကြိမ် ပစ်ခတ်ခဲ့ပြီးလက်နက်ကြီးအလုံးရေ ၄၀၀ လုံးထက်မနည်း ပစ်ခတ်ခဲ့ကြောင်း သိရသည်။", "အကြမ်းဖက် စစ်တပ်၏ လက်နက်ကြီး ပစ်ခတ်မှုကြောင့် နေအိမ် ၂၀ လုံး ထက်မနည်း ပျက်စီးပြီး ကျောင်းသားကျောင်းသူ ၄ ဦး အပါအဝင် ပြည်သူ ၆ ဦးသေဆုံးခဲ့ကြောင်း၊ ပြည်သူ ၁၃ ဦး ပြင်းထန် ထိခိုက်ဒဏ်ရာရရှိခဲ့ကြောင်း၊ ထို့ပြင် ပြည်သူ ၁၈ ဦးကို စစ်တပ်က ဖမ်းဆီးထောင်ချခဲ့ပြီး ပြည်သူ ၂ ဦး ကို ဖမ်းဆီး နှိပ်စက်သတ်ဖြတ်ကာ် ၃ ဦးကို အရှင်လတ်လတ် မီးရှို့သတ်ဖြတ်ခဲ့ကြောင်းသိရှိရသည်။", "ထို့ပြင် အကြမ်းဖက် စစ်တပ်က ပြည်သူပိုင် နေအိမ် ၂၀ လုံးကို မီးရှို့ဖျက်ဆီးခဲ့သည့်အပြင် ပြည်သူပိုင် ဆိုင်ကယ် ၁ စီးနှင့် ဖုန်း ၁ လုံးကို အတင်းအဓမ္မ သိမ်းဆည်းခြင်းများ ပြုလုပ်ခဲ့ကြောင်း၊ ကျောက်ကြီးမြို့နယ်ရှိ ကျေးရွာပေါင်း ၄၀ ကျော်မှ ပြည်သူများ စစ်ဘေး တိမ်းရှောင်နေရပြီး ကောက်ခံရရှိသော စာရင်းအရ ကျေးရွာပေါင်း ၁၀ ရွာမှ စစ်ဘေးရှောင်ပြည်သူ ၈၀၀၀ နီးပါးရှိကြောင်းသိရသည်။", "ကျောက်ကြီးမြို့နယ်တွင် မိုးရာသီကာလ ဖြစ်သည့်အတွက် သဘာဝဘေးဒဏ်ကိုလည်း ခံစားနေရကာ ရေကြီးရေလျှံမှုများ ရင်ဆိုင်ကြုံတွေ့ နေရကြောင်း၊ ရွာပေါင်း ၈ ရွာကျော်မှ နေအိမ် ၆၄၂ လုံး၊ လူဦးရေ ၂၀၀၀ နီးပါး ဘေးလွတ်ရာသို့ တိမ်းရှောင်နေရကြောင်း၊ စာသင်ကျောင်း ၃ကျောင်းမှ ကျောင်းသူကျောင်းသား ၃၀၀ ကျော် ကျောင်းတက်ရန်အတွက် အခက်အခဲရှိနေပြီး ကျောင်းပိတ်ထားရကြောင်းသိရှိရသည်။", "မိုးတွင်းကာလဖြစ်သည့် အတွက် ပြည်သူများသည် ငှက်ဖျားရောဂါနှင့် သွေးလွန်တုပ်ကွေး ရောဂါ များလည်းဖြစ်ပွားလျက်ရှိပြီး သွားလာရေး အခက်အခဲပြဿနာ၊ စားသောက်ကုန်ဈေးနှုန်းများ အဆမတန် မြင့်တက်လာမှုများကို ကြုံတွေ့နေရကြောင်း၊ အသက်မွေးဝမ်းကျောင်းအတွက် လုပ်ကိုင်စားသောက်ရန် အလုပ်အကိုင်မရှိခြင်းကြောင့် စားဝတ်နေရေး အခက်အခဲများစွာ ကြုံတွေ့နေကြရကြောင်း သိရသည်။", "ထို့ကြောင့် အကြမ်းဖက် စစ်တပ်၏ စစ်ရာဇဝတ်မှုနှင့် လူ့အခွင့်အရေး ချိုးဖောက်ကျူးလွန်ခြင်းများ ပပျောက်သွားစေရန် စစ်အာဏာရှင်ကို ဆန့်ကျင်ပြီး ဖိအားပေးသွားကြရန်၊ စစ်ဒဏ်၊ ဘဘာဝဘေးဒဏ်ကြောင့် ကျောက်ကြီးမြို့နယ် ရှိပြည်သူလူထုများအတွက် ကျန်းမာရေး၊ ပညာရေးနှင့် စားဝတ်နေရေးအခက်အခဲများအတွက် အကူအညီများ လိုအပ်လျက်ရှိသဖြင့် အကူအညီပေးကြရန် ကရင်အရေးပေါ်ကူညီကယ်ဆယ်ရေးကော်မတီက တိုက်တွန်းထား သည်။"]
https://yktnews.com/2024/03/148468/	ကျောက်ကြီးတွင် စစ်တပ်၏ ပစ်ခတ် တိုက်ခိုက်မှုကြောင့် စစ်တပ်ဘက် တော်သား ၁ ဦးသေဆုံးပြီး နေအိမ် ၇ လုံးနှင့် ဆေးခန်း ပျက်စီး	["ကျောက်ကြီးတွင် စစ်တပ်၏ ပစ်ခတ် တိုက်ခိုက်မှုကြောင့် စစ်တပ်ဘက် တော်သား ၁ ဦးသေဆုံးပြီး နေအိမ် ၇ လုံးနှင့် ဆေးခန်း ပျက်စီး", "ရန်ကုန်၊ မတ် ၂", "ပဲခူးတိုင်း၊ ကျောက်ကြီးမြို့နယ်တွင် ၆ ရက်တာအတွင်း အကြမ်းဖက် စစ်တပ်က လေကြောင်း လက်နက်ကြီးများဖြင့် ပစ်ခတ် တိုက်ခိုက်ရာ ပြည်သူ ၁ ဦးသေဆုံးပြီး နေအိမ် ၇ လုံးနှင့် ဆေးခန်းတို့ ထိခိုက် ပျက်စီးခဲ့ကြောင်း KNU ဗဟိုက ထုတ်ပြန်ထားသည်။", "ဖေဖော်ဝါရီလ ၂၄ ရက်နေ့မှ ၂၉ ရက်နေ့ အထိ ၆ ရက်တာအတွင်း အကြမ်း ဖက် စစ်တပ်က ပြည်သူများ နေထိုင်ရာ ကျေးရွာများကို လေယာဉ်ဖြင့် ပစ်ခတ်ခြင်းနှင့် ဒရုန်းဖြင့် ပစ်ခတ် ခြင်း စုစုပေါင်း ၃၆ ကြိမ် ပြုလုပ်ခဲ့ပြီး လက်နက်ကြီးဖြင့် ၃၀၃ လုံး ပစ်ခတ်ခဲ့သောကြောင့် စစ်တပ် အတွက် အလုပ်လုပ်ပေးနေသူ ၁ ဦးသေဆုံးခဲ့ကြောင်း၊ နေအိမ် ၇ လုံးနှင့် ဆေးခန်း ၁ လုံး ထိခိုက် ပျက်စီးကာ တော်လှန်ရေး ရဲဘော် ၅ ဦး ထိခိုက်ဒဏ်ရာရရှိပြီး နွား ၂ ကောင်လည်း သေဆုံးခဲ့ကြောင်း သိရသည်။", "ဖေဖော်ဝါရီလ ၂၄ ရက်နေ့တွင် ဘာဘူကုန်းကျေးရွာ၌ နေရာယူထားသော အကြမ်းဖက် စစ်တပ်က ဇီးကုန်းကျေးရွာကို လက်နက်ကြီး ၆ လုံး ပစ်ခတ်ခဲ့ရာ ဇီးကုန်းကျေးရွာမှ မောင်သက်စီး၏ နေအိမ်နှင့် ဦးခိုင်လွင်၏နေအိမ် ၂ လုံး ထိခိုက်ပျက်စီးခဲ့ကြောင်း၊ ဖေဖော်ဝါရီလ ၂၅ ရက်နေ့တွင် အကြမ်းဖက် စစ်တပ်၏ ဂျက်ဖိုက်တာ ၆ စီးနှင့် MI-35 ၁ စီးသည် ကေအဲန်ယူ-လယ်ဒိုကော်ဆာ၏ ထီးမိုဂီထာရဲစခန်းနှင့် ကျွန်းတောစခန်းကို ဗုံးကျဲခြင်းနှင့် အော်လီဂန်းဖြင့်ပစ်ခတ်ခြင်း စုစုပေါင်း ၁၄ ကြိမ် ပြုလုပ်ခဲ့ရာ အချုပ်ခန်းတွင် ဖမ်းခံထားရသည့် စစ်တပ် ထောက်တိုင် ဇရပ်ခင်ကျေးရွာရှိ သန်းဇော်ဦး ၄၅ နှစ် သေဆုံးခဲ့ရပြီး ၁၃ ဦး ထိခိုက်ဒဏ်ရာ ရရှိခဲ့ကြောင်း သိရှိရသည်။", "ထို့ပြင် ကျွန်းတောစခန်းရှိ KNLA လက်အောက်ခံ တပ်ဖွဲ့ဝင် ၅ ဦး ထိခိုက်ဒဏ်ရာရရှိခဲ့ကြောင်း၊ ပိန်းဇလုပ် အခြေစိုက်တပ် ခလရ-၂၆၄ က ဟောင်ဝစ်ဇာ လက်နက်ကြီး ၁၅၅ မမ ၁ လုံးကို ထိုးဝါးစိုက် ကျေးရွာအတွင်း ပစ်ခတ်ခဲ့ရာ ထိုးဝါးစိုက်ကျေးရွာမှ စောဖားထောခေါ်၏ နွား ၂ ကောင် လက်နက်ကြီး ထိမှန်သေဆုံးခဲ့ကြောင်း၊ ဆက်လက်၍ လက်နက်ကြီး ၁၅၅ မမ ၅ လုံးကို ဘောကထာကျေးရွာအရှေ့ဘက်ကို ပစ်ခတ်ခဲ့ကြောင်း၊ နတ်သံကွင်းတံတားထိပ်နှင့် ကုန်းချောင်းဝ ကျေးရွာတွင် နေရာယူထားသော အကြမ်းဖက် စစ်ကောင်စီ တပ်သားများက လက်နက်ကြီး ၆၀ မမ စုစုပေါင်း ၇၅ လုံးကို နတ်သံကွင်းမြို့ ဆေးရုံနှင့် တံခွန်တိုက်ရပ်ကွက်ကို ပစ်ခတ်ခဲ့သည့်အပြင် ဒရုန်းဖြင့် ၅ ကြိမ် လက်နက်ကြီး ၆၀ မမ စုစုပေါင်း ၁၅ လုံးကိုလည်း ထပ်မံ ပစ်ခတ်ခဲ့ကြောင်း သိရသည်။", "ဖေဖော်ဝါရီလ ၂၆ ရက်နေ့တွင် ကုန်းချောင်းဝမှ နေရာယူထားသော အကြမ်းဖက် စစ်ကောင်စီ တပ်က လက်နက်ကြီး ၆၀ မမ စုစုပေါင်း အလုံး ၄၀ ၊ ဒရုန်းဖြင့် ၆ ကြိမ် လက်နက်ကြီး စုစုပေါင်း ၉ လုံး၊ နတ်သံကွင်း တံတားထိပ်မှ အကြမ်းဖက် စစ်ကောင်စီ တပ်များက ဒရုန်းဖြင့် လက်နက်ကြီး ၃ လုံး၊ မူးမြို့နယ်မှ အာဏာသိမ်း အကြမ်းဖက် စစ်ကောင်စီတပ်၏ ရွှေဝါတပ်ရင်း ခမရ-၃၀၇ က ဟောင်ဝစ်ဇာ လက်နက်ကြီး စုစုပေါင်း ၁၂ လုံးကို နံနက် ၇ နာရီမှ ည ၆ နာရီကျော်အထိ နတ်သံကွင်းမြို့ တံခွန်တိုင်ရပ်ကွက်ကို အဆက်မပြတ် ပစ်ခတ်ခဲ့ကြောင်း၊ ထို့ပြင် ပိန်းဇလုပ် အခြေစိုက်တပ် ခလရ-၂၆၄ က ဟောင်ဝစ်ဇာ လက်နက်ကြီး ၁၅၅ မမ ကို ဘောကထာ ကျေးရွာ အရှေ့ဘက်တွင် ၁ လုံး၊ လက်နက်ကြီး ၁၂၀ မမ ကို ကညင်ကျိုးကျေးရွာကို ၂ လုံး ပစ်ခတ်ခဲ့ရာ ယင်း ပစ်ခတ်မှုကြောင့် ကညင်ကျိုးကျေးရွာမှ ဦးစိန်ထွန်း၏ နေအိမ် ပျက်စီးခဲ့ကြောင်း သိရှိရသည်။", "ဖေဖော်ဝါရီလ ၂၇ ရက်နေ့တွင် ပိန်းဇလုပ် အခြေစိုက်တပ် ခလရ-၂၆၄ မှ လက်နက်ကြီး ၁၅၅ မမ ကို ဘောကထာကျေးရွာအနီး ၇ လုံး၊ လက်နက်ကြီး ၁၂၀ မမကို ကညင်ကျိုးကျေးရွာ ၃ လုံး ပစ်ခတ်ခဲ့ရာ ထိုပစ်ခတ်မှုကြောင့် ကညင်ကျိုးကျေးရွာမှ ဆေးခန်း ၁ လုံးနှင့် ဦးမောင်ထွန်းထွန်းနှင့် ဦးအောင်ထွန်းလင်း တို့၏ နေအိမ် ၂ လုံးကို ထိမှန်ပျက်စီးခဲ့ကြောင်း၊ ထို့ပြင် ထိန်တော၊ ကုန်းချောင်းဝ၊ နတ်သံကွင်းတံတား ထိပ်တွင် နေရာယူထားသော အကြမ်းဖက် စစ်ကောင်စီ တပ်များသည် လက်နက်ကြီး ၈၁ မမ နှင့် ၆၀ မမ စုစုပေါင်း ၁၂၃ လုံးနှင့် ဒရုန်းဖြင့် ၉ ကြိမ် လက်နက်ကြီး စုစုပေါင်း ၂၇ လုံးကို နံနက် ၈ နာရီမှ နေ့လည် ၁၂ နာရီကျော် အထိ နတ်သံကွင်းမြို့ တံခွန်တိုင်ရပ်ကွက်ကို အဆက်မပြတ် ပစ်ခတ်ခဲ့သည့်အပြင် တံခွန်တိုင် ရပ်ကွက်ထိပ်တွင် လေယာဉ်ဖြင့် မီးလောင်ဗုံး ၁ လုံး ပစ်ခတ်ခဲ့ကြောင်း သိရသည်။", "ဖေဖော်ဝါရီလ ၂၈ ရက်နေ့တွင် ပိန်းဇလုပ်အခြေစိုက်တပ် ခလရ-၂၆၄ က ဟောင်ဝစ်ဇာ လက်နက်ကြီး ၁၅၅ မမ ကို နတ်သံကွင်းမြို့သို့ ၂ လုံး၊ စောမူသယ်နှင့် ဝက်လာတောကျေးရွာသို့ ၂ လုံး၊ ရွှေဝါတပ်ရင်း ခမရ-၃၀၇ က ဟောင်ဝစ်ဇာလက်နက်ကြီးကို တမောမကျေးရွာသို့ ၅ လုံး ပစ်ခတ်ခဲ့ကြောင်း သိရှိရသည်။", "ဖေဖော်ဝါရီလ ၂၉ ရက်နေ့တွင် ပိန်းဇလုပ် အခြေစိုက်တပ် ခလရ-၂၆၄ က လက်နက်ကြီး ၁၂၀ မမ ကို အင်းပရိကျေးရွာသို့ ၄ လုံး ပစ်ခတ်ခဲ့ရာ ထိုပစ်ခတ်မှုကြောင့် အင်းပရိကျေးရွာမှ တီးခေါမဲ၊ ညားဝါးရှီး၏ နေအိမ်ကို ထိမှန်ပျက်စီးခဲ့ရကြောင်း၊ ခိုသေစိုးစခန်းမှ အကြမ်းဖက် စစ်ကောင်စီတပ်က မူသယ် ကျေးရွာတွင်းကို လက်နက်ကြီး ၁၂၀ မမ ၁၅ လုံး ပစ်ခတ်ခဲ့သောကြောင့် မူသယ်ကျေးရွာမှ နော်ငြင်းလေ၏ နေအိမ် ထိမှန်ပြီး မီးလောင်ပြာကျခဲ့ကြောင်း သိရသည်။"]
https://yktnews.com/2023/08/120017/	ကျောက်ကြီးတွင် တိုက်ပွဲဖြစ်ပွားပြီး စစ်သား ၃ ဦးသေဆုံး၊ ဖြူးတွင် စစ်သားများ နေထိုင်သော နေအိမ်ကို ဒရုန်းဖြင့် ဗုံးကျဲ တိုက်ခိုက်မှု ၁ ဦးသေဆုံး	["ကျောက်ကြီးတွင် တိုက်ပွဲဖြစ်ပွားပြီး စစ်သား ၃ ဦးသေဆုံး၊ ဖြူးတွင် စစ်သားများ နေထိုင်သော နေအိမ်ကို ဒရုန်းဖြင့် ဗုံးကျဲ တိုက်ခိုက်မှု ၁ ဦးသေဆုံး", "ရန်ကုန်၊ သြဂုတ် ၂၇", "ပဲခူးတိုင်း၊ ကျောက်ကြီးမြို့နယ်တွင် တိုက်ပွဲဖြစ်ပွားပြီး စစ်သား ၃ ဦးသေဆုံးကြောင်း NUG ကာကွယ်ရေးဝန်ကြီးဌာနက ထုတ်ပြန်ထားသည်။", "ဩဂုတ်လ ၂၅ ရက်နေ့၊ ည ၈ နာရီ ၄၅ မိနစ်ခန့်မှ ၉ နာရီ ၁၅ မိနစ်ထိ ကျောက်ကြီးမြို့နယ်၊ အုတ်ဖြတ်တံတားအရှေ့ဘက်ခြမ်းကို ပြည်သူကာကွယ်ရေး တပ်မတော် (PDF) အထူး ကွန်မန်ဒို တပ်ရင်း ရိုးမစစ်ကြောင်း ၂ ၊ KNLA နှင့် ပကဖ ပူးပေါင်းအဖွဲ့တို့ နယ်မြေရှင်းလင်းစဥ် ထိတွေ့ တိုက်ပွဲဖြစ်ပွားပြီး စစ်သား ၃ ဦးသေဆုံးခဲ့ကြောင်း သိရသည်။", "ထို့ပြင် ပဲခူးတိုင်း၊ ဖြူးမြို့နယ်တွင် စစ်သားများ နေထိုင်သော နေအိမ်ကို ဒရုန်းဖြင့် ဗုံးကျဲ တိုက်ခိုက်ရာ စစ်တပ်ဘက်မှ အရာရှိ ၁ ဦးသေဆုံးခဲ့ကြောင်း NUG ကာကွယ်ရေးဝန်ကြီးဌာနမှ သိရသည်။", "ဩဂုတ်လ ၂၅ ရက်နေ့ မွန်းလွဲ ၁ နာရီ ၃၅ မိနစ်ခန့်တွင် ဖြူးမြို့နယ်၊ အုတ်ဖြတ်ကျေးရွာရှိ အကြမ်းဖက် စစ်သားများ နေထိုင်သော နေအိမ်ကို ပြည်သူကာကွယ်ရေးတပ်မတော်၊ အထူးကွန်မန်ဒိုတပ်ရင်း ရိုးမစစ်ကြောင်း ၂ နှင့် KNLA ဒရုန်း ပူးပေါင်းအဖွဲ့က ၆၀ မမ ဗုံးသီးဖြင့် ကျဲချတိုက်ခိုက်ခဲ့ရာ စစ်ဗိုလ် ၁ ဦးသေဆုံးခဲ့ပြီး ၃ ဦး ပြင်းထန်ဒဏ်ရာများရရှိခဲ့ကြောင်း သိရှိရသည်။"]
https://yktnews.com/2023/01/79705/	ကျောက်ကြီးတွင် မိုင်းရှင်းနေသည့် စစ်သားများကို ဖောက်ခွဲ တိုက်ခိုက်မှု ၃ ဦးသေဆုံး၊ ဒီပဲယင်းနှင့် အင်းတော်တွင် စစ်တပ် ကင်းစခန်းနှင့် ရဲကားများကို မိုင်းဆွဲ တိုက်ခိုက်	["ကျောက်ကြီးတွင် မိုင်းရှင်းနေသည့် စစ်သားများကို ဖောက်ခွဲ တိုက်ခိုက်မှု ၃ ဦးသေဆုံး၊ ဒီပဲယင်းနှင့် အင်းတော်တွင် စစ်တပ် ကင်းစခန်းနှင့် ရဲကားများကို မိုင်းဆွဲ တိုက်ခိုက်", "ရန်ကုန်၊ ဇန်နဝါရီ ၇", "ပဲခူတိုင်း၊ ကျောက်ကြီးမြို့နယ် သဲကုန်းကျေးရွာနှင့် ညောင်ကုန်းကျေးရွာအကြားတွင် ယနေ့ ဇန်နဝါရီလ ၇ ရက် နံနက် ၈ နာရီခန့်က မိုင်းရှင်းနေသော အကြမ်းဖက်စစ်သားများမိုင်းပေါက်ကွဲပြီး ၃ ဦးသေဆုံးကာ ၆ ဦးဒဏ်ရာရရှိခဲ့ကြောင်း Bago Region PDF မှတာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ကျောက်ကြီးမြို့နယ်၊ သဲကုန်းကျေးရွာနှင့် ညောင်ကုန်းကျေးရွာကြား နတ်သံကွင်း-ကျောက်ကြီးလမ်းမ ပေါ်၌ အကြမ်းဖက်စစ်ကောင်စီတပ်သားများကို ဖောက်ခွဲတိုက်ခိုက်ရန် PDF တပ်ဖွဲ့မှ ထောင်ထားသည့် မိုင်း များကို အကြမ်းဖက်စစ်တပ်မှ လာရောက်ရှင်းလင်းစဉ်ပေါက်ကွဲခဲ့ခြင်းဖြစ်ကြောင်း သိရသည်။", "“မုန်းအခြေစိုက် ခမရ ၅၉၉ တပ်ကလို့ သိရတယ်၊ မိုင်းရှင်းနေတုန်းထပေါက်တာ၊ ၃ ဦးသေတယ်၊ ၆ ဦး အပြင်းအထန်ဒဏ်ရာရတယ်၊ နောက်ဆက်တွဲတော့ မသိရသေးဘူး” ဟု Bago Region PDF မှ တာဝန်ရှိ သူတစ်ဦးက ပြောကြားသည်။", "အဆိုပါမိုင်းထောင်ထားမှုကို ပဲခူးခရိုင် PDF တပ်ရင်း ၃၇၀၂ ၊တပ်ခွဲ ၂ မှ တော်လှန်ရေးတပ်ဖွဲ့ဝင်များနှင့် ပူးပေါင်းအဖွဲ့မှ လုပ်ဆောင်ခဲ့ခြင်းဖြစ်ပြီး အကြမ်းဖက်စစ်ကောင်စီယာဉ်တန်းကို တိုက်ခိုက်ရန် ရည်ရွယ် ခဲ့ကြောင်း၊ ဒဏ်ရာအပြင်းအထန်ရရှိသွားသော အကြမ်းဖက်စစ်သားများ၏ နောက်ဆက်တွဲအခြေအနေ ကို ထပ်မံအတည်ပြုစုံစမ်းလျက်ရှိကြောင်း သိရသည်။", "ထို့ပြင် စစ်ကိုင်းတိုင်း၊ ဒီပဲယင်းမြို့ရှိ အကြမ်းဖက်စစ်ကောင်စီ ကင်းစခန်းဂိတ်ကို ဝင်ရောက်ပစ်ခတ်တိုက်ခိုက်ခဲ့ ရာ အကြမ်းဖက်စစ်သား ၇ ဦးအပြင်းအထန်ဒဏ်ရာရရှိခဲ့ကြောင်း DRPA တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ ဇန်နဝါရီလ ၆ ရက် ညနေ ၅ နာရီခန့်က ဒီပဲယင်းမြို့အနောက်ခြမ်းရှိ အဆိုပါကင်းဂိတ်စခန်း ရှေ့ထွက်နေသော အကြမ်းဖက်စစ်သား ၂ ဦး အား ပြည်သူ့ကာကွယ်ရေးတပ်ဖွဲ့များမှ ပစ်ခတ်တိုက်ခိုက် ခဲ့ရာ လဲကျသွားပြီး အပြန်အလှန်ပစ်ခတ်တိုက်ပွဲဖြစ်ခဲ့ကြောင်း သိရသည်။", "“အဲဒီဂိတ်မှာ စစ်ခွေး ၁၀ ကောင်လောက်ပဲရှိပါတယ်။ အပြင်းအထန်ဒဏ်ရာရပြီး လဲကျသွားတာတော့ မျက်မြင်အတည်ပြုနိုင်ခဲ့တယ်၊ သေမသေတော့ မသိရသေးဘူး။ ပြည်သူတွေကို ဒုက္ခပေးနေတဲ့ ဂိတ် တစ်ခုပါ” ဟု DRPA တပ်ဖွဲ့မှ တာဝန်ရှိသူတစ်ဦးက ပြောဆိုသည်။", "ယင်းအကြမ်းဖက်စစ်ကောင်စီကင်းဂိတ်သည် ခရီးသွားပြည်သူလူထုကို အမျိုးမျိုးအကြောင်းပြကာ ခြိမ်း ခြောက်ငွေကောက်ခံမှုများကို ကျူးလွန်လေ့ရှိကြောင်း၊ အာဏာရှင်တော်လှန်ရေး ပြည်သူ့တပ်မတော် -DRPA တပ်ဖွဲ့မှ နယ်မြေခံ ဒီပဲယင်းပကဖအဖွဲ့နှင့်ပူပေါင်းကာ တိုက်ခိုက်ခဲ့ခြင်းဖြစ်ကြောင်းသိရသည်။", "အလားတူ စစ်ကိုင်းတိုင်း၊ အင်းတော်မြို့၊ အကြမ်းဖက်စစ်ကောင်စီလက်အောက်ခံ ရဲကားတစ်စီးကို မို်ငးဆွဲ တိုက် ခိုက်ခဲ့ရာ ရဲ ၄ ဦးထိခိုက်ဒဏ်ရာရရှိခဲ့ကြောင်း Indaw Revolution –IR ထံမှ သိရသည်။", "ယနေ့ ဇန်နဝါရီလ ၇ ရက် နံနက် ၇ နာရီခန့်က အင်းတော်မြို့၊ ပညာရေးမှူးရုံးအနီးရှိ ရဲစစ်ဆေးရေးဂိတ် ကိုလာသော ကားတစ်စီးကို မြို့ပြပြောက်ကျားတပ်ဖွဲ့တစ်ခုမှ မိုင်းဆွဲတိုက်ခိုက်ခဲ့ရာ ရဲ ၄ ဦးထိခိုက်ဒဏ် ရာရရှိခဲ့ပြီး တစ်ဦးမှာ အပြင်းအထန်ဒဏ်ရာရရှိခဲ့ကြောင်း သိရသည်။", "အဆိုပါတိုက်ခိုက်မှုကြောင့် ဒဏ်ရာရရှိသော ရဲတစ်ဦးမှ အသက်အန္တရာယ် စိုးရိမ်ရသဖြင့် အကြမ်းဖက် စစ်တပ် ရိက္ခာကုန်းအဖြစ် နေရာယူထားသည့် ဂျပန်မြေအောက် ဆေရုံးဟောင်း( Worls War II CaVe) တွင် ဆေးကုသမှုခံယူနေကြောင်း၊ ပျက်စီးသွားသော ကားကို သစ်တောရုံးဝန်းထဲတွင် ရပ်ထားကြောင်း သိရသည်။", "မိုင်းဆွဲတိုက်ခိုက်မှုကြောင့် အကြမ်းဖက်စစ်သား၊ ရဲများများမှ လက်နက်ကြီးများဖြင့် ရမ်းသမ်းပစ်ခတ်နေ ပြီး လမ်းသွားလမ်းလာ ကား၊ ဆိုင်ကယ်များကိုလည်း တားဆီးစစ်ဆေးနေကြောင်း သိရသည်။"]
https://yktnews.com/2024/09/184541/	ကျောက်ကြီးတွင် ရေတာတမံများကျိုးခြင်း နှင့် နေ့စဉ်မပြတ် မိုးရွာသွန်းမှုကြောင့် ကျေးရွာတွင် ရေကြီးရေလျှံမူများဖြစ်ပေါ်နေပြီး ပြည်သူ ၂ ဦးသေဆုံးကာ လူပေါင်း ၂ သိန်းနီးပါး ရေဘေးသင့်	["ကျောက်ကြီးတွင် ရေတာတမံများကျိုးခြင်း နှင့် နေ့စဉ်မပြတ် မိုးရွာသွန်းမှုကြောင့် ကျေးရွာတွင် ရေကြီးရေလျှံမူများဖြစ်ပေါ်နေပြီး ပြည်သူ ၂ ဦးသေဆုံးကာ လူပေါင်း ၂ သိန်းနီးပါး ရေဘေးသင့်", "ရန်ကုန်၊ စက်တင်ဘာ ၂၂", "ပဲခူးတိုင်း၊ ကျောက်ကြီးမြို့နယ်တွင် မြန်မာပြည်အထက်ပိုင်းမှ ရေတာတမံများကျိုးခြင်း နှင့် နေ့စဉ်မပြတ် မိုးရွာသွန်းမှုကြောင့် ကျေးရွာအတွင်း ရေကြီးရေလျှံမူများဖြစ်ပေါ်နေကြောင်း KNU က သတင်းထုတ်ပြန်သည်။", "စက်တင်ဘာလ ၁၀ ရက်နေ့မှ ယနေ့အချိန်အထိ မိုးသည်းထန်စွာ ရွာသွန်းပြီး မြန်မာပြည် အထက်ပိုင်းမှ ရေတာတမံများကျိုးခြင်း တို့ကြောင့် ကျေးရွာအ တွင်း ရေကြီးရေလျှံမှုများ ဖြစ်ပေါ် လျက်ရှိကြောင်း၊ ခလယ်လွီထူခရိုင် အတွင်း လယ်ဒိုမြို့နယ်၊မူးမြို့နယ်နှင့်ဆောထိမြို့နယ် စုစုပေါင်း နယ်မြေ ၃ ခု အတွင်း မိုးသည်းထန်စွာရွာသွန်းမှုနှင့် မြန်မာပြည်အထက်ပိုင်းမှ ရေတာတမံများကျိုးခြင်း ကြောင့် ကျေးရွာများရေကြီးရေလျှံမှုများဖြစ်ပေါ်ကာကျေးရွာပေါင်း ၂၈၉ ရွာ၊ အိမ်ခြေ ၃၂၂၄၆ လုံး၊ လူဦးရေ ၁၆၈,၄၂၇ ဦးရေဘေးသင့်နေရကြောင်း သိရှိရသည်။", "လွန်ခဲ့သည့် လအတွင်းမိုးများသည်းထန်စွာရွာသွန်းမှုကြောင့် ကျေးရွာအတွင်းရေကြီးရေလျှံမှုများ ဖြစ်ပေါ်လျက်ကာ စပါးများရေလွှမ်းကာ ပျက်စီးခြင်းနှင့်ကျန်ရှိနေသောစပါးပင် များ ပိုးကျခြင်းများ ရင်ဆိုင် ကြုံတွေ့ ခဲ့ရကြောင်း၊ ယခုဒုတိယအကြိမ်ရေကြီးရေလျှံမှုများနှင့်ဆည်တာတမံများကျိုးပျက်ခြင်းတို့ကြောင့်နယ်မြေ ၃ ခုအတွင်းရှိကျေးရွာများမှကျန်ရှိသောစပါးပင်များရေထပ်မံလွှမ်းမိုးကာကျေးရွာအတွင်းရှိနေထိုင်သော ပြည်သူလူထုများ၊စစ်ဘေးရှောင်ပြည်သူများနှင့် တိရစ္ဆာန်များအတွက် နေရာအခက်အခဲနှင့် စားဝတ်နေရေးအ ခက်အခဲများစွာကြုံတွေ့နေရပြီး ဒုတိယအကြိမ် ရေကြီးမှုကြောင့် ပြည်သူ ၂ ဦး သေဆုံးခဲ့ရကြောင်း သိရှိရသည်။", "ထိုကဲ့သို့အခက်အခဲကြုံတွေ့နေရသော ကျေးရွာ များကို ကရင်အရေးပေါ်ကူညီကယ်ဆယ်ရေးကော်မတီနှင့်အဖွဲ့သားများက လှေများဖြင့် အမြင့်ပိုင်း နေရာများသို့ပို့ဆောင်ခြင်း၊အရေးပေါ်အကူအညီများထောက်ပံပေးခြင်းများ ပြုလုပ်ခဲ့သော်လည်း လုံလောက်မှုမရှိဘဲ အရေးပေါ်အကူအညီများနှင့်ဆေးဝါးများလိုအပ်လျက်ရှိကြောင်း သိရှိရသည်။"]
https://yktnews.com/2025/03/206752/	ကျောက်ကြီးနှင့် မူးမြို့နယ်တို့တွင် စစ်တပ်က လေကြောင်းဖြင့် ဗုံးကျဲပစ်ခတ်မှု ပြည်သူ ၃ ဦး သေဆုံးပြီး ၂ ဦးဒဏ်ရာရ	["ကျောက်ကြီးနှင့် မူးမြို့နယ်တို့တွင် စစ်တပ်က လေကြောင်းဖြင့် ဗုံးကျဲပစ်ခတ်မှု ပြည်သူ ၃ ဦး သေဆုံးပြီး ၂ ဦးဒဏ်ရာရ", "ရန်ကုန်၊ မတ် ၈", "ပဲခူးတိုင်းကျောက်ကြီးမြို့နယ်နှင့် မူးမြို့နယ်တို့တွင် အကြမ်းဖက် စစ်ကောင်စီတပ်၏ လေကြောင်းတိုက်ခိုက်မှုကြောင့် အပြစ်မဲ့အရပ်သားပြည်သူ ၃ ဦး သေဆုံးခဲ့ပြီး ၂ ဦး ထိခိုက်ဒဏ်ရာရရှိကာ နေအိမ် ၈ လုံး ထိမှန် ပျက်စီးခဲ့ကြောင်း KNU ဗဟိုက သတင်းထုတ်ပြန်သည်။", "မတ်လ ၆ ရက်နေ့ နံနက် ၂ နာရီခန့်အချိန် မူးမြို့နယ်၊ ကျောက်ကြီးပေါက် ကျေးရွာအတွင်းသို့ တောင်ငူ လေ တပ်မှ တက်လာသော ဂျက်ဖိုက်တာ ၁ စီးဖြင့် ဗုံးကျဲတိုက်ခိုက်ခဲ့ရာ အသက် ၆၃ နှစ် ဒေါ်ထွေး သေ ဆုံးခဲ့ပြီး အသက် ၁၅ နှစ်အရွယ် မဝင်းဝင်းအေးနှင့် အသက် ၂၄ နှစ်အရွယ် မဖြိုးရတနာအောင်တို့ ၂ ဦး ထိခိုက်ဒဏ်ရာရရှိခဲ့ကာ နေအိမ် ၁ လုံးလည်း ထိခိုက်ပျက်စီးခဲ့ကြောင်း သိရသည်။", "ထို့အတူ နံနက် ၂ နာရီ ၅ မိနစ်တွင် မူးမြို့နယ်၊ မကျည်းတောကျေးရွာအတွင်းသို့ အကြမ်းဖက် စစ် ကောင်စီတပ်က ထပ်မံ၍ ဗုံးကျဲ တိုက်ခိုက်ခဲ့ရာ အသက် ၅၃ နှစ်အရွယ် မခိုင်ဦး ၊ အသက် ၅၅ နှစ် အရွယ် ဦးအောင်မြင့်အေးတို့ ထိခိုက်သေဆုံးခဲ့ပြီး နေအိမ် ၆ လုံးထိမှန်ပျက်စီးခဲ့ကာ နေအိမ် ၁ လုံးမှာ မီး လောင်ပြာကျခဲ့ကြောင်း၊ အလားတူ နံနက် ၂ နာရီ ၁၅ မိနစ်တွင်လည်း အကြမ်းဖက်စစ်ကောင်စီတပ်က ရော့ကတ်ဖြင့် ထပ်မံ ပစ်ခတ်တိုက်ခိုက်ခဲ့ကြောင်း သိရသည်။", "မတ်လ ၅ ရက်နေ့ ညနေ ၆ နာရီ ၄၆ မိနစ်အချိန် ကျောက်ကြီးမြို့နယ်၊ အင်းနက်အကျေးရွာအ တွင်းသို့ အကြမ်း ဖက် စစ်ကောင်စီ၏ လေတပ်က ဗုံးကျဲတိုက်ခိုက်ခဲ့ရာ ထိခိုက်ပျက်စီးမှု မရှိခဲ့ကြောင်း၊ မတ်လ ၆ ရက်နေ့ ည ၈ နာရီ ၅၃ မိနစ်အချိန် ကျောက်ကြီးမြို့နယ်၊ တရေးစီလော်(နရွဲပင်) ကျေးရွာတွင်းသို့ ထပ်မံ ဗုံး ကျဲတိုက်ခိုက်ခဲ့ရာ နေအိမ် ၁ လုံးထိမှန်ပျက်စီးခဲ့ကြောင်း KNU ဗဟိုက ထုတ်ပြန်ထားသည်။", "ဓာတ်ပုံ − အာဏာသိမ်း အကြမ်းဖက်စစ်ကောင်စီတပ်၏ လေကြောင်းတိုက်ခိုက်မှုကြောင့် ထိခိုက် ပျက်စီး သေဆုံးရမှုများ။"]
https://yktnews.com/2025/04/211889/	ကျောက်ကြီးနှင့် မူးမြို့နယ်တို့တွင် စစ်တပ်က လေယာဉ်ဖြင့် ဗုံးကျဲပြီး လက်နက်ကြီးဖြင့် တိုက်ခိုက်မှုကြောင့် ပြည်သူ ၁ ဦးသေဆုံး	["ကျောက်ကြီးနှင့် မူးမြို့နယ်တို့တွင် စစ်တပ်က လေယာဉ်ဖြင့် ဗုံးကျဲပြီး လက်နက်ကြီးဖြင့် တိုက်ခိုက်မှုကြောင့် ပြည်သူ ၁ ဦးသေဆုံး", "ရန်ကုန်၊ ဧပြီ ၂၀", "ကရင်အမျိုးသားအစည်းအရုံး-KNU နယ်မြေ ကျောက်ကြီး နှင့် မူးမြို့နယ်တို့တွင် အကြမ်းဖက်စစ်ကောင်စီတပ်က လေကြောင်း၊ လက်နက်ကြီးတို့ဖြင့် တိုက်ခိုက်မှုကြောင့် အရပ်သား ပြည်သူ ၁ ဦးသေဆုံးခဲ့ပြီး နေအိမ် ၇ လုံးပျက်စီးခဲ့ကြောင်း KNU ဗဟိုက သတင်းထုတ်ပြန်သည်။", "ဧပြီလ ၁၈ ရက်နေ့ နံနက် ၉ နာရီ ၆ မိနစ်အချိန် KNU−လယ်ဒို မြို့နယ် စီမံအုပ်ချုပ်မှုနယ်မြေတွင်းရှိ အကြမ်းဖက်စစ်ကောင်စီ၏ ခလရ ၂၆၄ တပ်က ၁၂၀ မမ လက်နက်ကြီး ၂ လုံးကို ရေတွင်းကုန်းကျေးရွာ အတွင်းသို့ ပစ်ခတ်ခဲ့ရာ အသက် ၄၃ နှစ်အရွယ် စောမျိုးသန့် သေဆုံးခဲ့ပြီး နေအိမ် ၆ လုံး၊ ဆိုင် ကယ် ၂ စီးနှင့် ထော်လာဂျီ ၁ စီးတို့ ထိမှန် ပျက်စီးခဲ့ကြောင်း သိရသည်။", "ထို့အပြင် ဧပြီလ ၁၈ ရက်နေ့ နံနက် ၉ နာရီ ၅ မိနစ်အချိန် အကြမ်းဖက်စစ်ကောင်စီလေတပ်က ဂျက်ဖိုက် တာ တစ်စီးဖြင့် နိုဂေါ်ကျေးရွာဘေးအတွင်းသို့ ဗုံးကျဲ ပစ်ခတ်ခဲ့ရာ ဝက်တစ်ကောင်သေဆုံးပြီး နွား ၂ ကောင် ထိမှန်ဒဏ်ရာရရှိခဲ့ကြောင်း သိရသည်။", "ဧပြီလ ၁၆ ရက်နေ့ နံနက် ၈ နာရီ ၃၀ မိနစ်အချိန် ကလည်း ကေအဲန်ယူ−မူးမြို့နယ်တွင်းရှိ အကြမ်းဖက်စစ် ကောင်စီ၏ ခမရ−၃၅၁ တပ်ရင်းက ထွနီကုန်းကျေးရွာထဲသို့ လက်နက်ကြီး ၁ လုံး ပစ်ခတ်ခဲ့ရာ နေအိမ် ၁ လုံး ထိမှန် ပျက်စီးခဲ့ကြောင်း သိရသည်။", "အာဏာသိမ်အကြမ်းဖက်စစ်ကောင်စီတပ်များ၏ အကြမ်းဖက်လုပ်ရပ်များကြောင့် ခလယ်လွီထူခရိုင် အတွင်းနေ အပြစ်မဲ့အရပ်သား ပြည်သူပိုင်ပစ္စည်းများနှင့်နေအိမ်များ များစွာထိခိုက်ပျက်စီးဆုံးရှုံးနေရ ပြီး ပြည်သူလူထုများအနေဖြင့်လည်း စိုးရိမ်ကြောက်ရွံ့မှု များစွာဖြင့် အသက်ရှင် နေထိုင် နေကြရ ကြောင်း KNU ဗဟို ထုတ်ပြန်ထားသည်။"]
https://yktnews.com/2023/02/89993/	ကျောက်ကြီးမြို့နယ် မုန်းအုပ်စုရှိ ညောင်ပင်သာကျေးရွာကို စစ်တပ်က လက်နက်ကြီးများဖြင့် ပစ်ခတ်ဝင်ရောက်စီးနင်းပြီး ဦးကျော်မိုးဝင်း နှင့် ဦးကြာပေါ်တို့ကို ပစ်သတ်	["ကျောက်ကြီးမြို့နယ် မုန်းအုပ်စုရှိ ညောင်ပင်သာကျေးရွာကို စစ်တပ်က လက်နက်ကြီးများဖြင့် ပစ်ခတ်ဝင်ရောက်စီးနင်းပြီး ဦးကျော်မိုးဝင်း နှင့် ဦးကြာပေါ်တို့ကို ပစ်သတ်", "ရန်ကုန်၊ ဖေဖော်ဝါရီ ၂၈", "ပဲခူးတိုင်း၊ ကျောက်ကြီးမြို့နယ် မုန်းအုပ်စုရှိ ညောင် ပင်သာကျေးရွာကို စစ်တပ်က လက်နက်ကြီးများဖြင့် ပစ်ခတ်ဝင်ရောက်စီးနင်းပြီး ဦးကျော်မိုးဝင်း နှင့် ဦးကြာပေါ်တို့ကို ပစ်သတ် သွားကြောင်း ဒေသပြည်သူများထံမှ သိရှိရသည်။", "ဖေဖော်ဝါရီလ ၂၅ ရက်နေ့မှ စ၍ စစ်တပ်က ညောင်ပင်သာ ကျေးရွာအတွင်းသို့ ဝင်ရောက်၍ လက်နက်ကြီးဖြင့် ပစ်ခတ်သောကြောင့် နေအိမ် ၄ လုံးလက်နက်ကြီး ထိမှန်ပျက်စီးသွားခဲ့ကြောင်း၊ စစ်တပ်က ပြည်သူ ၂ ဦး ရွာအတွင်းတွင် ပစ်ခတ်၍ သေဆုံးသွားကြောင်း၊ စစ်တပ်နှင့်ပြည်သူ့ကာကွယ်ရေးတပ်များအကြားတွင်လည်း တိုက်ပွဲများဖြစ် ပွားနေကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့ ပြောကြားသည်။", "စစ်တပ်က ရွာထဲသို့ လက်နက်ကြီးများဖြင့် ပစ်ခတ်သည့်အတွက် ပြည်သူထောင်သောင်းကျော် ထွက်ပြေးပုန်းရှောင်နေကြရကြောင်း၊ လက်ရှိ စစ်ဘေးရှောင်ပြည်သူများ ထွက်ပြေးနေရသည်မှာ ၄ ရက်ခန့်ရှိလာပြီဖြစ်ကြောင်း၊ စစ် တပ်က ကျေးရွာအတွင်းရှိ နေအိမ်များသို့လည်း ‌ဖောက်ထွင်း၍ ပြည်သူပိုင်ပစ္စည်များကို ခိုးယူ မွှေနှောက်ယူခြင်း၊ ကြက်ဝက်များကို သတ်သွားကြောင်း ဒေသခံများထံမှ သိရှိရသည်။", "” ကျနော့်အိမ်မှာရှိတဲ့ လက်စွပ် ဆွဲကြိုးတွေပါ ယူသွားကြတယ်။ ပြည်သူတစ်ဦး ကျည်ထိမှန် ဆေးရုံရောက်တယ်။ နောက်ပြည်သူ ၂ ဦး အိမ်ထဲမှာ အသတ်ခံရတယ်။ အလောင်းမကောက်ရသေးဘူး။ ကျည်ထိတာ မတင်တင်ညိုလို့ ခေါ်ပါတယ်။ အသတ်ခံရတာက မနေ့ည (ဖေဖော်ဝါရီ ၂၇) ရက်နေ့ကပါ။ အသက်ခံရတဲ့ အမျိုးသားနှစ်ယောက်ရဲ့ နာမည်က ကျော်မိုးဝင်းနဲ့ ကြာပေါ်လို့ ခေါ်ကြတယ်။ အိမ်ထဲမှာအသတ်ခံရတာ” ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ဆက်လက်ပြောဆိုသည်။", "လက်ရှိအချိန်တွင် စစ်တပ်က ညောင်ပင်သာရွာရှိ စာသင်ကျောင်းထဲတွင် အင်အား ၅၀ ခန့်ဖြင့် တပ်စွဲထားကြောင်း ဒေသခံများထံမှ သိရှိရသည်။", "” နေ့တိုင်း ပစ်နေတာ။ အခုတောင် ပစ်နေတုန်းပါခင်ဗျာ။ အသတ်ခံရတာ မနေ့ညက ညောင်ပင်သာကပဲ။ အမျိုးသား နှစ်ယောက်။ အခြားရွာတွေဘက်ကတော့ အသေအပျောက် မသိရသေးဘူး။ ဘယ်မှလည်း မထွက်ရဲဘူး။ ကျေးရွာ ၆ ရွာ ပြည်သူတွေ စစ်ဘေးရှောင်နေရတယ်” ဟု ဒေသခံတစ်ဦးက ရန်ကုန်ခေတ်သစ် သတင်းဌာနသို့ ပြောကြားသည်။", "အကြမ်းဖက်စစ်တပ်က လက်နက်ကြီးများနှင့် ပစ်ခတ်နေသည့်အတွက် ထွက်ပြေး ပုန်းရှောင်နေကြရသည့် ကျေးရွာများမှာ ညောင်ပင်သာရွာ၊ တောပုရွာ၊ တလိုင်းအိုင်ရွာ၊ ယောက်သဝရွာ၊ မဲဖလံရွာ၊ ဆင်ဆိပ်ရွာ ‌စသည့် ကျေးရွာ ၆ ရွာမှ ပြည်သူများ ထွက်ပြေးပုန်းရှောင်နေကြရခြင်းဖြစ်ကြောင်း သိရှိရသည်။"]
https://yktnews.com/2024/01/142651/	ကျောက်ကြီးမြို့နယ်တွင် စစ်တပ်က ကျေးရွာများကို လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရပြီး နေအိမ် ၁ လုံး ပျက်စီး	["ကျောက်ကြီးမြို့နယ်တွင် စစ်တပ်က ကျေးရွာများကို လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရပြီး နေအိမ် ၁ လုံး ပျက်စီး", "ရန်ကုန်၊ ဇန်နဝါရီ ၃၀", "ပဲခူးတိုင်း၊ ညောင်လေးပင် (ခလယ်လွီထူ) ခရိုင်၊ လယ်ဒို (ကျောက်ကြီး) မြို့နယ်တွင် အကြမ်းဖက် စစ်တပ်က ကျေးရွာများကို လက်နက်ကြီးဖြင့် ပစ်ခတ်ခြင်းကြောင့် ပြည်သူ ၂ ဦး ဒဏ်ရာရပြီး နေအိမ် ၁ လုံး ပျက်စီး ခဲ့ကြောင်း KNU ဗဟိုက သတင်းထုတ်ပြန်ထားသည်။", "ဇန်နဝါရီလ ၂၆ ရက်နေ့က အကြမ်းဖက် စစ်ကောင်စီတပ် ခမရ−၂၆၄ တပ်ရင်းမှ နတ်သံကွင်းမြို့သို့ ဟောင်ဝစ်ဇာ ၁၂၂ မမ ၁ လုံး၊ ၁၅၅ မမ ၁ လုံး၊ ကော်သာစေးကျေးရွာသို့ ၁၅၅ မမ ၃ လုံး၊ တောင်ခင် ကျေးရွာသို့ လက်နက်ကြီး ၁၂၀ မမ ၈ လုံး စုစုပေါင်း ၁၃ လုံးပစ်ခတ်ခဲ့ကြောင်း သိရသည်။", "အလားတူ ဇန်နဝါရီလ ၂၇ ရက်နေ့တွင် ကြိတ်ကွင်းကျေးရွာသို့ လက်နက်ကြီး ၈၁ မမ ၄ လုံး၊ ထိုးဝါး စိုက် ကျေးရွာသို့ ဟောင်ဝစ်ဇာ ၁၅၅ မမ ၃ လုံး စုစုပေါင်း ၇ လုံးပစ်ခတ်ခဲ့ရာ ထိုးဝါးစိုက်ကျေးရွာမှ အသက် ၅၅ နှစ်အရွယ် တီးရွှေဘ နှင့် အသက် ၃၅ နှစ်အရွယ် ဝေဝေလတ် တို့ လက်နက်ကြီး ကျည်စ ထိမှန် ဒဏ်ရာ ရရှိကာ နေအိမ်တစ်လုံး ပျက်စီးခဲ့ကြောင်း သိရသည်။", "ထို့ပြင် ဇန်နဝါရီလ ၂၈ ရက်နေ့တွင် ခင်တန်းကျေးရွာသို့ လက်နက်ကြီး ၁၂၀ မမ ၁ လုံး၊ ဘုရားဇီး ကုန်း ကျေးရွာသို့ လက်နက်ကြီး ၈၁ မမ ၃ လုံး စုစုပေါင်း ၄ လုံး ထပ်မံ ပစ်ခတ်ခဲ့ကြောင်း သိရသည်။"]
https://yktnews.com/2024/01/140713/	ကျောက်ကြီးမြို့နယ်တွင် စစ်တပ်က ပြည်သူ ၄ ဦးကို ဖမ်းဆီး သတ်ဖြတ်ပြီး ကျေးရွာများကို လက်နက်ကြီးဖြင့် ပစ်ခတ်မှု ပြည်သူ ၂ ဦးသေဆုံး၊ ကျိုက်ထိုမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရ	["ကျောက်ကြီးမြို့နယ်တွင် စစ်တပ်က ပြည်သူ ၄ ဦးကို ဖမ်းဆီး သတ်ဖြတ်ပြီး ကျေးရွာများကို လက်နက်ကြီးဖြင့် ပစ်ခတ်မှု ပြည်သူ ၂ ဦးသေဆုံး၊ ကျိုက်ထိုမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရ", "ရန်ကုန်၊ ဇန်နဝါရီ ၁၈", "ပဲခူးတိုင်း၊ ကျောက်ကြီးမြို့နယ်တွင် အကြမ်းဖက် စစ်တပ်က ပြည်သူ ၄ ဦးကို ဖမ်းဆီး သတ်ဖြတ်ပြီး ကျေးရွာများကို လက်နက်ကြီးဖြင့် ပစ်ခတ်မှု ပြည်သူ ၂ ဦးသေဆုံးခဲ့ကြောင်း KNU ဗဟိုက ထုတ်ပြန်ထားသည်။", "ဇန်နဝါရီလ ၁၄ ရက်နေ့ ညနေ ၆ နာရီ အချိန်ခန့်တွင် အကြမ်းဖက် စစ်တပ်၏ ပိန်းဇလုပ်အခြေစိုက် ခလရ-၂၆၄ တပ်ရင်းမှ အကြမ်းဖက် စစ်ကောင်စီ တပ်သားများက ၁၂၀ မမ လက်နက်ကြီးများဖြင့် ဖိုးတကျေးရွာကို ၄ လုံး ပစ်ခဲ့ကြောင်း၊ ဇန်နဝါရီလ ၁၅ ရက်နေ့ ည ၈ နာရီခန့်တွင် ငဖယ်အင်းကျေးရွာကို ၁ လုံး၊ နတ်သံကွင်းမှ အကြမ်းဖက် စစ်ကောင်စီ တပ်သားများကလည်း ဖိုးတကျေးရွာကို ၈၁ မမ လက်နက်ကြီး ၁ လုံးနှင့် ည ၉ နာရီခန့်တွင် ခလရ-၂၆၄ တပ်ရင်းက အလယ်ကျေးရွာကို ၁၂၀ မမ လက်နက်ကြီး ၂ လုံး စုစုပေါင်း ၈ လုံး ပစ်ခတ်ခဲ့ကြောင်း သိရသည်။", "ဇန်နဝါရီလ ၁၆ ရက်နေ့ ညနေ ၃ နာရီအချိန်ခန့်တွင် အကြမ်းဖက် စစ်တပ်က လေယာဉ်ဖြင့် ဘောကထာစခန်းကို အထုပ် ၂ ထုပ် ပစ်ချခဲ့ပြီး အကြမ်းဖက် စစ်ကောင်စီ တပ်သားများကလည်း အနန်းဘော်ကျေးရွာကို ဝင်ရောက်စီးနင်းကာ အနန်းဘော်ကျေးရွာမှ မောင်ဇော်မင်းသိန်း၊ ဖိုးဇော်နှင့် အမည်မသိ ပြည်သူ ၂ ဦးကို ဖမ်ဆီး သတ်ဖြတ်ခဲ့ပြီး ရွှေဝါတပ်ရင်းမှ အနန်းဘော်ကျေးရွာကို လက်နက်ကြီးများဖြင့် ပစ်ခတ်ခဲ့သောကြောင့် ဒေါ်မာမာဦး ၃၂ နှစ်နှင့် မောင်စိုးအောင် ၃၅ နှစ် တို့ လက်နက်ကြီး ကျည်ထိမှန်ကာ သေဆုံးခဲ့ကြောင်း သိရှိရသည်။", "အလားတူ မွန်ပြည်နယ်၊ ကျိုက်ထိုမြို့နယ်အတွင် အကြမ်းဖက် စစ်ကောင်စီတပ်၏ အမတ-၃၁၀ တပ်က လက်နက်ကြီး ပစ်ခတ်မှုကြောင့် သုံးခွကျေးရွာမှ ၁၀ တန်းကျောင်းသား ၁ ဦးနှင့် ပြည်သူ ၁ ဦး လက်နက်ကြီး ကျည်စ ထိမှန်ကာ ဒဏ်ရာရရှိခဲ့ကြောင်း သိရသည်။", "ဇန်နဝါရီလ ၁၇ ရက်နေ့တွင် သိမ်ဇရပ်မြို့ အမတ-၃၁၀ တပ်မှ လက်နက်ကြီးဖြင့် ပစ်ခတ်မှုကြောင့် သုံးခွကျေးရွာနေ အသက် ၁၇ နှစ်အရွယ် ၁၀ တန်းကျောင်းသား ကိုဇော်ဇော်အောင် ဘယ်ဖက်ပေါင်၌ ထိမှန် ဒဏ်ရာရရှိခဲ့ပြီး ရာဘာခြံ အလုပ်သမား အသက် ၁၉ နှစ်အရွယ် ကိုလှမျိုးထွေးလည်း ထိမှန် ဒဏ်ရာရခဲ့ကြောင်း သိရှိရသည်။"]
https://yktnews.com/2023/08/120257/	ကျောက်ကြီးမြို့နယ်တွင် စစ်တပ်က လေကြောင်းဖြင့် ဗုံးကျဲ ပစ်ခတ်မှုကြောင့် သမန်းကျင်းရွာ မီးလောင်နေ	["ကျောက်ကြီးမြို့နယ်တွင် စစ်တပ်က လေကြောင်းဖြင့် ဗုံးကျဲ ပစ်ခတ်မှုကြောင့် သမန်းကျင်းရွာ မီးလောင်နေ", "ရန်ကုန်၊ သြဂုတ် ၂၉", "ပဲခူးတိုင်း၊ ကျောက်ကြီးမြို့နယ်တွင် အကြမ်းဖက် စစ်တပ်က လေကြောင်းဖြင့် ဗုံးကျဲ ပစ်ခတ်မှုကြောင့် သမန်းကျင်းရွာ မီးလောင်နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့သြဂုတ်လ ၂၉ ရက်နေ့ နံနက်ပိုင်းက စတင်ကာ ကျောက်ကြီးမြို့နယ်တွင် အကြမ်းဖက် စစ်တပ်နှင့် တော်လှန်ရေး တပ်ဖွဲ့များ တိုက်ပွဲဖြစ်ပွားပြီး စစ်တပ်က သမန်းကျင်းရွာကို တိုက်လေယာဥ်၊ ရဟတ်ယာဥ်များဖြင့် ၃ ကြိမ် ဗုံးကျဲ ပစ်ခတ်ခြင်းကြောင့် ကျေးရွာအတွင်း မီးလောင်လျက်ရှိကြောင်း သိရသည်။", "” စစ်ခွေးတွေက နံနက်က တိုက်လေယာဥ် ၂ စီး လာပစ်တယ်။ မွန်းလွဲပိုင်းမှာ တိုက်လေယာဥ်ကော ရဟတ်ယာဥ်ကောနဲ့ ပစ်နေတာ အခုညနေပိုင်းလည်း ထပ်လာပစ်တယ်။ ပြည်သူတွေ ကတော့ တိမ်းရှောင်နေရတယ်။ ပစ်ခတ်သံတွေလဲ ဆက်တိုက်ကြားနေရတယ်။ တိုက်ပွဲက ဆက်လက်ပြင်းထန်နေတယ်” ဟု ပြည်သူတစ်ဦးက ပြောဆိုသည်။"]
https://yktnews.com/2023/06/109634/	ကျောက်ကြီးမြို့နယ်တွင် စစ်တပ်၏ ထောက်ပို့လမ်းကြောင်းရှိ တံတား ၁ စင်းကို ဖောက်ခွဲ ရှင်းလင်း	["ကျောက်ကြီးမြို့နယ်တွင် စစ်တပ်၏ ထောက်ပို့လမ်းကြောင်းရှိ တံတား ၁ စင်းကို ဖောက်ခွဲ ရှင်းလင်း", "ရန်ကုန်၊ ဇွန် ၂၅", "ပဲခူးတိုင်း၊ ကျောက်ကြီးမြို့နယ်တွင် အကြမ်းဖက် စစ်တပ်၏ ထောက်ပို့လမ်းကြောင်းရှိ တံတား ၁ စင်းကို KNLA – PDF ပူးပေါင်း တပ်က ဖောက်ခွဲ ရှင်းလင်းခဲ့ကြောင်း သိရသည်။", "ဇွန်လ ၂၅ ရက်နေ့ မွန်းလွဲ ၁၂ နာရီ ၁၂ မိနစ်ခန့်တွင် KNU – ထိန်းချူပ်နယ်မြေ ညောင်လေးပင်ခရိုင် တပ်မဟာ ၃ နယ်မြေ၊ ကျောက်ကြီးမြို့နယ်၊ ရန်မျိုးအောင် ကျေးရွာ အထွက်ရှိ ကျောက်ကြီးနှင့် နတ်သံကွင်းကို သွယ်တန်းထားသော တံတားကို KNLA – PDF ပူးပေါင်းတပ်ဖွဲ့က ဖောက်ခွဲ ရှင်းလင်းခဲ့ခြင်းဖြစ်ကြောင်း သိရှိရသည်။", "အဆိုပါ တံတားသည် အကြမ်းဖက် စစ်တပ်၏ အဓိက လက်နက်၊ ရိတ်က္ခာထောက်ပို့နေသော တံတား ၁ စင်းဖြစ်ပြီး ကျောက်ကြီး (လယ်ဒို) နယ်မြေအတွင်း နယ်မြေစိုးမိုးမှုမရှိတော့သည့် အကြမ်းဖက် စစ်တပ် အနေဖြင့် နယ်မြေစိုးမိုးရေးအတွက် လူအင်အားတိုးချဲ့မှုများ၊ စစ်ကြောင်းထိုးမှုများ၊ ကျေးရွာအတွင်း လက်နက်ကြီးဖြင့် ရမ်းသမ်းပစ်ခတ်မှုများ လုပ်ဆောင်ရန် အဓိက အသုံးပြုသော တံတား ၁ စင်းဖြစ်သောကြောင့် KNLA ပူးပေါင်းတပ်က ချိုးဖျက်ခဲ့ခြင်းဖြစ်ကြောင်း KNLA-PDF ကျောက်ကြီး တပ်ရင်း ၉ – ၁၀၃၅ က ထုတ်ပြန်ထားသည်။"]
https://yktnews.com/2023/11/130227/	ကျောက်ကြီးမြို့နယ်နှင့် မိုးမောက်မြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု သံဃာတော် ၁ ပါး သေဆုံးပြီး ပြည်သူ ၄ ဦးဒဏ်ရာရ	["ကျောက်ကြီးမြို့နယ်နှင့် မိုးမောက်မြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု သံဃာတော် ၁ ပါး သေဆုံးပြီး ပြည်သူ ၄ ဦးဒဏ်ရာရ", "ရန်ကုန်၊ နိုဝင်ဘာ ၈", "ပဲခူးတိုင်း၊ ကျောက်ကြီးမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် သံဃာတော် ၁ ပါးသေဆုံးခဲ့ကြောင်း KNU ဗဟိုက ထုတ်ပြန်ထားသည်။", "နိုဝင်ဘာလ ၅ ရက်နေ့ ညနေ ၇ နာရီမှစ၍ ကျောက်ကြီးမြို့နယ်အတွင်း အကြမ်းဖက် စစ်တပ်နှင့် ကရင် အမျိုးသား လွတ်မြောက်ရေး တပ်မတော် (K.N.L.A) တပ်ဖွဲ့များအကြား မိနစ် ၂၀ အကြာတိုက်ပွဲ ဖြစ်ပွားခဲ့ကြောင်း သိရသည်။", "တိုက်ပွဲဖြစ်ပွားပြီးနောက် အကြမ်းဖက် စစ်တပ်၏ ခလရ ၂၆၄ တပ်ရင်းက ၁၂၀ မမ လက်နက်ကြီး ၁၂ လုံးကို ပြည်များ နေထိုင်ရာ ကျေးရွာများ အတွင်း ပစ်ခတ်ခဲ့ရာ အလယ်ကျေးရွာ၊ ငါးဖယ်အင်း ကျေးရွာ၊ သမင်အင်းကုန်းကျေးရွာ၊ ကညင်ကျိုးကျေးရွာနှင့် ခင်ကန့်လန့်ကျေးရွာ အတွင်း ကျရောက် ပေါက်ကွဲခဲ့ကြောင်း သိရှိရသည်။", "ခင်ကန့်လန့်ကျေးရွာ အတွင်း ကျရောက်ခဲ့သော လက်နက်ကြီးသည် ကျေးရွာနေ ပြည်သူ စောကျဲကျဲ၏ နေအိမ်ကို ထိမှန်ကာ သက်တော် ၇၀ ရှိ ဥူးဇင်းဦးသောမ လက်နက်ကြီးကျည် ထိမှန်ကာ သေဆုံးခဲ့ပြီး နေအိမ်လည်း ပျက်စီးခဲ့ကြောင်း သိရသည်။", "နိုဝင်ဘာလ ၆ ရက်နေ့ နံနက် ၈ နာရီခန့်တွင် တလခင်ကျေးရွာအတွင်း အကြမ်းဖက် စစ်တပ်က ထောင်ထားသော မိုင်းနင်းမိပြီး တလိုင်းခင်ရွာသား စောပယော်ဖိုး၏ ပုဇင်း ၁ စီး ထိခိုက် ပျက်စီးခဲ့ကြောင်း သိရှိရသည်။", "အလားတူ ကချင်ပြည်နယ်၊ မိုးမောက်မြို့နယ်ရှိ မံပုံရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၄ ဦး ထိခိုက်ဒဏ်ရာရရှိခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၇ ရက်နေ့ ညပိုင်းတွင် မိုးမောက်မြို့နယ်ရှိ မံပုံရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် နေအိမ် ၄ လုံးထိမှန်ကာ ပြည်သူ ၄ ဦး ထိခိုက်ဒဏ်ရာရရှိခဲ့ကြောင်း သိရသည်။", "“မနေ့ညက မိုးမောက်မြို့ မံပုံရွာထဲကို စစ်ခွေးတွေ ပစ်လိုက်တဲ့ လက်နက်ကြီးကျလို့ ၄ အိမ် ထိသွားပြီး လူ ၄ ဦး ဒဏ်ရာရသွားပါတယ်။ အူပွင့်တဲ့ လူနာက သွေးထွက်လွန်လို့ အချိန်မှီ သွေး ၃ လုံး အမြန်သွင်းပေးလိုက်ရတယ်။ စိတ်ချရတဲ့ အခြေအနေရောက်မှ ဗန်းမော်ပြည်သူ့ဆေးရုံကို အမြန်ပို့ဆောင်လိုက်ရပါတယ်” ဟု ဒေသပြည်သူ တစ်ဦးက ပြောဆိုသည်။"]